സംസ്ഥാനത്ത് സ്വര്‍ണവില റെക്കോര്‍ഡുകള് തകര്‍ത്ത് കുതിക്കുന്നു; പവന് 40,800 രൂപ - Malayalam Today\nകൊച്ചി: സംസ്ഥാനത്ത് സ്വര്‍ണവില റെക്കോര്‍ഡുകള് തകര്‍ത്ത് കുതിക്കുന്നു. സ്വര്‍ണവില ഇന്ന് ഗ്രാമിന് 65 രൂപയാണ് കൂടിയത്. പവന് 520 രൂപയും വര്‍ധിച്ചു. ഒരു ഗ്രാമിന് 5,100 രൂപയും പവന് 40,800 രൂപയുമാണ് സ്വര്‍ണത്തിന്റെ ഇന്നത്തെ വില്‍പ്പന നിരക്ക്. രാജ്യാന്തര വിപണിയില് സ്വര്‍ണവില ഉയര്‍ന്നതാണ് കേരളത്തിലും വില കൂടാന് കാരണം.\nകൊവിഡ് വ്യാപനത്തിനിടയിലും ആഗോള വിപണിയില് സ്വര്‍ണവില പുതിയ ഉയരങ്ങളിലേക്ക് കുതിക്കുകയാണ്. സുരക്ഷിത നിക്ഷേപമെന്ന നിലയില് സ്വര്‍ണത്തിന് ആഗോള തലത്തില് പ്രിയം കൂടിയതാണ് വില ഉയരാന് കാരണം. വരും ദിവസങ്ങളിലും സ്വര്‍ണ വില ഉയരാനാണ് സാധ്യത. വിവിധ രാജ്യങ്ങളില് കൊവിഡിന്റെ രണ്ടാം വരവിന്റെ സൂചനകള് കണ്ടതും ഓഹരി വിപണിയിലെ ചാഞ്ചാട്ടവുമാണ് സ്വര്‍ണത്തിലേക്ക് നിക്ഷേപ താത്പര്യമെത്തിച്ചത്. കൊവിഡ് മൂലം തകര്‍ന്ന വിപണിയെ ഉത്തേജിപിക്കാന് വിവിധ രാജ്യങ്ങളിലെ കേന്ദ്ര ബാങ്കുകള് ഉത്തേജനപാക്കേജുകള് വീണ്ടും പ്രഖ്യാപിക്കുമെന്ന പ്രതീക്ഷയും സ്വര്‍ണത്തിന്റെ ഡിമാന്‍ഡ് കൂട്ടി.\nഡോളറിന്റെ വിലയിടിവും അമേരിക്ക ചൈന വ്യാപാര യുദ്ധവും സ്വര്‍ണത്തിലേക്ക് നിക്ഷപ താത്പര്യം മാറുന്നതിന് കാരണമായി. സംസ്ഥാനത്ത് സ്വര്‍ണ വില പുതിയ ഉയരങ്ങളില് എത്തിയെങ്കിലും ആഭരണ ശാലകളില് തിരക്കില്ല. എന്നാല് ഓണ്‍ലൈന് വിപണിയില് സ്വര്‍ണത്തിന് ആവശ്യക്കാര് ഏറെയാണ്. രാജ്യന്തര വിപണിയുടെ ചുവട് പിടിച്ച് കേരളത്തില് സ്വര്‍ണ വില ഇനിയും ഉയരാനാണ് സാധ്യത.\nഇന്ത്യയില് നിന്നുള്ള അരി കയറ്റുമതിയില് 2020ല് 42 ശതമാനത്തോളം വര്‍ധന....\nby mtoday\ton October 7, 2020\nന്യൂഡല്‍ഹി: റിസര്‍വ് ബാങ്കിന്റെ പുനഃസംഘടിപ്പിച്ച പണ നയ സമിതിയുടെ (എംപിസി)...\n2020 സെപ്റ്റംബറില് വില്‍പനയില് മിന്നും പ്രകടനം കാഴ്ചവെച്ച് മാരുതി സുസുക്കിയുടെ...\nby mtoday\ton October 5, 2020\nസംസ്ഥാനത്ത് സ്വര്‍ണവില റെക്കോര്‍ഡുകള് തകര്‍ത്ത് കുതിക്കുന്നു; പവന്...\nസംസ്ഥാനത്ത് സ്വര്‍ണവില റെക്കോര്‍ഡുകള് തകര്‍ത്ത്...\nകൊച്ചി: സംസ്ഥാനത്ത് സ്വര്‍ണവില റെക്കോര്‍ഡുകള് തകര്‍ത്ത് കുതിക്കുന്നു. സ്വര്‍ണവില ഇന്ന്...\nസ്വര്‍ണവിലയില് വീണ്ടും വര്‍ധനവ് ; പവന് 39,400...\nസ്വര്‍ണവിലയില് വീണ്ടും വര്‍ധനവ് ;...\nകൊച്ചി: സംസ്ഥാനത്ത് തുടര്‍ച്ചയായി ഏഴാമത്തെ ദിവസവും സ്വര്‍ണവില റെക്കോഡ് കുറിച്ചു....\nby mtoday\ton July 29, 2020\nസ്വര്‍ണവില വീണ്ടും കുതിച്ചു ; പവന് 600...\nസ്വര്‍ണവില വീണ്ടും കുതിച്ചു ;...\nമുംബൈ : തുടര്‍ച്ചയായി ഏഴാമത്തെ ദിവസവും സംസ്ഥാനത്ത് സ്വര്‍ണവില റെക്കോഡ്...\nby mtoday\ton July 28, 2020


emalayalee.com - കാശ്മീരില് വീണ്ടും പാക് കടന്നാക്രമണം; നാലു ജവാന്മാര്‍ക്ക് വീരമൃത്യു\nകാശ്മീരില് വീണ്ടും പാക് കടന്നാക്രമണം; നാലു ജവാന്മാര്‍ക്ക് വീരമൃത്യു\nശ്രീനഗര്: ജമ്മു കശ്മീരിലെ സാംബ ജില്ലയിലുണ്ടായ പാക്ക് വെടിവയ്പ്പില് അതിര്‍ത്തി രക്ഷാസേനയിലെ നാലു ജവാന്മാര് വീരമൃത്യു വരിച്ചു. ഇവരില് ഒരാള് ബിഎസ്എഫ് അസിസ്റ്റന്റ് കമാന്‍ഡന്റാണ്. മൂന്നു പേര്‍ക്കു പരുക്കേറ്റിട്ടുണ്ട്. രാംഗഡ് സെക്ടറില് ഇന്നലെ രാത്രി പാക്കിസ്ഥാന് റേഞ്ചേഴ്‌സ് യാതൊരു പ്രകോപനങ്ങളും കൂടാതെ വെടിവയ്പ്പു നടത്തിയെന്നും നാലു ജവാന്മാര് കൊല്ലപ്പെട്ടുവെന്നും ബിഎസ്എഫ് ഐജി റാം അവ്താര് പറഞ്ഞു.\nരാജ്യാന്തര അതിര്‍ത്തിയില് വെടിനിര്‍ത്തലിന് പാക്കിസ്ഥാന് റേഞ്ചേഴ്‌സും ബിഎസ്എഫും തമ്മില് തീരുമാനമായിരുന്നു. സംഭവത്തില് ജമ്മു കശ്മീര് ഡിജിപി എസ്.പി.വൈദ് അനുശോചനം അറിയിച്ചു. ഇന്നലെ രാത്രി 10.30 ഓടെയാണു മേഖലയില് വെടിവയ്പ്പ് ആരംഭിച്ചത്. അതു പുലര്‍ച്ചെ നാലുവരെ നീണ്ടു. പാക്ക് റേഞ്ചേഴ്‌സില്‍നിന്ന് ശ്കതമായ വെടിവയ്പ്പുണ്ടായതോടെ ഇന്ത്യയും തിരിച്ചടിച്ചിരുന്നു,\nഈമാസം രാജ്യാന്തര അതിര്‍ത്തിയില് നടക്കുന്ന രണ്ടാമത്തെ വലിയ വെടിനിര്‍ത്തല് കരാര് ലംഘനമാണിത്. മേയ് 29നാണ് 2003ലെ വെടിനിര്‍ത്തല് കരാര് ശക്തമായി പാലിക്കാന് ഇരുരാജ്യങ്ങളും തീരുമാനിച്ചത്. ഈമാസം മൂന്നിനുണ്ടായ വെടിവയ്പ്പില് രണ്ടു ബിഎസ്എഫ് ജവാന്മാര് കൊല്ലപ്പെടുകയും ഗ്രാമവാസികളടക്കം പത്തു പേര്‍ക്കു പരുക്കേല്‍ക്കുകയും ചെയ്തിരുന്നു.\nകാസര്‍കോഡ് ഇരട്ടക്കൊലപാതകം; യൂത്ത് കോണ്‍ഗ്രസ് ഹര്‍ത്താല് പുരോഗമിക്കുന്നു


പൈപ്പ് ലൈന് പൊട്ടിത്തെറിച്ച് മെക്‌സിക്കോയില് 21 പേര് മരിച്ചു • Suprabhaatham\nപൈപ്പ് ലൈന് പൊട്ടിത്തെറിച്ച് മെക്‌സിക്കോയില് 21 പേര് മരിച്ചു\nJanuary 19, 2019 | 9:07 pm IST\nമെക്‌സിക്കോ: മെക്‌സിക്കോയിലെ ഹിഡല്‍ഗോ ജില്ലയില് പൈപ്പ് ലൈന് പൊട്ടിത്തെറിച്ച് 71പേര്‍ക്ക് പരിക്കേല്‍ക്കുകയും 21 പേര് മരിക്കുകയും ചെയ്തു. എണ്ണ ശേഖരിക്കാന് വേണ്ടി പൈപ്പില് അനധികൃത ഇടപെടലാണ് വന് പൊട്ടിത്തെറിയിലേക്ക് എത്തിച്ചത്. എണ്ണ മോഷണത്തിനിടെയാണ് പൊട്ടിത്തെറി ഉണ്ടായത്.\nജനങ്ങള് എണ്ണ ശേഖരിക്കുന്നതിന്റെ വിഡിയോ ചാനലുകള് പുറത്ത് വിട്ടിട്ടുണ്ട്. മെക്‌സിക്കോയിലെ ഒരു വിഭാഗമാണ് ഈ സാഹസികതക്ക് മുതിര്‍ന്നത്. നിരവധി പേര് ബോട്ടിലുകളുമായി വന്ന് ഓയില് ശേഖരിക്കാന് വേണ്ടി ഓടിയടുക്കുകയും ചെയ്തു. അനധികൃത ടാപ്പിംഗ് നടത്തിയതിനാലാണ് തീപടര്‍ന്നതെന്ന് സര്‍ക്കാര് പെട്രോളിയം കമ്പനിയായ പെമെക്‌സ് പറഞ്ഞു.\nപൈപ്പ് ലൈനിനു വേണ്ടി3ബില്ല്യണ് മൂന്ന് ഡോളര് ആണ് സര്‍ക്കാര് കഴിഞ്ഞ വര്‍ഷം ചിലവഴിച്ചത്. കടല് മാര്‍ഗം നിരവധിപൈപ്പ് ലൈന് കണക്ഷനാണ് കൊടുത്തിട്ടുള്ളത്, എല്ലാ സ്ഥലങ്ങളിലേക്കും ഉള്ള ഗതാഗതം പൂര്‍ണമായും അടക്കുകയും ചെയ്തിട്ടുണ്ട്.\nഓയില് കൂടുതലായും ടാങ്കര് വഴിയാണ് വിതരണം നടത്തുന്നത്. കൃത്യ സമയത്ത് തന്നെ സേനയുടെ സഹായം എത്തിയതായി പൊതു സുരക്ഷാ മന്ത്രി ഫയദ് അറിയിച്ചു. നിയമപരമല്ലാത്ത ഇത്തരം കാര്യങ്ങള് എല്ലാവര്‍ക്കും അപകടം വരുത്തുമെന്നും അത് പ്രയാസം ഉണ്ടാക്കുമെന്നും മന്ത്രി പറഞ്ഞു.


Strange Lifestyle | താമസം കാട്ടിൽ, കിടക്കാൻ മരച്ചില്ലകൾ കൊണ്ടുണ്ടാക്കിയ കട്ടിൽ, ടോയ്‌ലറ്റാകട്ടെ ഒരു ബക്കറ്റും; വിചിത്ര ജീവിതരീതിയുമായി യുവതി | Woman Who Lives InaTent On A Bed Of Twigs And Uses A Bucket As Toilet – News18 Malayalam\nStrange Lifestyle | താമസം കാട്ടിൽ, കിടക്കാൻ മരച്ചില്ലകൾ കൊണ്ടുണ്ടാക്കിയ കട്ടിൽ, ടോയ്‌ലറ്റാകട്ടെ ഒരു ബക്കറ്റും; വിചിത്ര ജീവിതരീതിയുമായി യുവതി\nകാടിനു നടുവില് ഒരു കൂടാരത്തിലാണ് അവര് ഇപ്പോള് താമസിക്കുന്നത്\nLast Updated : November 03, 2021, 15:03 IST\nജനപ്രീതി നേടിയ ഒരു വീഡിയോ പ്ലാറ്റ്‌ഫോം ആയിരുന്നു ടിക് ടോക് (Tik Tok). സാധാരണക്കാര് വരെ പ്രശസ്തി നേടിയത് ടിക് ടോക്കിന്റെ ഉപയോഗം മൂലമാണ്. എന്നാല് ടിക് ടോക് ഇന്ത്യയിൽ നിരോധിച്ചതിന് പിന്നാലെ ഇന്‍സ്റ്റഗ്രാം റീല്‍സിന്റെ (Instagram Reels) പ്രചാരം വർദ്ധിച്ചു.\nടിക് ടോക്കിലൂടെ പ്രശസ്തരായവരെല്ലാം ഇപ്പോള് റീല്‍സ് താരങ്ങളാണ്. ഇത്തരം വീഡിയോകളില് കാണുന്ന പലരുടെയും യഥാര്‍ത്ഥ ജീവിതകഥ നമ്മെ അതിശയപ്പെടുത്തുന്നതാണ്. ഒരു കനേഡിയന് യുവതിയുടെ (Canadian Woman) വിചിത്രമായ കഥയാണ് ഇപ്പോള് സോഷ്യല് മീഡിയയില് (Social Media) വൈറലായിക്കൊണ്ടിരിക്കുന്നത്.\nടിക് ടോക്കിലൂടെ പ്രശസ്തയായ ഇവര് ഇപ്പോള് ജീവിക്കുന്ന സാഹചര്യം തികച്ചും വ്യത്യസ്തമാണ്. കാടിനു നടുവില് ഒരു കൂടാരത്തിലാണ് അവര് ഇപ്പോള് താമസിക്കുന്നത്. അവര്‍ക്ക് മനുഷ്യരേക്കാള് ഇഷ്ടം പക്ഷികളുമായുള്ള കൂട്ടുകെട്ടാണ്. അവരുടെ അക്കൗണ്ടില് നിന്ന് പോസ്റ്റ് ചെയ്തിരിക്കുന്ന വീഡിയോയില് ചില്ലകള് കൊണ്ട നിര്‍മ്മിച്ച കട്ടിലിലാണ് അവർ കിടക്കുന്നതെന്ന് വ്യക്തമാകും. കൂടാതെ ടോയ്‌ലറ്റായി ഉപയോഗിക്കുന്നത് വെറുമൊരു ബക്കറ്റും.\nവീഡിയോ ഇതിനകം വൈറലായിക്കഴിഞ്ഞു. വീഡിയോയില് അവര് സ്വയം പരിചയപ്പെടുത്തുന്നുമുണ്ട്. എമിലി എന്നാണ് അവരുടെ പേര്. എന്തുകൊണ്ടാണ് ഇങ്ങനെയൊരു ജീവിതം തെരഞ്ഞെടുത്തത് എന്നതിനെക്കുറിച്ചും എമിലി വീഡിയോയില് വിശദീകരിക്കുന്നു. ദ സണ് റിപ്പോര്‍ട്ട് ചെയ്യുന്നത് പ്രകാരം 1.5 ദശലക്ഷം ആളുകളാണ് വീഡിയോ ഇതിനകം കണ്ടിരിക്കുന്നത്.\n''ഒരുപാട് പേർക്ക് ഞാന് എന്തിനാണ് കാടിനുള്ളില് ഒരു കൂടാരത്തില് താമസിക്കുന്നതെന്ന് അറിയില്ല. എനിക്ക് പക്ഷികളുടെയും മരങ്ങളുടെയും കൂട്ടുകെട്ടാണ് താത്പ്പര്യം. പലർക്കും എന്നോട് സഹതാപം തോന്നുന്നുണ്ടാകുമെന്ന് എനിക്കറിയാം, മറ്റു പലരും എനിക്ക് ഭ്രാന്താണെന്നും കരുതിയേക്കാം'', അവർ പറയുന്നു.\nമറ്റൊരു വീഡിയോയില്, എമിലി ടെന്റ് ഹോമിലേക്കുള്ള യാത്ര കാണിക്കുന്നു. 16x16 അടിയാണ് തന്റെ കൂടാരമെന്നും എമിലി വീഡിയോയില് പറയുന്നുണ്ട്. ഫേസ്ബുക്ക് മാര്‍ക്കറ്റ്പ്ലെയ്സിൽ നിന്നാണ് അവർ അത് സെക്കന്‍ഡ് ഹാന്‍ഡ് ആയി വാങ്ങിയത്.\nഅവർ ഉപയോഗിക്കുന്ന കിടക്കയും വീഡിയോയില് കാണിക്കുന്നുണ്ട്. ആര്‍വി മാട്രെസെസ്സ് ആണ് അത്. മാത്രമല്ല, കട്ടില് ഉണ്ടാക്കിയത് അവരും കാമുകനും ചേര്‍ന്നാണ്. കാട്ടിലെ മരങ്ങളുടെ ചില്ലകളും ശാഖകളും കൊണ്ട് നിര്‍മ്മിതമാണ് കട്ടില്. ഇതിനു പുറമെ, കണ്ണാടി, മേശ, കസേര എന്നിവയാണ് കൂടാരത്തിനകത്ത് ഉള്ളത്.\nതാനും കാമുകനും ടെന്റ് കൂടുതലായും ഉപയോഗിക്കുന്നത് ഉറങ്ങുന്നതിനു വേണ്ടി മാത്രമാണെന്നാണ് എമിലി പറയുന്നത്. കൂടുതല് സമയവും തങ്ങള് കൂടാരത്തിന് പുറത്ത് സമയം ചെലവഴിക്കുകയായിരിക്കും. കൂടാരത്തിന് പുറത്ത് തന്നെയാണ് ഭക്ഷണം പാകം ചെയ്യുന്നതും.\nഎന്നാല്, വൈദ്യുതി ഉപയോഗിക്കുന്നതും ഫോൺ ഉൾപ്പെടെ ചാര്‍ജ് ചെയ്യുന്നതുമൊക്കെ എങ്ങനെയാണെന്ന ഫോളോവേഴ്‌സിന്റെ ചോദ്യങ്ങള്‍ക്കും എമിലിക്ക് ഉത്തരമുണ്ട്. തന്റെ കാറില് വെച്ചാണ് ഫോണ് ചാര്‍ജ് ചെയ്യാറുള്ളതെന്ന് എമിലി പറയുന്നു. ഒരു സോളാര് സിസ്റ്റം വാങ്ങുന്നത് വരെ അത് തുടരുമെന്നും അവർ പറഞ്ഞു.\nവരാനിരിക്കുന്ന ശൈത്യകാലത്തേക്കായി ഒരു ഫോറസ്റ്റ് ക്യാബിന്റെ നിർമാണം പകുതി ഘട്ടത്തിലാണെന്നും എമിലി പറയുന്നുണ്ട്. അഞ്ച് ഏക്കര് ഭൂമിയ്ക്കായി വനത്തിന്റെ ഉടമകള്‍ക്ക് ഈ ദമ്പതികള് 327 ഡോളറാണ് ഓരോ മാസവും നല്‍കുന്നത്.\nFirst published: November 03, 2021, 15:03 IST


emalayalee.com - രജനിയെ മറികടന്ന് വിജയ് !\nരജനിയെ മറികടന്ന് വിജയ് !\nതമിഴ് സിനിമ ലോകത്ത് രജനികാന്ത് റെക്കോര്‍ഡുകളെന്നും നോണ് രജനികാന്ത് റെക്കോര്‍ഡുകളെന്നും രണ്ട് തരം റെക്കോര്‍ഡുകളുണ്ട്. എന്നാല് രജനികാന്ത് റെക്കോര്‍ഡിനെ നോണ് രജനി ചിത്രം മറികടന്നിരിക്കുകയാണ്. ദളപതി എന്ന വിളിപ്പേര് പോലും സ്വന്തമാക്കി രജനികാന്തിന്റെ റെക്കോര്‍ഡിനെ പിന്നിലാക്കിയിരിക്കുകയാണ് ഇളയദളപതിയില് നിന്നും ആരാധകരുടെ ദളപതിയായി മാറിയ വിജയ്. മെര്‍സല് ആണ് രജനികാന്തിന്റെ പല റെക്കോര്‍ഡുകളേയും പിന്നിലാക്കാന് വിജയ്ക്ക് കൂട്ടായത്. കരിയറിലെ ആദ്യ 200 കോടി ചിത്രത്തിനൊപ്പം 100 കോടി ക്ലബ്ബിലും രജനിയെ പിന്നിലാക്കിയിരിക്കുകയാണ് വിജയ്.ഒരു പിടി സൂപ്പര് താരങ്ങളും മികച്ച അഭിനേതാക്കളുമുള്ള തമിഴ് സിനിമയില് 100 കോടി എന്ന ബോക്‌സ് ഓഫീസ് മാജിക്ക് അക്കം പിന്നിട്ട ആറ് താരങ്ങള് മാത്രമെ തമിഴ്‌നാട്ടിലുള്ളു. അതില് ഏറ്റവും മുന്നില് ദളപതി വിജയ് ആണ്.\nരജനികാന്ത്, സൂര്യ, അജിത്, വിക്രം, കമല്‍ഹാസന് എന്നിവരാണ് മറ്റ് അഞ്ച് പേര്. വിക്രത്തിന് രണ്ടും കമല്‍ഹാസന് ഒരു ചിത്രവും മാത്രമാണ് 100 കോടി ക്ല്ബ്ബിലുള്ളത്.നൂറ് കോടി ക്ലബ്ബിലെത്തിയ ചിത്രങ്ങളുടെ പട്ടികയില് ഏറ്റവും മുന്നിലുള്ള വിജയ് ആണ്. ആറ് വിജയ് ചിത്രങ്ങളാണ് 100 കോടി ക്ലബ്ബില് ഇടം നേടിയിട്ടുള്ളത്. വിജയ് നായകനായി എത്തിയ ആറ് ചിത്രങ്ങളാണ് ഇതുവരെ 100 കോടി ക്ലബ്ബില് ഇടം നേടിയിട്ടുള്ളത്. എആര് മുരുകദോസ് സംവിധാനം ചെയ്ത തുപ്പാക്കിയാണ് ആദ്യമായി 100 കോടി ക്ലബ്ബിലെത്തിയ വിജയ് ചിത്രം. 2012ലാണ് ചിത്രം തിയറ്ററിലെത്തിയത്.


25 പേര്‍ക്ക് ടിക്കറ്റുകള് നല്‍കി വെല്‍ഫെയര് കേരള കുവൈത്ത് | islamonlive.in\nകുവൈത്ത് സിറ്റി : കോവിഡ് തീര്‍ത്ത പ്രതിസന്ധി മൂലം ഇനിയും നാട്ടിലേക്ക് മടങ്ങാന് പ്രയാസമനുഭവിച്ച 25 പേര്‍ക്ക് ആശ്വാസമേകി വെല്‍ഫെയര് കേരള കുവൈത്ത് സൌജന്യമായി ടിക്കറ്റുകള് നല്‍കി. പ്രായമായവര് , ജോലി നഷ്ട്ടപെട്ടവര്, രോഗികള് തുടങ്ങി പ്രയാസമനുഭവിച്ചവര്‍ക്കാണ് നാടണയാന് വെല്‍ഫെയര് കേരള കുവൈത്ത് തുണയായത്.\nകോവിഡ് പ്രതിസന്ധി രൂക്ഷമായ കഴിഞ്ഞ ജൂലൈ മാസത്തില് സൌജന്യ ചാര്‍ട്ടര് വിമാനത്തില് 164 പേരെ വെല്‍ഫെയര് കേരള കുവൈത്ത് നാട്ടിലെത്തിച്ചിരുന്നു. പ്രതിസന്ധി കാലത്ത് പ്രവാസികളെ സഹായിക്കാന് ഭക്ഷ്യ കിറ്റ് വിതരണം , മരുന്ന് വിതരണം , കൌണ്‍സലിംഗ് തുടങ്ങിയ സേവനങ്ങളും നല്‍കിയിരുന്നു . ഇനിയും അനിവാര്യ കാരണങ്ങളാല് നാട്ടിലേക്ക് മടങ്ങാന് പ്രയാസപ്പെടുന്നവരെ പിന്തുണക്കാന് സാധ്യമാകുന്ന ശ്രമങ്ങള് തുടരുന്നതായി സൌജന്യ ടിക്കറ്റ് പ്രോജെകറ്റ് കോര്‍ഡിനേറ്റര് ലായിക് അഹമ്മദ് പറഞ്ഞു.


എലിയെ പേടിച്ച് ഇല്ലം ചുടുന്നു, എവിടെയോ എന്തോ തകരാറു പോലെ; പുരുഷന്‍മാര്‍ക്ക് പിന്‍സീറ്റ് യാത്ര നിരോധിച്ച പാലക്കാട് കളക്ടര്‍ക്ക് നേരെ ട്രോള്‍പ്പൂരം - Media Vision News\nHome Kerala എലിയെ പേടിച്ച് ഇല്ലം ചുടുന്നു, എവിടെയോ എന്തോ തകരാറു പോലെ; പുരുഷന്‍മാര്‍ക്ക് പിന്‍സീറ്റ് യാത്ര നിരോധിച്ച...\nഎലിയെ പേടിച്ച് ഇല്ലം ചുടുന്നു, എവിടെയോ എന്തോ തകരാറു പോലെ; പുരുഷന്‍മാര്‍ക്ക് പിന്‍സീറ്റ് യാത്ര നിരോധിച്ച പാലക്കാട് കളക്ടര്‍ക്ക് നേരെ ട്രോള്‍പ്പൂരം\nശെടാ… എലിയെപ്പേടിച്ച് ഇല്ലം ചുടുക എന്നൊക്കെ കെട്ടിട്ടെ ഉള്ളൂ.. എന്തായാലും നാളെ മുതല് കേരളത്തില് ബൈക്ക് നിരോധിച്ചില്ലല്ലോ.. ഭാഗ്യം, എവിടെയോ എന്തോ തകരാറു പോലെ എന്നാണ് ചിലര് കമന്റ് ചെയ്തിരിക്കുന്നത്. കൊലയാളികള് ബൈക്കില് ഒറ്റയ്ക്ക് ഒറ്റയ്ക്ക് വന്നാലോ..? കൊലയാളികള് കാറില് വന്നാലോ ?കൊലയാളികള് ബസ്സില് വന്നാലോ ?? കൊലയാളികള് ഓട്ടോറിക്ഷയില് വന്നാലോ? ഓപ്ഷന്‍സ് ഒരുപാടു ഉള്ളപ്പോള് ബൈക്കിന്റെ പിന് സീറ്റിനെ മാത്രം നിരോധിച്ചതിന്റെ ഗുട്ടന്‍സ് പിടികിട്ടിയില്ല. അറിയുന്ന ആരെങ്കിലും ഉണ്ടെങ്കില് ഒന്ന് പറഞ്ഞു തരുമോ എന്നും നാളെ മുതല് മാരക ആയുധം ആയ പപ്പടം കുത്തി കൈവശം സൂക്ഷിക്കുന്നവരെ6മാസത്തെ കരുതല് തടങ്കലില് ഇട്ടാലോയെന്നും ചിലര് ചോദിക്കുന്നു.\nPrevious articleആസ്വാദനത്തിനു കഞ്ചാവ്; പച്ചക്കൊടി വീശി ന്യൂജഴ്സി; 21നു മേൽ പ്രായമുള്ളവർക്ക് വാങ്ങാം\nNext articleമംഗളൂരുവില് മത്സ്യ സംസ്കരണ ശാലയില് വിഷ വാതകം ശ്വസിച്ച് അഞ്ച് തൊഴിലാളികള് മരിച്ചു


Three names in the final list of Congress for new president | കനലൂതി തരൂരും ക്യാപ്റ്റനും, കോൺഗ്രസിന്റെ അന്തിമ പട്ടികയിൽ മൂന്ന് പേർ, പ്രിയങ്ക ഗാന്ധിയോ? - Malayalam Oneindia\nUpdated: Tue, Jul 30, 2019, 13:47 [IST]\nദില്ലി: ലോക്‌സഭാ തിരഞ്ഞെടുപ്പ് തോല്‍വിയുടെ ആഘാതത്തില് നിന്ന് കോണ്‍ഗ്രസ് ഇനിയും മുക്തമായിട്ടില്ല. ഇരട്ടി കരുത്തോടെ അധികാരത്തില് തിരിച്ച് എത്തിയ നരേന്ദ്ര മോദി സര്‍ക്കാര് ലോക്‌സഭയില് മൃഗീയ ഭൂരിപക്ഷത്തിന്റെ കരുത്തില് അജണ്ടകള് ഓരോന്നായി നടപ്പാക്കിക്കൊണ്ടിരിക്കുന്നു.\nഎന്‍ഐഎ ബില്ലും വിവരാവകാശ നിയമന ഭേദഗതിയുമെല്ലാം കൂളായി ബിജെപി സര്‍ക്കാര് പാസ്സാക്കിയെടുക്കുന്നു. ഈ രാജ്യത്തെ പ്രതിപക്ഷമെവിടെ, കോണ്‍ഗ്രസെവിടെ എന്ന ചോദ്യത്തിന് പലപ്പോഴും ഉത്തരമില്ലാത്ത അവസ്ഥ. കോണ്‍ഗ്രസ് ഇപ്പോഴും പുതിയ പാര്‍ട്ടി അധ്യക്ഷനെ പോലും കണ്ടെത്താനാകാതെ നക്ഷത്രമെണ്ണുകയാണ്. ശശി തരൂരും അമരീന്ദര് സിംഗും കൊളുത്തി വിട്ട തീയില് കോണ്‍ഗ്രസിന്റെ ബുദ്ധി തെളിയുമോ എന്നാണിനി അറിയാനുളളത്. മൂന്ന് പേരിലേക്കാണ് ഇപ്പോള് കോണ്‍ഗ്രസ് ശ്രദ്ധ ഊന്നിയിട്ടുളളത് എന്നാണ് റിപ്പോര്‍ട്ടുകള്.\nപ്രതീക്ഷകൾ രാഹുൽ ഗാന്ധിയിൽ\nബിജെപി മുന്നോട്ട് വെക്കുന്ന ഹിന്ദുത്വ രാഷ്ട്രീയ അജണ്ടയെ എതിര്‍ക്കുന്നവര് രണ്ട് മാസങ്ങള്‍ക്ക് മുന്‍പ് വരെ പ്രതീക്ഷയോടെ നോക്കിയ നേതാവിന്റെ പേരാണ് രാഹുല് ഗാന്ധി. നരേന്ദ്ര മോദി-അമിത് ഷാ കൂട്ട് കെട്ടിനെ നേര്‍ക്ക് നേര് എതിരിടാന് കഴിവുളള നേതാവെന്ന ഇമേജ് നേടിയെടുക്കാന് രാഹുല് ഗാന്ധിക്ക് സാധിച്ചിരുന്നു. പപ്പു വിളികളെയെല്ലാം നിഷ്പ്രഭമാക്കി കരുത്തുളള വാക്കുകളില് പുതിയ ഇന്ത്യയെക്കുറിച്ച് സംസാരിച്ച രാഹുലില് പലര്‍ക്കും പ്രതീക്ഷകളേറെയായിരുന്നു. രാഹുല് ഗാന്ധിയുടെ നേതൃത്വത്തില് കേന്ദ്രത്തില് സര്‍ക്കാര് അധികാരത്തില് വരണമെന്ന് ആഗ്രഹിച്ചിരുന്നവരില് ബിജെപി അല്ലാത്ത എല്ലാ പാര്‍ട്ടിക്കാരും ഉണ്ടായിരുന്നു എന്ന് വേണമെങ്കില് പറയാം.\nനിരാശയിൽ നേതാക്കളും പ്രവർത്തകരും\nഎന്നാല് ഒരൊറ്റ തിരഞ്ഞെടുപ്പ് തോല്‍വിയില് കോണ്‍ഗ്രസ് എന്ന പാര്‍ട്ടിയും രാഹുല് ഗാന്ധിയെന്ന നേതാവും വീണുടഞ്ഞു. തോല്‍വിയുടെ ആഘാതത്തില് നിന്നും ഉയര്‍ത്തെഴുന്നേറ്റ് പൊരുതാനുളള കരുത്ത് കാട്ടാതെ രാഹുല് ഗാന്ധി മുന്നോട്ട് വെച്ച കാല്‍ച്ചുവടുകള് ഒന്നൊന്നായി പിറകോട്ട് വലിച്ചു. തകര്‍ന്ന് പോയ പാര്‍ട്ടിയെ കൈപിടിച്ച് എഴുന്നേല്‍പ്പിക്കാന് ഒരു നേരിയ ശ്രമം പോലും നടത്താതെയുളള രാഹുലിന്റെ ഈ പിന്മാറ്റം കോണ്‍ഗ്രസ് നേതൃത്വത്തേയും പ്രവര്‍ത്തകരേയും നിരാശയുടെ കയത്തിലാഴ്ത്തി. നേതാക്കള് സ്വയരക്ഷ നോക്കി ബിജെപിയിലേക്ക് കളംമാറിത്തുടങ്ങി.\nതരൂരും ക്യാപ്റ്റനും നൽകുന്ന സൂചന\nഅതിനിടെ കര്‍ണാടകത്തില് കോണ്‍ഗ്രസ്-ജെഡിഎസ് സഖ്യസര്‍ക്കാര് താഴെപ്പോയി. മധ്യപ്രദേശിലും രാജസ്ഥാനിലും സര്‍ക്കാര് അട്ടിമറി ഭീഷണി നേരിടുന്നു. ദില്ലിയിലും മഹാരാഷ്ട്രയിലും അടക്കം നിയമസഭാ തിരഞ്ഞെടുപ്പുകള് വരുന്നു. കോണ്‍ഗ്രസ് നയിക്കാന് ഒരു നേതാവില്ലാതെ അന്തംവിട്ടിരിക്കുന്നു. ഇനിയെങ്കിലും കണ്ണ് തുറന്ന് യാഥാര്‍ത്ഥ്യങ്ങളെ കാണാന് കോണ്‍ഗ്രസ് നേതൃത്വത്തിന് സാധിക്കുന്നില്ല എങ്കില് അന്തിമ ഫലം ഒരുപക്ഷേ ഭീകരമായിരിക്കും. ശശി തരൂര് എംപി അടക്കമുളള ആ സൂചനയാണ് കോണ്‍ഗ്രസിന് നല്‍കിയിരിക്കുന്നത്.\nകോണ്‍ഗ്രസിന്റെ ഇന്നത്തെ അവസ്ഥയില് ആവശ്യം യുവതലമുറയിലെ ചുറുചുറുക്കുളള പുതിയ വീക്ഷണങ്ങളുളള ഒരു നേതാവിനെയാണ്. പ്രിയങ്ക ഗാന്ധിയെ ആണ് തരൂര് അടക്കമുളള നേതാക്കള് മുന്നോട്ട് വെയ്ക്കുന്നത്. 2004 മുതല് രാഹുല് ഗാന്ധിയുടെ ഇമേജ് ബില്‍ഡിംഗിലൂന്നിയാണ് കോണ്‍ഗ്രസ് പ്രവര്‍ത്തനങ്ങളെല്ലാം. ഈയടുത്ത് മാത്രമാണ് ഒരു നേതാവെന്ന നിലയില് രാഹുലിനെ സമൂഹം അംഗീകരിച്ച് പോലും തുടങ്ങിയത്. പ്രിയങ്കയുടെ കാര്യം വ്യത്യസ്തമാണ്. പ്രിയങ്കയുടെ സാന്നിധ്യത്തില് പോലും ഒരു മാജിക്കല് കരിസ്മ കാണുന്നുണ്ട് ആളുകള്.\nഈ ആഴ്ട തന്നെ തീരുമാനം\nപ്രിയങ്കയാണ് ഇപ്പോള് കോണ്‍ഗ്രസിന് ആവശ്യമുളള ആ നേതാവ് എന്നാണ് തരൂരിനൊപ്പം പഞ്ചാബ് മുഖ്യമന്ത്രി ക്യാപ്റ്റന് അമരീന്ദര് സിംഗിനേയും മുതിര്‍ന്ന നേതാവ് നട്വര് സിംഗിനേയും പോലുളള നേതാക്കള് പറയുന്നത്. രാഷ്ട്രീയത്തില് സജീവമായ പ്രിയങ്ക ഗാന്ധി അതിശക്തമായാണ് ബിജെപിയേയും നരേന്ദ്ര മോദിയേയും തുറന്ന് ചോദ്യം ചെയ്യുന്നത്. സോന്‍ഭദ്രയില് പ്രിയങ്ക നടത്തിയ പ്രതിഷേധം രാജ്യം ആകാംഷയോടെയാണ് കണ്ട് നിന്നത്. ഈ ആഴ്ച തന്നെ കോണ്‍ഗ്രസ് പ്രവര്‍ത്തക സമിതി ചേര്‍ന്ന് പുതിയ പ്രസിഡണ്ടിനെ തിരഞ്ഞെടുക്കും എന്നാണ് റിപ്പോര്‍ട്ടുകള്.\nഅന്തിമ പട്ടികയിൽ മൂന്ന് പേർ\nപ്രവര്‍ത്തക സമിതി അംഗങ്ങള്‍ക്കിടയില് കോണ്‍ഗ്രസ് രഹസ്യ വോട്ടെടുപ്പ് നടത്തിയെന്ന് ദേശീയ മാധ്യമങ്ങള് റിപ്പോര്‍ട്ട് ചെയ്യുന്നത്. പുതിയ കോണ്‍ഗ്രസ് നേതാവ് ആരാകണം എന്ന് സീല് ചെയ്ത കവറില് എഴുതി നല്‍കാനാണ് നേതാക്കള്‍ക്ക് ലഭിച്ച നിര്‍ദേശം. അത്തരത്തില് ഏറ്റവും കൂടുതല് നിര്‍ദേശിക്കപ്പെടുന്ന പേര് ആരാണോ ആ വ്യക്തിയാവും പുതിയ അധ്യക്ഷന്. മൂന്ന് പേരുകളാണ് അന്തിമ പട്ടികയിലുളളത് എന്നാണ് റിപ്പോര്‍ട്ടുകള്. അക്കൂട്ടത്തില് പ്രിയങ്ക ഗാന്ധി ഉണ്ടോ എന്നത് വ്യക്തമല്ല. ഈ ആഴ്ച അവസാനത്തോടെ കോണ്‍ഗ്രസിലെ ഈ നേതൃപ്രതിസന്ധിക്ക് പരിഹാരമായേക്കും എന്നാണ് പ്രതീക്ഷിക്കപ്പെടുന്നത്.\nThree names in the final list of Congress for new president


മോഹന്‍ലാലിനും ആരാധകര്‍ക്കും നേരെ അധിക്ഷേപ വര്‍ഷവുമായി ബോളിവുഡ് നടന് കെആര്‍കെ, ലാലിനെ കോമാളിയെന്നും ആരാധകരെ വിഢികളെന്നും വിശേഷിപ്പിച്ചു, പൊങ്കാലയുമായി ആരാധകര്\nSaturday, June 23, 2018 14:42:44 PM\nHome → Breaking News →\tമോഹന്‍ലാലിനും ആരാധകര്‍ക്കും നേരെ അധിക്ഷേപ വര്‍ഷവുമായി ബോളിവുഡ് നടന് കെആര്‍കെ, ലാലിനെ കോമാളിയെന്നും ആരാധകരെ വിഢികളെന്നും വിശേഷിപ്പിച്ചു, പൊങ്കാലയുമായി ആരാധകര്\nസ്വന്തം ലേഖകന്: മോഹന്‍ലാലിനും ആരാധകര്‍ക്കും നേരെ അധിക്ഷേപ വര്‍ഷവുമായി ബോളുവുഡ് നടന് കെആര്‍കെ, ലാലിനെ കോമാളിയെന്നും ആരാധകരെ വിഢികളെന്നും വിശേഷിപ്പിച്ചു, പൊങ്കാലയുമായി ആരാധകര്. നേരത്തേ ഭീമനാവാനൊരുങ്ങുന്ന മോഹന്‍ലാലിനെ ഛോട്ടാ ഭീമെന്ന് വിളിച്ച് കളിയാക്കിയ കമാല് റാഷിദ് ഖാന് എന്ന കെആര്‍കെ ആരാധകരെ വിഢികളെന്ന് വിളിച്ച് വീണ്ടും രംഗത്ത് എത്തുകയായിരുന്നു.\nരാം ഗോപാല് വര്‍മച്ചിത്രങ്ങളില് മോഹന്‍ലാലിനെ ഒരു കോമാളിയായിട്ടാണ് താന് കണ്ടത് എന്നും പുതിയ ട്വീറ്റില് പറയുന്നു. മണ്ടന്മാരായ മോഹന്‍ലാല് ആരാധകരേ മധുര് ഭണ്ഡാകറിനുപോലും3ദേശീയവാര്‍ഡും പദ്മശ്രീയുമുണ്ട്. ട്വിറ്ററില് 1.7 മില്യന് ആരാധകരേ മോഹന്‍ലാലിനുള്ളൂ തനിക്ക് 3.7 മില്യന് ആരാധകരുണ്ടെന്നും അദ്ദേഹം ട്വിറ്ററില് കുറിച്ചു.\n1000 കോടി മുതല് മുടക്കി ബി.ആര്. ഷെട്ടി നിര്‍മ്മിക്കുന്ന ചിത്രം എം.ടി.വാസുദേവന് നായരുടെ രണ്ടാമൂഴം എന്ന നോവലിനെ അടിസ്ഥാനപ്പെടുത്തിയുള്ളതാണ്. കേന്ദ്രകഥാപാത്രമായ ഭീമനായി താന് വരുമെന്ന് മോഹന്‍ലാല് തന്നെയാണ് ഫെയ്‌സ്ബുക്കിലൂടെ അറിയിച്ചത്. ഇന്ത്യയിലെ ഏറ്റവും ചെലവേറിയ ചിത്രമായി ഒരുങ്ങുന്ന മഹാഭാരതം ബോളിവുഡിലടക്കം കോളിളക്കം സൃഷ്ടിച്ചിരുന്നു.\nഈ സാഹചര്യത്തിലാണ് മോഹന്‍ലാലിനെ ഛോട്ടാ ഭീമെന്ന നിലയില് പരിഹസിച്ചുള്ള കെആര്‍കെയുടെ ട്വിറ്റര് പോസ്റ്റ് എത്തിയത്. ‘മോഹന്‍ലാല് സാറിനെ കണ്ടാല് ഛോട്ടാഭീമിനെ പോലെയാണ് ഇരിക്കുന്നതെന്നും പിന്നെങ്ങനെയാണ് മഹാഭാരതത്തിലെ ഭീമന്റെ വേഷം ചെയ്യുക’യെന്നുമാണ് കെആര്‍കെ കഴിഞ്ഞ ദിവസം ട്വീറ്റ് ചെയ്തത്. ബി.ആര്.ഷെട്ടി ഇത്രയധികം പണം പാഴാക്കിക്കളയുകയാണെന്നും കെആര്‍കെ തട്ടിവിട്ടു.\nഎന്നാല് വാര്‍ത്ത പുറത്ത് വന്നതോടെ കെആര്‍കെയെ മോഹന്‍ലാല് ആരാധകര് കൂട്ടായി പൊങ്കാലയിട്ടു. ഇംഗ്‌ളീഷിലും ഹിന്ദിയിലും മാത്രമല്ല, മലയാളത്തില് പോലും ആരാധകര് കെആര്‍കെയെ ചീത്തവിളി തുടങ്ങി. ഇതിന് പിന്നാലെയാണ് ഫാന്‍സിനെയും അധിക്ഷേപിച്ച് അദ്ദേഹം രംഗത്തെത്തിയത്.


കരുണാകരനെ ചോദ്യം ചെയ്യണം : നവാബ് | Police should question Karunakaran: Nawab - Malayalam Oneindia\nകരുണാകരനെ ചോദ്യം ചെയ്യണം : നവാബ്\nകോഴിക്കോട്: മന്ത്രി കെ.വി. തോമസിനെതിരെ വ്യാജരേഖ ചമച്ചതില് കോണ്‍ഗസ് നേതാവും തോമസിന്റെ ഗുരുതുല്യനുമായ കെ. കരുണാകരന് പങ്കുണ്ടെന്ന് പത്രപ്രവര്‍ത്തകന് നവാബ് രാജേന്ദ്രന്.\nആഗസ്ത് 19 തിങ്കളാഴ്ച വാര്‍ത്താലേഖകരോട് സംസാരിക്കുകയായിരുന്നു നവാബ്. വ്യാജരേഖയുടെ ഉറവിടം തേടുന്ന ഉദ്യോഗസ്ഥര് കരുണാകരനെയും ചോദ്യം ചെയ്യണമെന്നും നവാബ് ആവശ്യപ്പെട്ടു.\nകരുണാകരനുമായി അടുത്ത ബന്ധമുള്ള വ്യവസായ പ്രമുഖന് വിശ്വനാഥന് നായരെ പൊലീസ് ചോദ്യം ചെയ്തത് അദ്ദേഹത്തിന്റെ പങ്ക് കൂടുതല് വ്യക്തമാക്കുന്നു. കരുണാകരന്റെ വാത്സല്യശിഷ്യനായി അധികാരത്തിലേറിയ കെ.വി. തോമസ് അടുത്തിടെ ലീഡറുടെ തിട്ടൂരങ്ങള് ലംഘിച്ചുതുടങ്ങിയതാണ് വ്യാജരേഖയ്ക്ക് പിന്നിലെ പ്രകോപനമെന്ന് നവാബ് ആരോപിച്ചു.


നിങ്ങള് പറയുന്ന സ്ഥലത്ത് വരാം, ധൈര്യമുണ്ടെങ്കില് എന്നെ വെടിവയ്ക്കൂ; കേന്ദ്രമന്ത്രിയെ വെല്ലുവിളിച്ച് ഉവൈസി\nSun Sep 27 2020 18:55:25 GMT+0530 (India Standard Time)\nനിങ്ങള് പറയുന്ന സ്ഥലവും തിയ്യതിയും പറഞ്ഞാല് അവിടെ വരാന് താന് തയ്യാറാണ്. നിങ്ങളുടെ പ്രസ്താവനകള് എന്റെ ഹൃദയത്തില് ഭയം സൃഷ്ടിക്കുകയില്ല.\nNSH29 Jan 2020 4:24 AM GMT\nന്യൂഡല്‍ഹി: രാജ്യത്തെ ഒറ്റുന്നവര്‍ക്കെതിരേ വെടിയുതിര്‍ക്കണമെന്ന ബിജെപി നേതാവും കേന്ദ്രസഹമന്ത്രിയുമായ അനുരാഗ് താക്കൂറിന്റെ ആഹ്വാനത്തിനെതിരേ എഐഎംഐഎം നേതാവ് അസദുദ്ദീന് ഉവൈസി രംഗത്ത്. ഇന്ത്യയില് ഏതെങ്കിലും സ്ഥലത്തുവച്ച് തനിക്കെതിരേ നിറയൊഴിക്കാന് കേന്ദ്രമന്ത്രിക്കോ അദ്ദേഹത്തിന്റെ അനുയായികള്‍ക്കോ ധൈര്യമുണ്ടോയെന്ന് ഉവൈസി വെല്ലുവിളിച്ചു. നിങ്ങള് പറയുന്ന സ്ഥലവും തിയ്യതിയും പറഞ്ഞാല് അവിടെ വരാന് താന് തയ്യാറാണ്. നിങ്ങളുടെ പ്രസ്താവനകള് എന്റെ ഹൃദയത്തില് ഭയം സൃഷ്ടിക്കുകയില്ല. ആയിരക്കണക്കായ അമ്മമാരും സഹോദരിമാരുമെല്ലാം രാജ്യത്തെ സംരക്ഷിക്കാന് തെരുവിലിറങ്ങിയിട്ടുള്ളപ്പോള് താനെന്തിന് ഇത്തരം വാക്കുകളെ ഭയക്കണമെന്നും ഉവൈസി ചോദിച്ചു.\nഡല്‍ഹി നിയമസഭാ തിരഞ്ഞെടുപ്പ് റാലിക്കിടെയാണ് അനുരാഗ് താക്കൂര് കൊലവിളി പ്രസംഗം നടത്തിയത്. രാജ്യത്തെ ഒറ്റുകാര്‍ക്ക് നേരെ വെടിവെയ്ക്കാനായിരുന്നു കേന്ദ്രമന്ത്രിയുടെ യോഗത്തിലെ മുദ്രാവാക്യം. കേന്ദ്രമന്ത്രിയും ബിജെപി നേതാവുമായ അനുരാഗ് താക്കൂര് പങ്കെടുത്ത യോഗത്തിലാണ് മന്ത്രി പ്രവര്‍ത്തകരെക്കൊണ്ട് പ്രകോപനപരമായ മുദ്രാവാക്യം വിളിപ്പിച്ചത്. രാജ്യത്തെ ഒറ്റുന്നവര്‍ക്കെതിരേയെന്ന് ആഹ്വാനം ചെയ്ത താക്കൂര്, പ്രവര്‍ത്തകരെ കൊണ്ട് 'വെടിവയ്ക്കൂ' മുദ്രാവാക്യം ഏറ്റുവിളിപ്പിക്കുകയും ചെയ്തു. പ്രസംഗത്തിന്റെ വീഡിയോ ട്വിറ്ററില് വൈറലായി.\n'ദേശ് കെ ഗദ്ദറോണ്' എന്ന് താക്കൂര് വിളിക്കുകയും 'ഗോലി മാരോ സാലോം കോ' എന്ന് പ്രവര്‍ത്തകരെക്കൊണ്ട് വിളിപ്പിക്കുകയുമായിരുന്നു. മുതിര്‍ന്ന നേതാവ് ഗിരിരാജ് സിങ്ങിന്റെ സാന്നിധ്യത്തിലായിരുന്നു കേന്ദ്രമന്ത്രിയുടെ ആഹ്വാനം. അനുരാഗ് താക്കൂറിന്റെ പ്രസംഗത്തിനെതിരേ പ്രതിപക്ഷം രംഗത്തെത്തിയിരുന്നു. വിഷയത്തില് പിന്നീട് തിരഞ്ഞെടുപ്പ് കമ്മീഷന് കേന്ദ്രമന്ത്രിയോട് വിശദീകരണം തേടിയിരുന്നു. സംഭവം പരിശോധിക്കുകയാണെന്നും ആവശ്യമായ നടപടികള് സ്വീകരിക്കുമെന്നുമായിരുന്നു സംസ്ഥാന തിരഞ്ഞെടുപ്പ് കമ്മീഷന്റെ പ്രതികരണം.\nSpecify place where you'd want to shoot me I'm ready to come Owaisi challenges Anurag Thakur


ഏകദിന റാങ്കില് ശിഖര് ധവാന് മുന്നേറ്റം; ടി20യില് 144 സ്ഥാനം കയറി ലിവിങ്സ്റ്റണിന്റെ കുതിപ്പ് - Samakalika Malayalam\nഏകദിന റാങ്കില് ശിഖര് ധവാന് മുന്നേറ്റം; ടി20യില് 144 സ്ഥാനം കയറി ലിവിങ്സ്റ്റണിന്റെ കുതിപ്പ്\nBy സമകാലിക മലയാളം ഡെസ്‌ക് | Published: 21st July 2021 04:23 PM |\nLast Updated: 21st July 2021 04:23 PM | A+A A- |\nദുബായ്: ശ്രീലങ്കക്കെതിരായ രണ്ടാം ഏകദിനത്തിന് പിന്നാലെ ശിഖര് ധവാന് ഐസിസി ഏകദിന റാങ്കിങ്ങില് നേട്ടം. രണ്ട് സ്ഥാനം മുന്‍പോട്ട് കയറി ധവാന് 16ാം റാങ്കിലെത്തി.\nശ്രീലങ്കക്കെതിരെ ആദ്യ ഏകദിനത്തില് 86 റണ്‍സ് നേടി ധവാന് പുറത്താവാതെ നിന്നിരുന്നു. ഇതാണ് റാങ്കിങ്ങിലെ മുന്നേറ്റത്തിന് ധവാനെ തുണച്ചത്. 712 പോയിന്റോടെയാണ് ധവാന് ഇപ്പോള് രണ്ടാം സ്ഥാനത്ത് നില്‍ക്കുന്നത്.\nഇന്ത്യന് നായകന് വിരാട് കോഹ് ലി ഏകദിന റാങ്കിങ്ങില് രണ്ടാം സ്ഥാനത്ത് തുടരുന്നു. 848 പോയിന്റാണ് കോഹ് ലിക്കുള്ളത്. ബൗളര്‍മാരില് ഇന്ത്യയുടെ ചഹല് നാല് സ്ഥാനങ്ങള് മുന്‍പോട്ട് കയറി 20ാം റാങ്കിലെത്തി. ശ്രീലങ്കയുടെ ഹസരങ്ക 22 സ്ഥാനങ്ങള് മുകളിലേക്ക് കയറി 36ാം റാങ്കിലെത്തി.\nസിംബാബ്വെ-ബംഗ്ലാദേശ് മൂന്ന് ഏകദിനങ്ങളുടെ പരമ്പര, സൗത്ത് ആഫ്രിക്ക-അയര്‍ലാന്‍ഡ് മൂന്നാം ഏകദിനം, ശ്രീലങ്ക-ഇന്ത്യ ആദ്യ രണ്ട് ഏകദിനങ്ങള് എന്നിവ പരിഗണിച്ചാണ് ഐസിസി റാങ്കിങ്ങിലെ ഇപ്പോഴത്തെ മാറ്റം.\nസൗത്ത് ആഫ്രിക്കയുടെ ഷംസി ആറ് സ്ഥാനങ്ങള് മുന്‍പോട്ട് കയറി 51ാം സ്ഥാനത്തെത്തി. സിംബാബ്വെയുടെ മുസാറാബനി 23 സ്ഥാനങ്ങള് കയറി 70ാം റാങ്കില് നില്‍ക്കുന്നു.\nപാകിസ്ഥാന് ഓപ്പണര് മുഹമ്മദ് റിസ്വാന്, ഇംഗ്ലണ്ട് മധ്യനിര താരം ലിവിങ്സ്റ്റണ് എന്നിവരാണ് ടി20 റാങ്കിങ്ങില് വലിയ മുന്നേറ്റമുണ്ടാക്കിയവര്. കരിയര് ബെസ്റ്റായ ഏഴാം റാങ്കിലാണ് മുഹമ്മദ് റിസ്വാന് എത്തിയത്. ഇംഗ്ലണ്ടിന് എതിരായ മൂന്ന് ടി20യുടെ പരമ്പരയില് റിസ്വാന് 176 റണ്‍സ് നേടി. കരിയറില് ആദ്യമായാണ് റിസ്വാന് ടോപ് 10ല് ഇടംപിടിക്കുന്നത്.\n144 സ്ഥാനങ്ങള് മുന്‍പോട്ട് കയറിയാണ് 27ാം റാങ്കിലേക്ക് ലിവിങ്‌സ്റ്റണ് എത്തിയത്. ഒരുവര്‍ഷം മുന്‍പ് സൗത്ത് ആഫ്രിക്കയ്‌ക്കെതിരെ അരങ്ങേറ്റം കുറിച്ചതിന് ശേഷം എട്ട് ടി20 മാത്രമാണ് ലിവിങ്സ്റ്റന് കളിച്ചിട്ടുള്ളത്. പാകിസ്ഥാനെതിരെ 43 പന്തില് 103 റണ്‍സ് നേടിയ ഇന്നിങ്‌സ് ആണ് ലിവിങ്സ്റ്റണിനെ തുണച്ചത്.\nശിഖര് ധവാന് shikhar dhawan samakalilka malayalam india vs sri lanka odi ranking odi player ranking t20 ranking shikhar dhawan stats ഏകദിന റാങ്ക് ടി20 റാങ്ക്


ഇന്റര്‍നെറ്റിന്റെ പരിസ്ഥിതി ആഘാതം – നേരിടം\nഇന്റര്‍നെറ്റിന്റെ പരിസ്ഥിതി ആഘാതം\nPosted on നവംബര് 13, 2009 നവംബര് 5, 2013 by admin\nഒരു സാധാരണ ഗൂഗിള് തെരയല് 1-10 ഗ്രാം CO2 ഉദ്‌വമനത്തിന് കാരണമാകുന്നു എന്ന് അടുത്ത കാലത്ത് പ്രസിദ്ധപ്പെടുത്തിയ പഠനങ്ങളില് കാണുന്നു. അമേരിക്കയില് മാത്രം പ്രതിദിനം 20 കോടി ഇന്റര്‍നെറ്റ് തെരയലാണ് നടക്കുന്നത്(2006). അതായ് നാം നോക്കുന്നത് പ്രതിദിനം 2000 ഹരിത ഗ്രഹ വാതക ഉദ്‌വമനത്തിന്റെ സ്രോതസ്സിലെയാണ്. കഴിഞ്ഞ വര്‍ഷം ഗൂഗിള് GE യും AES ഉമായി ഒത്തു ചേര്‍ന്ന് Greenhouse Gas Services പദ്ധതി തുടങ്ങി. മാലിന്യ നിക്ഷേപങ്ങളില് നിന്ന് വരുന്ന മീഥേന് ഇല്ലാതാക്കാനുള്ള ശ്രമമാണിത്. അത് ഗൂഗിളിന്റെ കാര്‍ബണ് കാല്‍പ്പാട് offsets ചെയ്യാന് സഹായിക്കും. എന്നാല് 2000 ടണ് എന്ന സംഖ്യ ഇന്റര്‍നെറ്റ് തെരയലിന്റേത് മാത്രമാണ്. ഇന്റര്‍നെറ്റിന്റെ മറ്റ് ഉപയോഗങ്ങളോ?\nഒരു മണിക്കൂര് പ്രവര്‍ത്തിക്കുന്നതില് നിന്ന് മിക്ക കമ്പ്യൂട്ടറുകളും 40-80 ഗ്രാം ഹരിത ഗ്രഹ വാതക ഉദ്‌വമനം നടത്തും. സെര്‍വ്വറുകള്, ഫൈബര് ഒപ്റ്റിക് ലൈനുകള് ഇവയുടെ കണക്ക് വേറെ. അമേരിക്കയിലെ വൈദ്യുതോപഭോഗത്തിന്റെ 3% ഇന്റര്‍നെറ്റിനാലാണെന്നാണ് പഠനങ്ങള് കാണിക്കുന്നത്. അത് ലോകത്തെ മൊത്തം CO2 ഉദ്‌വമനത്തിന്റെ 2% ആണ്.\nഅതുകൊണ്ട് ഇന്റര്‍നെറ്റിന്റെ പരിസ്ഥിതി ആഘാതം കുറക്കാന് എന്ത് ചെയ്യാനാവും? കഴിഞ്ഞ കുറേ വര്‍ങ്ങളായി ഇന്റര്‍നെറ്റിന്റെ തലച്ചോറായ data center കളുടെ ദക്ഷത ഉയര്‍ത്താനുള്ള ഗവേഷണങ്ങളില് അവ നിര്‍മ്മിക്കുന്ന കമ്പനികള് മുഴുകിയിരിക്കുകയാണ്. പ്രോസസറുകളുടെ ശക്തി ഉയരുന്നതോടൊപ്പം അതിന് വേണ്ട ഊര്‍ജ്ജവും കൂടുന്നു. സെര്‍വ്വര് പാടങ്ങളെ തണുപ്പിക്കാന് ധാരാളം ഊര്‍ജ്ജം വേണം. ജല വൈദ്യുത പദ്ധതികളുടെ അടുത്ത് ഇത്തരം സെര്‍വ്വര് പാടങ്ങള് പണിതാല് പ്രകൃതി ദത്ത തണുപ്പിക്കല് സാദ്ധ്യമാകും.\nവ്യക്തിപരമായ നിലയില് ഇന്റര്‍നെറ്റ് കാര്‍ബണ് വിമുക്തമല്ല എന്ന ബോധം ഉണ്ടാകുകയാണ് പ്രധാനം. നിങ്ങള് ഉപയോഗിക്കാതിരിക്കുന്ന അവസരത്തില് കമ്പ്യൂട്ടര് ഓണ് ആയി ഇട്ടേക്കാതിരിക്കുക.\n– സ്രോതസ്സ് treehugger\nലാപ്പ്ടോപ്പ് കമ്പ്യൂട്ടറുകള് ചെറിതാകയാല് കുറവ് ഊര്‍ജ്ജമേ ഉപയോഗിക്കൂ എന്ന തെറ്റിധാരണ പലര്‍ക്കുമുണ്ട്. സത്യത്തില് ലാപ്പ്ടോപ്പ് നിര്‍മ്മിക്കുമ്പോള് തന്നെ ഡസ്ക് ടോപ്പ് കമ്പ്യൂട്ടറുകളേക്കാള് ഊര്‍ജ്ജവും വിഭവങ്ങളും ഉപയോഗിക്കുന്നുണ്ട്. അതുകൊണ്ടാണല്ലോ കൂടുതല് വില. അതുകൊണ്ട് ഉപയോഗത്തിലെ ഊര്‍ജ്ജ ലാഭം നിര്‍മ്മാണത്തിലെ ഊര്‍ജ്ജ നഷ്ടത്തില് ഇല്ലാതാകുന്നു.\nTagged ഇന്റര്‍നെറ്റ്,കമ്പ്യൂട്ടര്,കാര്‍ബണ് കാല്‍പ്പാട്\nമുമ്പത്തെ ലേഖനം നീലച്ചിറകുള്ള ചൂര ഭീഷണി നേരിടുന്ന സ്പീഷീസ്\nഅടുത്ത ലേഖനം ജയ് കിസാന്


കാവിഭീകരര് ചരിത്രത്തെ വളച്ചൊടിക്കുന്നു\nആലപ്പുഴ ജില്ലയിലെ ചേര്‍ത്തലയ്ക്കു സമീപമുള്ള അര്‍ത്തുങ്കല് പള്ളിയാണ് സംഘപരിവാറിന്റെ അടുത്തലക്ഷ്യം. ഏതാനും ദിവസംമുമ്പ് ആര്‍എസ്എസിന്റെ വക്താക്കളിലൊരാള് ഇത് പരസ്യമായി പ്രഖ്യാപിക്കുകയുണ്ടായി. ഒരു വ്യക്തിയുടെ വര്‍ഗീയ തീവ്രവാദത്തിന്റെ ബഹിര്‍സ്ഫുരണമായി ഇതിനെ കണ്ടുകൂടാ. സംഘടിതവും ആസൂത്രിതവുമായ നീക്കത്തിന്റെ ഭാഗമായിത്തന്നെ ഇതിനെ തിരിച്ചറിയേണ്ടതുണ്ട്. ജാതിമതഭേദമെന്യേ എല്ലാവരും ഒത്തുകൂടുന്ന അര്‍ത്തുങ്കല് പള്ളി പതിനാറാം നൂറ്റാണ്ടില് പോര്‍ച്ചുഗീസുകാര് പണികഴിപ്പിച്ചതാണ്. നാനൂറ്റമ്പതോളം വര്‍ഷം പഴക്കമുള്ള ചരിത്രം ഈ ആരാധനാലയത്തിന് സ്വന്തമായുണ്ട്. 1584ല് ഫാ. ഇക്കോം ഫെനിസിയോ എന്ന വികാരി പള്ളി പുതുക്കിപ്പണിതു. അര്‍ത്തുങ്കല് വെളുത്തച്ഛന് എന്ന് വിളിപ്പേരുള്ള, വിശ്വാസികള് വിശുദ്ധനായി കരുതി ആരാധിക്കുന്ന സെബാസ്റ്റ്യനോസിന്റെ പ്രതിമ ഇവിടെയുണ്ട്. 1647ല് ഇറ്റലിയിലെ മിലാനില്‍നിന്നാണ് ഇത് കൊണ്ടുവന്നത്. കേരളത്തിലെതന്നെ അറിയപ്പെടുന്ന തീര്‍ഥാടനകേന്ദ്രംകൂടിയായ ഇവിടെ എല്ലാവര്‍ഷവും ജനുവരി 20ന് നടക്കുന്ന പെരുന്നാള് ക്രിസ്ത്യാനികളുടെ മാത്രം ആഘോഷമല്ല. സംസ്ഥാനത്തെ മറ്റു പല ആരാധനാലയങ്ങളുടേതുമെന്നപോലെ ജനകീയ ഉത്സവമായി പെരുന്നാള് കൊണ്ടാടുന്നു. അര്‍ത്തുങ്കല് പള്ളി പോര്‍ച്ചുഗീസുകാര് പിടിച്ചെടുത്ത വിഷ്ണുക്ഷേത്രമാണെന്ന വിചിത്രവാദമാണ് ആര്‍എസ്എസിന്റേത്. തീരദേശത്ത് തങ്ങളുടെ സ്വാധീനമുണ്ടാക്കുകയെന്ന ലക്ഷ്യത്തോടെ ക്രൈസ്തവ-ഹിന്ദു സംഘര്‍ഷം സൃഷ്ടിക്കാനുള്ള ശ്രമങ്ങളുടെ തുടക്കമാണിത്.\nവ്യാജ ചരിത്രനിര്‍മിതിയിലൂടെ വര്‍ഗീയ അജന്‍ഡ നടപ്പാക്കാനുള്ള ആര്‍എസ്എസ് പദ്ധതി രാജ്യത്തിന്റെ മതനിരപേക്ഷ ജനാധിപത്യ സംസ്കാരത്തിന് കടുത്ത ഭീഷണിയാണ്. ഹൈന്ദവേതര ആരാധനാലയങ്ങളെക്കുറിച്ച് കെട്ടുകഥകള് നിര്‍മിക്കുകയും അവയെ ഹിന്ദുത്വവാദികളായ 'പണ്ഡിതന്'മാരെ ഉപയോഗിച്ച് ചരിത്രമാണെന്ന് വരുത്തിത്തീര്‍ക്കുകയും ചെയ്യുകയാണ് ഇവരുടെ തന്ത്രം. സാധാരണ വിശ്വാസികളെ തെറ്റിദ്ധരിപ്പിച്ച് അക്രമങ്ങളിലേക്ക് വഴിതെറ്റിക്കുകയും അതിലൂടെ ഹിന്ദുരാഷ്ട്രസ്ഥാപനമെന്ന ആര്‍എസ്എസിന്റെ പ്രഖ്യാപിത ലക്ഷ്യത്തിലേക്കടുക്കാനാകുമോ എന്ന് പരീക്ഷിക്കുകയുമാണ്.\nചരിത്രം സംഘപരിവാറിനെ എക്കാലവും അസ്വസ്ഥമാക്കിയിട്ടുണ്ട്. ദേശീയ സ്വാതന്ത്യ്രസമരത്തില് ആര്‍എസ്എസ് വഹിച്ച പ്രതിലോമകരമായ പങ്ക് അവരെ പില്‍ക്കാലത്ത് സദാ വേട്ടയാടി. ഇന്ത്യയുടെ സാംസ്കാരിക പാരമ്പര്യത്തിന്റെ അടിസ്ഥാനമായ സഹിഷ്ണുത മറച്ചുവയ്ക്കാന് സംഘപരിവാറിന് വ്യഗ്രതയുണ്ട്. ചരിത്രത്തിന്റെ കാവിവല്‍ക്കരണം ബിജെപി സര്‍ക്കാരുകളുടെ അപ്രഖ്യാപിത അജന്‍ഡയാണ്. മുസ്ളിം-ക്രിസ്ത്യന് ആരാധനാലയങ്ങള് സംബന്ധിച്ച വസ്തുതാവിരുദ്ധമായ പ്രചാരണങ്ങള്‍ക്ക് ആധികാരികതയുടെ ആവരണം നല്‍കലാണ് ഇതിന്റെ ഉദ്ദേശ്യം. ഇതരമതങ്ങളുടെ പ്രാര്‍ഥനാലയങ്ങള് ഒരു കാലത്ത് ഹിന്ദുക്ഷേത്രങ്ങളായിരുന്നെന്നും അവയൊക്കെ മുസ്ളിങ്ങളും ക്രിസ്താനികളും പിടിച്ചെടുത്തതാണെന്നും ആവര്‍ത്തിച്ചുകൊണ്ടിരിക്കുന്നു.\nആലപ്പുഴ ജില്ലയിലെ ചേര്‍ത്തലയ്ക്കു സമീപമുള്ള അര്‍ത്തുങ്കല് പള്ളിയാണ് സംഘപരിവാറിന്റെ അടുത്തലക്ഷ്യം. ഏതാനും ദിവസംമുമ്പ് ആര്‍എസ്എസിന്റെ വക്താക്കളിലൊരാള് ഇത് പരസ്യമായി പ്രഖ്യാപിക്കുകയുണ്ടായി. ഒരു വ്യക്തിയുടെ വര്‍ഗീയ തീവ്രവാദത്തിന്റെ ബഹിര്‍സ്ഫുരണമായി ഇതിനെ കണ്ടുകൂടാ. സംഘടിതവും ആസൂത്രിതവുമായ നീക്കത്തിന്റെ ഭാഗമായിത്തന്നെ ഇതിനെ തിരിച്ചറിയേണ്ടതുണ്ട്. ജാതിമതഭേദമെന്യേ എല്ലാവരും ഒത്തുകൂടുന്ന അര്‍ത്തുങ്കല് പള്ളി പതിനാറാം നൂറ്റാണ്ടില് പോര്‍ച്ചുഗീസുകാര് പണികഴിപ്പിച്ചതാണ്. നാനൂറ്റമ്പതോളം വര്‍ഷം പഴക്കമുള്ള ചരിത്രം ഈ ആരാധനാലയത്തിന് സ്വന്തമായുണ്ട്. 1584ല് ഫാ. ഇക്കോം ഫെനിസിയോ എന്ന വികാരി പള്ളി പുതുക്കിപ്പണിതു. അര്‍ത്തുങ്കല് വെളുത്തച്ഛന് എന്ന് വിളിപ്പേരുള്ള, വിശ്വാസികള് വിശുദ്ധനായി കരുതി ആരാധിക്കുന്ന സെബാസ്റ്റ്യനോസിന്റെ പ്രതിമ ഇവിടെയുണ്ട്. 1647ല് ഇറ്റലിയിലെ മിലാനില്‍നിന്നാണ് ഇത് കൊണ്ടുവന്നത്. കേരളത്തിലെതന്നെ അറിയപ്പെടുന്ന തീര്‍ഥാടനകേന്ദ്രംകൂടിയായ ഇവിടെ എല്ലാവര്‍ഷവും ജനുവരി 20ന് നടക്കുന്ന പെരുന്നാള് ക്രിസ്ത്യാനികളുടെ മാത്രം ആഘോഷമല്ല. സംസ്ഥാനത്തെ മറ്റു പല ആരാധനാലയങ്ങളുടേതുമെന്നപോലെ ജനകീയ ഉത്സവമായി പെരുന്നാള് കൊണ്ടാടുന്നു. അര്‍ത്തുങ്കല് പള്ളി പോര്‍ച്ചുഗീസുകാര് പിടിച്ചെടുത്ത വിഷ്ണുക്ഷേത്രമാണെന്ന വിചിത്രവാദമാണ് ആര്‍എസ്എസിന്റേത്. തീരദേശത്ത് തങ്ങളുടെ സ്വാധീനമുണ്ടാക്കുകയെന്ന ലക്ഷ്യത്തോടെ ക്രൈസ്തവ-ഹിന്ദു സംഘര്‍ഷം സൃഷ്ടിക്കാനുള്ള ശ്രമങ്ങളുടെ തുടക്കമാണിത്. പല സാമൂഹ്യ-രാഷ്ട്രീയ നിരീക്ഷകരും ചൂണ്ടിക്കാണിച്ചിട്ടുള്ള ഒരു വസ്തുതയുണ്ട്. സമാധാനപരമായ സാമൂഹ്യജീവിതം നിലനില്‍ക്കുമ്പോള് ആര്‍എസ്എസിന് വളര്‍ച്ചയില്ല. മനുഷ്യരെ തമ്മിലടിപ്പിച്ച് സംഘര്‍ഷം സൃഷ്ടിച്ചെങ്കില്‍മാത്രമേ ഫാസിസ്റ്റുകള്‍ക്ക് നിലനില്‍ക്കാനാകൂ. ഇവിടെ അവര് ലക്ഷ്യംവയ്ക്കുന്നത് തീരദേശത്തിന്റെ സമാധാനാന്തരീക്ഷം തകര്‍ക്കുക എന്നതുതന്നെ.\nഅര്‍ത്തുങ്കല് പള്ളിക്കെതിരായ നീക്കത്തിന് താജ്മഹലിനെക്കുറിച്ച് പ്രചരിപ്പിച്ചുവന്ന കഥയുമായി അതിശയകരമായ സാമ്യം കാണാം. താജ്മഹല് തേജോ മഹാലയ എന്ന ശിവക്ഷേത്രമായിരുന്നത്രേ! മുഗള്‍ചക്രവര്‍ത്തി ഷാജഹാന്റെ പത്നി മുംതാസിന്റെ ശവകുടീരത്തിന് താഴെ ശിവന്റെ പ്രതിമയും ശിവലിംഗവും ഉണ്ടെന്ന് പുരുഷോത്തം നാഗേഷ് ഓക്ക് എന്നൊരാള് വാദിച്ചു. ഇതിഹാസങ്ങളുടെയും പുരാണങ്ങളുടെയും അടിസ്ഥാനത്തില് ഇന്ത്യയുടെ ചരിത്രം വക്രീകരിക്കാന് നിയോഗിക്കപ്പെട്ട സംഘത്തിലെ അംഗമായിരുന്നു ഓക്ക്. ഇന്ത്യന് പള്ളികളില് മാത്രമല്ല ഈ 'പണ്ഡിതന്' കൈവച്ചിട്ടുള്ളത്. വത്തിക്കാന് എന്ന വാക്കുതന്നെ 'വാദിക' എന്ന സംസ്കൃതപദത്തില്‍നിന്ന് വന്നതാണെന്നും പോപ്പ് എന്നത് വൈദികപുരോഹിതനെ കുറിക്കുന്നുവെന്നുമൊക്കെ വാദിച്ച ഇയാളുടെ ചരിത്രബോധത്തെപ്പറ്റി കൂടുതല് പറയേണ്ടതില്ലല്ലോ. ക്രിസ്തുമതവും ഇസ്ളാംമതവും ഹിന്ദുമതത്തില്‍നിന്ന് ഉത്ഭവിച്ചതാണ്. വത്തിക്കാന് സിറ്റി, സൌദി അറേബ്യയിലെ കഅ്ബ, ഇംഗ്ളണ്ടിലെ വെസ്റ്റ് മിനിസ്റ്റര് ആബി എന്നിവയൊക്കെ ഹിന്ദുക്ഷേത്രങ്ങളായിരുന്നു. ക്രിസ്ത്യാനിറ്റി എന്നാല് കൃഷ്ണനീതി എന്നാണര്‍ഥം തുടങ്ങി ഓക്കിന്റെ കണ്ടെത്തലുകള് അനവധിയാണ്. ഈ ഓക്കാണ് ആര്‍എസ്എസിന്റെ ചരിത്രഗവേഷകരില് മുഖ്യസ്ഥാനം അലങ്കരിക്കുന്നത്. 'താജ്മഹല് ദ ട്രൂസ്റ്റോറി' എന്നൊരു പുസ്തകംതന്നെ 1989ല് ഓക്ക് എഴുതി. താജ്മഹല് പിടിച്ചെടുത്ത് ശിവക്ഷേത്രമാക്കിമാറ്റാനാണ് ആര്‍എസ്എസ് പദ്ധതി. 'തോജോ മഹാലയ വിമോചന സമിതി' എന്ന തീവ്രവാദസ്വഭാവമുള്ള സംഘടന 2010 മുതല് താജ്മഹല് തകര്‍ക്കണമെന്ന് ആവശ്യപ്പെടുന്നു. അവിടംകൊണ്ട് അവസാനിക്കുന്നില്ല. സുപ്രീംകോടതിയില് ഇത് സംബന്ധിച്ച് ഒരു കേസ് നടക്കുകയുണ്ടായി. പരമോന്നത കോടതി എല്ലാ വസ്തുതകളും പരിശോധിച്ചശേഷം ഹിന്ദുത്വ ശക്തികളുടെ വാദങ്ങള് പൂര്‍ണമായും തള്ളിക്കളയുകയും ലോകാത്ഭുതങ്ങളിലൊന്നായ താജിന്റെ ചരിത്രവസ്തുത ഉയര്‍ത്തിപ്പിടിക്കുകയും ചെയ്തു.\nമൂവായിരത്തോളം മുസ്ളിംപള്ളി ഹിന്ദുക്ഷേത്രങ്ങളായിരുന്നുവെന്നാണ് സംഘപരിവാര് ശക്തികള് പറയുന്നത്. ബനാറസിലെ മുസ്ളിംപള്ളിയെയും ഇവര് നോട്ടമിട്ടിട്ടുണ്ട്. മുഗള് ചക്രവര്‍ത്തിയായ ഔറംഗസീബ് ബനാറസിലെ ബിഷേശ്വര് ക്ഷേത്രം തകര്‍ത്ത് അതിന്റെ ശിലകള് ഉപയോഗിച്ച് മുസ്ളിംപള്ളി നിര്‍മിച്ചെന്നാണ് വാദം. മഥുരയിലെ പള്ളിക്കുനേരെയുള്ള അവകാശവാദവും വളരെ പഴയതാണ്. ഗോവിന്ദദേവ് ക്ഷേത്രം തകര്‍ത്താണത്രേ അവിടെ പള്ളി പണിതത്. കേട്ടുകേള്‍വിപോലുമില്ലാത്ത ചില മുസ്ളിം പേരുകള് ചരിത്രകാരന്മാരെന്ന മട്ടിലും പുറത്തിറങ്ങിയിട്ടില്ലാത്ത ചില പുസ്തകങ്ങളിലെ ഉദ്ധരണികളുമാണ് ഇതിന്റെയൊക്കെ ആധാരമായി ഉയര്‍ത്തിക്കാട്ടുന്നുണ്ട്. ഇത്തരം പ്രചാരവേലകളെ നിസ്സാരമായി കണ്ടുകൂടാ. ബാബ്റി മസ്ജിദിന്റെ അനുഭവപാഠം നമ്മെ ഇത് ഓര്‍മപ്പെടുത്തുന്നു. രാമന്റെ ജന്മസ്ഥലമാണെന്ന് വാദിച്ചുകൊണ്ട് അയോധ്യയിലെ മുസ്ളിം ആരാധനാലയത്തിനുമേല് അവകാശവാദം ഉന്നയിക്കുകയും തങ്ങള്‍ക്ക് രാഷ്ട്രീയാധികാരം കിട്ടിയ സന്ദര്‍ഭത്തില് രാജ്യത്തിന്റെ ഭരണഘടനയെയും നിയമസംവിധാനത്തെയും വെല്ലുവിളിച്ചുകൊണ്ട് അത് തകര്‍ക്കുകയും ചെയ്തു. അതുകൊണ്ട് മതന്യൂനപക്ഷങ്ങളുടെ ആരാധനാലയങ്ങള്‍ക്കുമേല് നടത്തുന്ന സമാനമായ അവകാശവാദങ്ങളെ മുളയിലേ നുള്ളിക്കളയേണ്ടതുണ്ട്.\nഭാവനയില്‍നിന്ന് ചരിത്രവും ചരിത്രപുരുഷന്മാരെയും സൃഷ്ടിക്കാനും വിശ്വാസങ്ങളെ രാഷ്ട്രീയമുതലെടുപ്പിനായി ഉപയോഗിക്കുകയും ചെയ്യുകയാണ് ആര്‍എസ്എസ്. അവരുടെ നേതാവ് എന്നതിനപ്പുറം ഒരു പ്രാധാന്യവുമില്ലാത്ത ദീന്‍ദയാല് ഉപാധ്യയയുടെ ജന്മശതാബ്ദിയാഘോഷങ്ങള്‍ക്ക് കോടിക്കണക്കിനു രൂപയുടെ സര്‍ക്കാര് ഫണ്ട് ഉപയോഗിച്ച് ദേശവ്യാപകമായി പരിപാടികള് സംഘടിപ്പിക്കുന്നത് കേവലം അധികാര ദുര്‍വിനിയോഗംമാത്രമല്ല. സ്വാതന്ത്യ്രസമരവുമായും ഇന്ത്യയുടെ സാംസ്കാരികചരിത്രവുമായും ബന്ധപ്പെടുത്തി ജനങ്ങളുടെ മേല് ഉയര്‍ത്തിക്കാട്ടാന് അവര്‍ക്ക് ഒരാള്‍പോലുമില്ല. ഈ ശൂന്യത നികത്താനും രാഷ്ട്രനിര്‍മിതിയില് തങ്ങള്‍ക്കും പങ്കുണ്ടായിരുന്നെന്നു വരുത്തിത്തീര്‍ക്കാനും ചരിത്രപുരുഷന്മാരെ സൃഷ്ടിക്കാനുള്ള ശ്രമത്തിന്റെ ഭാഗമാണ്.\nസമീപദിവസങ്ങളിലായി സംഘപരിവാര് സംസ്ഥാനത്തുടനീളം ഗണേശോത്സവങ്ങള് സംഘടിപ്പിക്കുകയുണ്ടായി. ബാലഗോകുലത്തിന്റെ നേതൃത്വത്തില് കൊച്ചുകുട്ടികളെ കൃഷ്ണവേഷം കെട്ടിച്ച് നടത്തുന്ന ഘോഷയാത്രാപരിപാടിയും ഉണ്ടായിരുന്നു. ഹിന്ദു ആരാധനാമൂര്‍ത്തികളായ ശ്രീകൃഷ്ണനെയും ഗണപതിയെയും ബിജെപിയുടെ രാഷ്ട്രീയ നേതാക്കന്മാരെന്ന മട്ടില് അവതരിപ്പിക്കുകയാണ് ഇത്തരം പരിപാടികളിലൂടെ. ദൈവങ്ങളായി പരിഗണിക്കപ്പെടുന്ന ഗണപതിക്കും ശ്രീകൃഷ്ണനും സരസ്വതിക്കുമൊക്കെ ബിജെപിയുമായി എന്താണ് ബന്ധം? ഒന്നുമില്ല. വിശ്വാസികളെ കബളിപ്പിച്ച് തങ്ങള്‍ക്കൊപ്പമാക്കാനുള്ള തട്ടിപ്പുവിദ്യയാണിത്. ഗണേശോത്സവത്തിനും മറ്റും വിളിച്ച മുദ്രാവാക്യങ്ങള് പ്രത്യേകം ശ്രദ്ധിക്കേണ്ടതാണ്. 'വെട്ടിവീഴ്ത്തണം തലകള്... കടലിരമ്പണം ചുടുചോരകൊണ്ട്' എന്നൊക്കെ അക്രമാസക്തമായി അലറിവിളിക്കുകയായിരുന്നു ഈ ഘോഷയാത്രകളില്. മതവിശ്വാസവുമായി ബന്ധപ്പെട്ടതെന്ന പേരില് നടത്തുന്ന പരിപാടികളെ ഇങ്ങനെ രാഷ്ട്രീയമായി ഉപയോഗിക്കുന്നത് അത്തരം വിശ്വാസങ്ങളെത്തന്നെ അവഹേളിക്കലാണെന്ന് തിരിച്ചറിയണം. ക്ഷേത്രവുമായി ബന്ധപ്പെട്ട ഉത്സവങ്ങള് അതിന്റെ ഭാരവാഹികളും ബഹുജനവുമാണ് സംഘടിപ്പിക്കേണ്ടത്. മതത്തെ രാഷ്ട്രീയവുമായി കലര്‍ത്തുന്ന ദുഷ്ടശക്തികളല്ല.\nഅഷ്ടമിരോഹിണിക്ക് നിരുപദ്രവകരമായ ഒരു ചടങ്ങിനെന്നപോലെയാണ് കുട്ടികളെ പല രക്ഷിതാക്കളും അയക്കുന്നത്. എന്നാല്, ഇവരെ പിന്നീട് ആര്‍എസ്എസ് ശാഖകളിലെത്തിക്കുകയും ദണ്ഡപരിശീലനം നല്‍കി തോക്കും ബോംബും ഉപയോഗിച്ചുള്ള അക്രമങ്ങള്‍ക്ക് ഉപയോഗിക്കുകയും ചെയ്യും. ഇന്റര്‍നെറ്റുവഴി പ്രചരിപ്പിക്കുന്ന ബ്ളൂവെയ്ല് ഗെയിം കളിക്കുന്ന കുട്ടികളുടെ അനുഭവമാണ് ഇത്തരം പരിപാടികളില് പങ്കെടുപ്പിക്കുന്ന കുട്ടികള്‍ക്ക് സംഭവിക്കുന്നത്. ചതിക്കുഴിയില്‍നിന്ന് രക്ഷപ്പെടാന് കഴിയാത്തവിധം കുട്ടികളെ ഇതില് കുരുക്കിയിടുന്നു. അതില്‍നിന്ന് പുറത്തുവരാന് ശ്രമിച്ചാല് കൊലക്കത്തിയുമായി സംഘപരിവാര് നേരിടും. ചേര്‍ത്തലയിലെ അനന്തുവിന് സംഭവിച്ചതുപോലെ. തങ്ങളുടെ നിലപാടുകളെ എതിര്‍ക്കുന്നവര് മൃത്യുഞ്ജയഹോമം നടത്തിക്കോളണമെന്ന പരസ്യഭീഷണി മുഴക്കാന് അവര്‍ക്ക് മടിയില്ല. കൊലവിളി പ്രസംഗങ്ങള് അക്രമത്തിനുള്ള ആഹ്വാനങ്ങളാണ്. സ്വാതന്ത്യ്രദിനത്തില് നാഗ്പുരിലെ തങ്ങളുടെ ആസ്ഥാനത്ത് ദേശീയപതാക ഉയര്‍ത്താതെ പാലക്കാട്ട് ഒരു സ്കൂളില് ആര്‍എസ്എസ് അധ്യക്ഷന് വന്ന് പതാക ഉയര്‍ത്തുകയുണ്ടായല്ലോ. സ്കൂളുകളില് പതാക ഉയര്‍ത്തുന്നതിന് ചില ചട്ടങ്ങളുണ്ട്. ചട്ടലംഘനത്തിന് കേരളത്തെ തെരഞ്ഞെടുത്തത് ദുഷ്ടലാക്കോടെയാണ്. അറസ്റ്റ് ക്ഷണിച്ചുവരുത്തി കുഴപ്പങ്ങള്‍ക്കും കലാപങ്ങള്‍ക്കും വഴിമരുന്നിടുകയായിരുന്നു ആര്‍എസ്എസിന്റെ ലക്ഷ്യം. എന്നാല്, ഇത് സാധിക്കാതെപോയതിന്റെ നിരാശയിലാണ് സംഘപരിവാര് ഇപ്പോഴുള്ളത്.\nഅഭിമന്യുവധവും ആന്റണിയും അമിത്ഷായും\nജനകീയ സര്‍ക്കാരിനെ കാത്തുസൂക്ഷിക്കണം


ക്യാന്‍സറുമായി മല്ലടിക്കുന്ന മഹാബലിയോടൊപ്പം ഏതാനും നിമിഷങ്ങള്\nതോമസ് കൂവള്ളൂര് 2018-06-11 05:48:44pm\nന്യൂയോര്‍ക്ക്: 2006 മുതല് ഒരു പതിറ്റാണ്ടുകാലം ന്യൂയോര്‍ക്ക്, ന്യൂജേഴ്‌സി എന്നീ സ്റ്റേറ്റുകളില് കേന്ദ്രീകരിച്ചു പ്രവര്‍ത്തിച്ചിരുന്ന നിരവധി മലയാളി സംഘടനകള്‍ക്കു വേണ്ടി ഓണാഘോഷത്തോടനുബന്ധിച്ച് മഹാബലിയായി വേഷമിട്ടിരുന്ന ജോയി പുളിയനാലിനെ വായനക്കാരില് ചിലരെങ്കിലും ഓര്‍ക്കുന്നുണ്ടെന്നു കരുതുന്നു. ഇന്ത്യന് അമേരിക്കന് മലയാളി കമ്യൂണിറ്റി ഓഫ് യോങ്കേഴ്‌സ്, ഇന്ത്യാ കാത്തലിക് അസ്സോസിയേഷന് ഓഫ് അമേരിക്ക, കേരള സമാജം ഓഫ് ന്യൂജേഴ്‌സി, വെസ്റ്റ് ചെസ്റ്റര് മലയാളി അസ്സോസിയേഷന്, യോങ്കേഴ്‌സ് മലയാളി അസ്സോസിയേഷന്, ബ്രോങ്ക്‌സ് സീറോ മലബാര് കാത്തലിക് ചര്‍ച്ച് എന്നിവയുമായി ബന്ധപ്പെട്ടു പ്രവര്‍ത്തിച്ചിരുന്ന ആളാണ് ജോയിച്ചേട്ടന്. അറിയപ്പെടുന്നവരുടെ ഇടയില് അദ്ദേഹം മഹാബലി എന്ന അപരനാമത്തിലാണ് അറിയപ്പെട്ടിരുന്നത്.\nമഹാബലിയായി വേഷമിട്ടിരുന്നപ്പോള് അദ്ദേഹത്തെ ഒരിക്കല് കണ്ടിട്ടുള്ളവര് സാധാരണ മറക്കാറില്ല. അദ്ദേഹത്തിന്റെ കുടവയറും, കൊമ്പന് മീശയുമെല്ലാം കണ്ടാല് ആദ്യമായി അദ്ദേഹത്തെ കാണുന്നവര് ശരിക്കും ആള് മഹാബലിയുടെ അവതാരം തന്നെ എന്നു തോന്നുമായിരുന്നു. വയറ് കൂടുതലുണ്ടായിരുന്നതിനാല് അദ്ദേഹത്തിനുപറ്റിയ മഹാബലിയുടെ വേഷവിധാനങ്ങള് കേരളത്തില് നിന്നും പ്രത്യേകം ഓര്‍ഡര് കൊടുത്ത് അദ്ദേഹം തന്നെ തൈയ്പ്പിച്ചു കൊണ്ടുവന്നവയാണ്. അതുപോലെ തന്നെ ഓലക്കുടയും. ഒരു സാധാരണക്കാരന് ആയിരുന്നിട്ടുകൂടി സമൂഹത്തിനുവേണ്ടി സ്വന്തം കൈയ്യില് നിന്നും പണം മുടക്കി വാങ്ങിച്ചുകൊണ്ടു വന്നതാണെന്നുള്ള സത്യം ഈ ലേഖകന് നന്നായി അറിവുള്ളവയാണ്. അദ്ദേഹം മഹാബലിയായി വേഷമിട്ടു കഴിയുമ്പോള് കൊച്ചുകുട്ടികളും മുതിര്‍ന്നവര് പോലും അദ്ദേഹത്തിനോടൊപ്പം നിന്ന് ഫോട്ടോ എടുക്കാന് താല്പര്യം കാട്ടിയിരുന്നു.\nവാസ്തവത്തില് കൊച്ചുകുട്ടികളുമായി തമാശകള് പറയാന് അദ്ദേഹത്തിന് നല്ല ചാതുര്യം ഉണ്ടായിരുന്നു. ഈ ലേഖകനോടൊപ്പം നിരവധി പ്രസ്ഥാനങ്ങളില് അദ്ദേഹം പ്രവര്‍ത്തിച്ചിട്ടുണ്ട്. അദ്ദേഹത്തെപ്പോലെ ആത്മാര്‍ത്ഥതയുള്ളവരെ നമ്മുടെ ജീവിതത്തില് കണ്ടുമുട്ടുക വളരെ വിഷമമാണ്.\nഅക്കാരണത്താല്‍ത്തന്നെയാണ് ഇത്തരത്തില് ഒരു വാര്‍ത്ത എഴുതാന് ഞാന് നിര്‍ബന്ധതിനായിത്തീര്‍ന്നത്.\nഅദ്ദേഹത്തെപ്പോലെതന്നെ അദ്ദേഹത്തിന്റെ ഭാര്യ മോളിയും ഒരു സാധാരണക്കാരിയായിരുന്നു. എങ്കിലും ജോയിച്ചേട്ടന് എവിടെയെല്ലാം പോകാറുണ്ടോ അവിടെയെല്ലാം പോകാറുണ്ടായിരുന്നു.\nഇപ്പോള് കാലിഫോര്‍ണിയയിലെ ജയിലില് കഴിയുന്ന ഫാഷന് ഡിസൈനര് ആനന്ദ് ജോണ് ന്യൂയോര്‍ക്കിലെ റൈക്കേഴ്‌സ് ഐലന്റില് ഭീകരന്മാരോടൊപ്പം ജയിലില് കിടന്നിരുന്ന അവസരത്തില് എന്നോടൊപ്പം അദ്ദേഹത്തെ കാണാന് വരാന് തയ്യാറാണോ എന്നു ചോദിച്ചപ്പോള് ധൈര്യസമേതം അദ്ദേഹം വരാമെന്നു സമ്മതിച്ച് എന്നോടൊപ്പം വന്നകാര്യം ഇപ്പോള് ഞാന് സ്മരിക്കുന്നു. 2010 മുതല് 2013 വരെ റൈക്കേഴ്‌സ് ഐലന്റിലും മന്‍ഹാട്ടിനിലെ ജയിലുമായി കഴിഞ്ഞുകൂടിയിരുന്ന ആനന്ദ് ജോണിനെ കാണാന് എന്നോടൊപ്പം നിരവധി പേര് വന്നിട്ടുണ്ട് എന്ന കാര്യം ഞാന് വിസ്മരിക്കുന്നില്ല. പക്ഷേ ആനന്ദ് ജോണ് റൈക്കേഴ്‌സ് ഐലന്റിലെ ജയിലില് കിടന്നിരുന്ന അവസരത്തില് അദ്ദേഹത്തിന്റെ പേരു കേള്‍ക്കുമ്പോള് പല മലയാളികള്‍ക്കും പുച്ഛമായിരുന്നു. റൈക്കേഴ്‌സ് ഐലന്റില് നിന്നും ആനന്ദ് ജോണ് വെളിച്ചം കാണുകയില്ല എന്ന് മലയാളികള് കൊട്ടിഘോഷിച്ചിരുന്ന ആ കാലത്ത് എന്നോടൊപ്പം ഭീകരന്മാരെ പാര്‍പ്പിച്ചിരുന്ന ആ ജയിലില് വന്നിട്ടുള്ള ചുരുക്കം ചില മലയാളികളിലൊരാളാണ് ജോയി പുളിയനാല്. റൈക്കേഴ്‌സ് ഐലന്റിലെ ജയില് സന്ദര്‍ശിച്ചിട്ടുള്ളവര്‍ക്കറിയാം എത്രമാത്രം കഷ്ടതകള് സഹിച്ചശേഷമാണ് ജയില്‍പുള്ളികളെ സന്ദര്‍ശിക്കാന് സാധിക്കുക എന്നുള്ളത്. വാസ്തവത്തില് ജയില്‍പുള്ളികളെ സന്ദര്‍ശിക്കുന്നവര് സ്വര്‍ഗ്ഗരാജ്യത്തിന് അവകാശികളാണ് എന്ന് യേശുക്രിസ്തു പറഞ്ഞിരിക്കുന്നത് സത്യം തന്നെയാണെന്ന് ഇപ്പോള് ഓര്‍ത്തു പോകുന്നു. അക്കാരണത്താല്‍ത്തന്നെ ജോയിച്ചേട്ടനും സ്വര്‍ഗ്ഗരാജ്യത്തിന് അവകാശിയാണെന്ന് നിസ്സംശയം പറയാന് കഴിയും.\nആനന്ദ് ജോണിനെ കോടതിയില് ഹാജരാക്കിയിരുന്നപ്പോള് എന്നോടൊപ്പം വരാറുണ്ടായിരുന്ന അപൂര്‍വ്വം ചില വ്യക്തികളാണ് ജോയിച്ചേട്ടനും ഭാര്യ മോളിയും. എത്ര ദിവസങ്ങള് എത്രമാത്രം കഷ്ടതകള് സഹിച്ചാണ് അവര് എന്നോടൊപ്പം കോടതിയില് വന്നിരുന്നതെന്നും ഞാനിപ്പോള് ഓര്‍ക്കുന്നു. വാസ്തവത്തില് സാധാരണക്കാര്‍ക്കു മാത്രമേ അത്തരത്തിലുള്ള കഷ്ടപ്പാടുകള് സഹിച്ച് കോടതിയിലും, ജയിലിലുമെല്ലാം പോകാനുള്ള സഹിഷ്ണുതയുള്ളു എന്ന കാര്യത്തില് സംശയമില്ല.\nആനന്ദ് ജോണിന്റെ ന്യൂയോര്‍ക്കിലെ കേസ് തീര്‍ന്നപ്പോഴാണ് ഹഡ്‌സണ് റിവറില് ബോട്ട് ആക്‌സിഡന്റില്‍പ്പെട്ട മലയാളി യുവാവിന്റെ പ്രശ്‌നം പൊന്തി വന്നത്. തുടക്കത്തില് ആ മലയാളി യുവാവിനെ രക്ഷിക്കാന് ആരും മുമ്പോട്ടു വരാതിരുന്ന അവസരത്തില് എന്നോടൊപ്പം പല തവണ റോക്‌ലാന്റില് പോകാന് സന്നദ്ധത കാണിച്ച ജോയിച്ചേട്ടന് സാധാരണക്കാരനെങ്കിലും വലിയൊരു മനുഷ്യന് തന്നെ ആയിരുന്നു എന്നു നിസ്സംശയം പറയാം.\nഅങ്ങിനെ ഇരുന്നപ്പോഴാണ് ശ്രീരാജ് ചന്ദ്രന് എന്ന ചെറുപ്പക്കാരനെ ഒരു സ്പാനിഷ്കാരന് കാറിടിച്ചുകൊലപ്പെടുത്തിയതും ആ ചെറുപ്പക്കാരന്റെ അമ്മയ്ക്കു നീതി ലഭിക്കുന്നതിനു വേണ്ടി ഈ ലേഖകനോടൊപ്പം ശ്രീരാജ് ചന്ദ്രന്റെ ചിത്രമുള്ള ടീഷര്‍ട്ടുമണിഞ്ഞ് വെസ്റ്റ് ചെസ്റ്റര് കൗണ്ടികോര്‍ട്ടില് ധൈര്യസമേതം പോകാന് ധൈര്യം കാണിച്ച വ്യക്തിയാണ് ജോയിച്ചേട്ടന്. ടീഷര്‍ട്ടും ധരിച്ച് ചെന്നാല് കോടതിയില് കയറ്റുകയില്ലെന്ന് പല മലയാളി വക്കീലന്മാര് വരെ ഉപദേശം നല്‍കിയ കാര്യം ഞാനിവിടെ ഓര്‍ത്തുപോകുന്നു. പക്ഷേ ആരും തടഞ്ഞതുമില്ല. അമേരിക്കന് ടി.വി. ചാനല് വരെ അന്ന് ടീഷര്‍ട്ടും ധരിച്ചു ചെന്നവരെ ഇന്റര്‍വ്യൂ ചെയ്യുകയുണ്ടായി. ഒരൊറ്റ മലയാളം ചാനലുകാരും അതുപോലുള്ള വാര്‍ത്തകള് ഇടാന് മുമ്പോട്ടു വന്നതുമില്ല.\nഏറ്റവും ഒടുവില് ന്യൂജേഴ്‌സിയില് ചാറ്റിങ്ങിലൂടെ ജയിലിലായ ചെറുപ്പക്കാരനെ വിമുക്തമാക്കാന്, ആ ചെറുപ്പക്കാരനു വേണ്ടി കോടതിയില് ഹാജരാകാന് ജോയിച്ചേട്ടനും മോളിയും നിരവധി തവണ, കഷ്ടതകള് സഹിച്ച് എന്നോടൊപ്പം വന്നിട്ടുണ്ട് എന്നുള്ള സത്യം ഞാന് തുറന്നുപറഞ്ഞില്ലെങ്കില് അത് ദൈവനീതിക്കു ചേര്‍ന്നല്ല എന്നു ഞാന് കരുതുന്നു.\nനാട്ടില് നിന്നും വര്‍ഷങ്ങള് മുമ്പ് വന്ന അദ്ദേഹം അധികം വിദ്യാഭ്യാസമില്ലാത്ത ഒരു സാധാരണക്കാരന് ആയിരുന്നു. അക്കാരണത്താല്‍ത്തന്നെ കുറഞ്ഞ ശമ്പളത്തില് ഒരു കമ്പിനിയില് മെഷീന് ഓപ്പറേറ്റര് ആയി കയറിപ്പറ്റി. തന്റെ തുച്ഛമായ വരുമാനം കൊണ്ട് കുടുംബം സംരക്ഷിച്ചുവന്നിരുന്നു. ഇതിനിടെ അദ്ദേഹത്തിന്റെ കമ്പിനിയില് ലേ ഓഫ് ഉണ്ടായി ജോലിയും നഷ്ടപ്പെട്ടു. ആ സമയത്താണ് അദ്ദേഹത്തിന് ക്യാന്‍സര് ഉണ്ടെന്ന് കണ്ടുപിടിക്കുന്നത്.\n2 വര്‍ഷം മുന്‍പായിരുന്നു ക്യാന്‍സര് രോഗം കണ്ടുപിടിച്ചത്. അതിന് കീമോതെറാപ്പിയും നല്‍കിയിരുന്നു. ഒരുമാസം മുന്‍പ് വീണ്ടും ഒരു സര്‍ജറി കൂടി നടത്തേണ്ടതായി വന്നു. രണ്ട് ആഴ്ചയോളം ഹോസ്പിറ്റലില് കിടന്നശേഷം ഇപ്പോള് അദ്ദേഹത്തെ യോങ്കേഴ്‌സിലുള്ള സാന് സൂസിറീഹാബ് സെന്ററിലേക്ക് മാറ്റിയിരിക്കുകയാണ്. സര്‍ജറി നാക്കിലായതിനാല് സംസാരിക്കാനോ ഭക്ഷണം കഴിക്കാനോ സാധിക്കുകയില്ല എങ്കിലും കൈകാലുകള്‍ക്കും മറ്റ് അവയവങ്ങള്‍ക്കും കുഴപ്പമൊന്നുമില്ല.\nതന്നെക്കാണാന് സംഘടനക്കാരോ, പള്ളിക്കാരോ, താന് ബന്ധപ്പെട്ടിരുന്ന പ്രാര്‍ത്ഥനാ ഗ്രൂപ്പുകാരോ വരാറില്ല എന്നദ്ദേഹം ആംഗ്യം കാണിക്കുകയുണ്ടായി- ചുരുക്കം ചിലരൊഴികെ. സീറോ മലബാര് ചര്‍ച്ചില് എല്ലാ ശനിയാഴ്ചയും, ഞായറാഴ്ചയും സ്ഥിരമായി പൊയ്‌ക്കൊണ്ടിരുന്ന ഒരു വ്യക്തിയാണദ്ദേഹം. ഇന്ത്യന് അമേരിക്കന് മലയാളി കമ്മ്യൂണിറ്റി ഓഫ് യോങ്കേഴ്‌സിന്റെ തുടക്കം മുതല് എല്ലാ പരിപാടികളിലും സജീവമായി പ്രവര്‍ത്തിച്ചുകൊണ്ടിരുന്ന ഒരാളായിരുന്നു അദ്ദേഹം. കൂടാതെ ഫൊക്കാനോ, കാത്തലിക് അസ്സോസിയേഷന്, തുടങ്ങിയ പ്രസ്ഥാനങ്ങളിലും.\nവാസ്തവത്തില് സംഘനക്കാര്‍ക്കും, പ്രാര്‍ത്ഥനാഗ്രൂപ്പുകാര്‍ക്കും, പള്ളിക്കാര്‍ക്കുമെല്ലാം ഇത്തരത്തിലുള്ളവരെ സന്ദര്‍ശിക്കാനും ആശ്വാസവാക്കുകള് പറയാനും ഉള്ള ഒരു കടമയില്ലേ? ആരെങ്കിലും സന്ദര്‍ശിക്കാന് വരുന്നതും, കുശലം പറയുന്നതുമെല്ലാം തനിക്ക് ആശ്വാസദായകമാണെന്ന് അദ്ദേഹം ആംഗ്യം കൊണ്ട് പറയുകയുണ്ടായി. രോഗികളായിക്കഴിയുമ്പോള് പലര്‍ക്കും ആള്‍ക്കാര് വരുന്നത് ഇഷ്ടമല്ല. എന്നാല് ജോയിച്ചേട്ടന് ആള്‍ക്കാരെ കാണാന് ആഗ്രഹിക്കുന്നു. അദ്ദേഹത്തിന് ഒന്നും മറയ്ക്കാനില്ല. ആള്‍ക്കാര് സന്ദര്‍ശിക്കാന് വരുന്നില്ലെങ്കില് ഞാന് ഒരു ചെറിയ വാര്‍ത്ത എഴുതി ഇടുന്നതില് വിരോധമുണ്ടോ എന്ന് ചോദിച്ചപ്പോള് അതില് വളരെ സന്തോഷമേയുള്ളൂ എന്ന് അദ്ദേഹം സമ്മതം മൂളി.\nവാസ്തവത്തില് ശസ്ത്രക്രിയയ്ക്ക് വിധേയനായി കിടക്കുന്നയാള്‍ക്ക് വിഷമമുണ്ടായെങ്കിലോ എന്നു കരുതിയാവാം പലരും അറിഞ്ഞിട്ടും പോകാതിരിക്കുന്നത് എന്നനുമാനിക്കാം. ഇത്തക്കാരെ സംഘടനകള് സഹായിക്കേണ്ടതല്ലേ? ഇന്നും വാടകവീട്ടിലാണദ്ദേഹം കിടക്കുന്നത്.\nയേശുക്രിസ്തു പറഞ്ഞിരിക്കുന്നതുപോലെ രോഗികളെ സന്ദര്‍ശിച്ചാല്, ആശ്വസിപ്പിച്ചാല് അത് സ്വര്‍ഗ്ഗരാജ്യത്തിലേക്കുള്ള എളുപ്പവഴികൂടിയാണ്. സാധിക്കുന്നവര് അദ്ദേഹത്തെ പോയി കാണുക. ആശ്വാസവാക്കുകള് പറയുക.\nഅഡ്രസ്സ്: പാര്‍ക്ക് അവന്യൂ, യോങ്കേഴ്‌സ്, ന്യൂയോര്‍ക്ക്, റൂം നമ്പര് 109-സാന്‍സൂസി റീ ഹാബ് സെന്റര്\nകൂദാശകളില് കൂടിയും കുറ്റകൃത്യത്തിലേക്ക് പോകുന്നവര്


Viswasa Samrakashana yathra by congress begun from Kasargod | ശബരിമല ആചാരങ്ങളിൽ സിപിഎം. പരസ്യമായും ബിജെപി രഹസ്യമായും വിശ്വാസികളെ വഞ്ചിക്കുന്നുവെന്ന് എംഎം ഹസ്സൻ; ഭക്ത ജനങ്ങളുടെ പ്രതിഷേധത്തിന് മുന്നിൽ മുഖ്യമന്ത്രി മുട്ടുമടക്കുമെന്ന് കെ. സുധാകരൻ; എൻഡിഎയുടെ രഥയാത്രയ്ക്ക് പിന്നാലെ കാസർഗോഡ് നിന്നും കോൺഗ്രസ്സിന്റെ വിശ്വാസ സംരക്ഷണയാത്ര പ്രയാണമാരംഭിച്ചു - MarunadanMalayali.com\nശബരിമല ആചാരങ്ങളിൽ സിപിഎം. പരസ്യമായും ബിജെപി രഹസ്യമായും വിശ്വാസികളെ വഞ്ചിക്കുന്നുവെന്ന് എംഎം ഹസ്സൻ; ഭക്ത ജനങ്ങളുടെ പ്രതിഷേധത്തിന് മുന്നിൽ മുഖ്യമന്ത്രി മുട്ടുമടക്കുമെന്ന് കെ. സുധാകരൻ; എൻഡിഎയുടെ രഥയാത്രയ്ക്ക് പിന്നാലെ കാസർഗോഡ് നിന്നും കോൺഗ്രസ്സിന്റെ വിശ്വാസ സംരക്ഷണയാത്ര പ്രയാണമാരംഭിച്ചു\nNovember 08, 2018 | 07:59 PM IST | Permalink\nകാസർഗോഡ്: ജനങ്ങളുടെ വിശ്വാസ സംരക്ഷണത്തിന് സർക്കാറിന് ബാധ്യതയുണ്ടെന്ന് മുൻ കെ.പി.സി. സി. പ്രസിഡണ്ട് എം. എം. ഹസ്സൻ. കാസർഗോട്ട് കെപിസിസി വർക്കിങ് പ്രസിഡണ്ട് കെ.സുധാകരൻ നയിക്കുന്ന വിശ്വാസ സംരക്ഷണയാത്ര ഉത്ഘാടനം ചെയ്ത് സംസാരിക്കുകയായിരുന്നു അദ്ദേഹം. സിപിഎം. ന്റെ രഹസ്യ അജണ്ട നടപ്പാക്കാനാണ് സർക്കാർ ഇപ്പോൾ ശ്രമിക്കുന്നത്. ശബരിമല വിശ്വാസികളെ സിപിഎം. പരസ്യമായി വഞ്ചിക്കുമ്പോൾ ബിജെപി. വിശ്വാസികളെ രഹസ്യമായി വഞ്ചിക്കുന്നു. ആത്മാർത്ഥതയുണ്ടെങ്കിൽ ബിജെപി. സംസ്ഥാന പ്രസിഡണ്ട് ശ്രീധരൻ പിള്ള ഡൽഹിയിലേക്കാണ് രഥയാത്ര നടത്തേണ്ടതെന്നും ഹസ്സൻ പറഞ്ഞു.\nപ്രധാന മന്ത്രിയോട് ശബരിമല വിഷയത്തിൽ ഓഡിനൻസ് കൊണ്ടു വരാനാണ് ബിജെപി. പറയേണ്ടത്. എന്നാൽ ശബരിമല വിഷയത്തിൽ പ്രധാനമന്ത്രി മൗനം പാലിക്കുകയാണെന്നും ഹസ്സൻ പറഞ്ഞു. ക്ഷേത്രാചാരങ്ങൾ നിശ്ചയിക്കുന്നത് അതാത് ക്ഷേത്രങ്ങളുമായി ബന്ധപ്പെട്ട തന്ത്രിമാരാണെന്ന് ജാഥാ ക്യാപ്റ്റൻ കൂടിയായ കെ.സുധാകരൻ പറഞ്ഞു. കോടതിയും സർക്കാറുമല്ല ആചാരാനുഷ്ടാനങ്ങൾ നിശ്ചയിക്കുന്നത്.\nഅവർ വിചാരിച്ചാൽ എടുത്തു മാറ്റാൻ കഴിയുന്നതല്ല ആചാരങ്ങൾ. കോടതിയെ തെറ്റിദ്ധരിപ്പിച്ചുണ്ടാക്കിയ വിധിയാണ് ശബരിമല കാര്യത്തിൽ വന്നതെന്നും സുധാകരൻ പറഞ്ഞു. ഒരു ഭരണ കർത്താവിന്റെ അനുരഞ്ജന മനോഭാവം പോലും മുഖ്യമന്ത്രി പിണറായി വിജയനില്ല. ഭക്ത ജനങ്ങളുടെ പ്രതിഷേധത്തിന് മുന്നിൽ പിണറായി മുട്ടുമടക്കുക തന്നെ ചെയ്യുമെന്ന് സുധാകരൻ പറഞ്ഞു.\nകാസർഗോഡ് ഡി.സി.സി. പ്രസിഡണ്ട് ഹക്കീം കുന്നിൽ അദ്ധ്യക്ഷനായിരുന്നു. കെ.സി. ജോസഫ് എംഎൽഎ, എ.ഐ. സി.സി. സെക്രട്ടറി പി.സി. വിഷ്ണുനാഥ്, കോഴിക്കോട് ഡി.സി.സി. പ്രസിഡണ്ട് ടി. സിദ്ദിഖ് , മറ്റ് പോഷക സംഘടനാ ഭാരവാഹികളും ഉത്ഘാടന ചടങ്ങിൽ പങ്കെടുത്തു. എം.എം. ഹസ്സൻ ജാഥാ ക്യാപ്റ്റനായ കെ.സുധാകരന് പതാക നൽകികൊണ്ടാണ് ഉത്ഘാടനം നിർവ്വഹിച്ചത്.\nനാളെ രാവിലെ കാസർഗോഡ് പേരിയയിൽ നിന്നും വിശ്വാസ സംരക്ഷണ ജാഥ പ്രയാണമാരംഭിക്കും. ഉച്ചക്ക് 2.30 ന് കണ്ണൂർ ജില്ലാ അതിർത്തിയായ ഒളവറ പാലത്തിനു് സമീപം വെച്ച് ഡി.സി.സി. പ്രസിഡണ്ട് സതീശൻ പാച്ചേനിയുടെ നേതൃത്വത്തിൽ ജില്ലയിലേക്ക് സ്വീകരിക്കും. പിലാത്തറയിലെ സ്വീകരണത്തിന് ശേഷം കണ്ണൂരിലേക്ക് ജാഥ തിരിക്കും. കണ്ണൂരിൽ കെപിസിസി. പ്രസിഡണ്ട് മുല്ലപ്പള്ളി രാമചന്ദ്രൻ ഉത്ഘാടനം ചെയ്യും. യു.ഡി.എഫ് ഘടക കക്ഷി നേതാക്കൾ വിവിധ സ്വീകരണ കേന്ദ്രങ്ങളിൽ പ്രസംഗിക്കും.


ഡല്‍ഹിക്ക് കൊണ്ടുപോവുന്നത് 25000 സഖാക്കളെ; ഇത്ര ഉത്തരവാദിത്തമില്ലാതെ പെരുമാറാന് എങ്ങനെ കഴിയുന്നു | k surendran facebook post - Malayalam Oneindia\nSports കിവികളുടെ കിങ് ഇനി ടെയ്‌ലര്, റണ്‍വേട്ടയില് റെക്കോര്‍ഡ്... ഫ്‌ളെമിങിനെ പിന്തള്ളി\nMovies ഫഹദ് ഫാസിലോ മോഹന്‍ലാലോ? ഇത്തവണ ആരാണ് മികച്ച നടന്? നോമിനേഷനിലുള്ളത് യൂത്തന്മാരും താരരാജാക്കന്മാരും!!\nഡല്‍ഹിക്ക് കൊണ്ടുപോവുന്നത് 25000 സഖാക്കളെ; ഇത്ര ഉത്തരവാദിത്തമില്ലാതെ പെരുമാറാന് എങ്ങനെ കഴിയുന്നു\nPublished: September42018, 17:14 [IST]\nമുഖ്യമന്ത്രി പിണറായി വിജയന് അമേരിക്കയില് ചികിത്സയ്ക്ക് പോയത് മുതല് തന്നെ അദ്ദേഹത്തിന്റെ യാത്രയെ ചുറ്റിപ്പറ്റിയുള്ള ചര്‍ച്ചകളും തുടങ്ങിയിരുന്നു. മുഖ്യമന്ത്രിയുടെ രോഗം എന്താണ്, അമേരിക്കയില് തന്നെ ചികിത്സിച്ചാലാണോ മുഖ്യമന്ത്രിയുടെ രോഗം മാറുകയുള്ളു തുടങ്ങിയി ഒട്ടനവധി ചോദ്യങ്ങളാണ് വിവിധകോണുകളില് നിന്ന് ഉയര്‍ന്നു വന്നത്.\nഎന്നാല് കേരളത്തിലെ ഒരു രാഷ്ട്രീയ നേതാവും പാര്‍ട്ടിയും മുഖ്യമന്ത്രിയുടെ യാത്രയെ വിമര്‍ശിച്ച് രംഗത്ത് വന്നിട്ടില്ല എന്നത് ശ്രദ്ധേയമാണ്. എന്നാല് ദുരിതാശ്വാസ ഫണ്ട് സ്വീകരിക്കാന് മന്ത്രിമാര് വിദേശത്ത് പോവുന്നതില് കടുത്ത വിമര്‍ശനങ്ങളും ഉയര്‍ന്നു വരുന്നുണ്ട്. അതോടൊപ്പം തന്നെ കേരളത്തിന്റെ പുനര്‍നിര്‍മാണത്തിന് കെപിഎംജിയെ കണ്‍സള്‍ട്ടന്റായി നിയമിച്ചതിലും വ്യാപകമ വിമര്‍ശനങ്ങള് ഉണ്ട്.. ഈ വിഷയങ്ങളിലെല്ലാം തന്റെ നിലപാട് വ്യക്തമാക്കി രംഗത്ത് വന്നിരിക്കുകയാണ് ബിജെപി നേതാവായ കെ സുരേന്ദ്രന്.. അദ്ദേഹത്തിന്റെ ഫെയ്‌സ്ബുക്ക് പോസ്‌ററ് ഇങ്ങനെ..\nകേരളത്തിന്റെ മുഖ്യമന്ത്രി ഈ നാടിന്റെ പൊതുസ്വത്താണ്. അദ്ദേഹത്തിന്റെ ആയുസ്സും ആരോഗ്യവും ഓരോ കേരളീയനും വിലപ്പെട്ടതാണ്. അതുകൊണ്ട് അദ്ദേഹം അമേരിക്കയിൽ ചികിത്സക്കുപോയതിനെ വിമർശിക്കുന്നവരോട് എനിക്ക് യോജിപ്പില്ല.\nതാത്വികമായ അവലോകനങ്ങൾ എന്തുമാവട്ടെ, അമേരിക്കയിൽ മാത്രമേ നല്ല ആശുപത്രികളുള്ളൂ അവിടെത്തന്നെ ചികിത്സിക്കാൻ മാത്രമുള്ള ഗൗരവമേറിയ അസുഖമാണോ എന്നൊക്കെ അഭിപ്രായമുള്ളവരുമുണ്ട്. ജനാധിപത്യസംവിധാനത്തിൽ അത്തരം ചോദ്യങ്ങൾ ചോദിക്കാനുള്ള അവകാശം പൗരൻമാർക്കുണ്ടുതാനും.\nഎത്രയും വേഗം തിരിച്ചുവരട്ടെ\nഏതായാലും അദ്ദേഹം പൂർണ്ണ ആരോഗ്യവാനായി എത്രയും വേഗം തിരിച്ചുവരട്ടെ എന്നു പ്രാർത്ഥിക്കുന്നു. കേരളം ഒരു സന്നിഗ്ദ ഘട്ടത്തിൽ നിൽക്കുമ്പോഴാണ് അദ്ദേഹത്തിന് അമേരിക്കയിൽ പോകേണ്ടിവന്നത്. അദ്ദേഹത്തിന്റെ ആരോഗ്യം പോലെ തന്നെ ലക്ഷക്കണക്കിനാളുകളുടെ ജീവൻ പ്രതിസന്ധിയിൽ നിൽക്കുന്ന ഒരു ഘട്ടമാണിത്.\nഎലിപ്പനി, മഞ്ഞപ്പിത്തം തുടങ്ങിയ പകർച്ചവ്യാധികൾ പ്രളയബാധിതപ്രദേശങ്ങളിലും പരിസരങ്ങളിലും പടരുന്നു എന്ന ആശങ്കാജനകമായ വാർത്തകൾ പുറത്തുവരുന്നു. കുട്ടനാട്ടിൽ വെള്ളം ഇനിയും ഇറങ്ങിയിട്ടില്ല. ഇറങ്ങാൻ ഇനിയും പത്തുദിവസമെങ്കിലും വേണ്ടിവരുമെന്നാണ് മന്ത്രിമാർ തന്നെ പറയുന്നത്. ദുരിതാശ്വാസ പ്രവർത്തനങ്ങളിലെ പോരായ്മ സംബന്ധിച്ച് രണ്ടു മന്ത്രിമാർ ഇന്നു പരസ്യമായ അതൃപ്തി പ്രകടിപ്പിച്ചുകഴിഞ്ഞു.\nജി സുധാകരനും സുനില് കുമാറും\nശ്രീ ജി. സുധാകരനും വി. എസ്. സുനിൽകുമാറും. ക്യാമ്പിൽ നിന്ന് തിരിച്ചുപോവുമ്പോൾ ജനങ്ങൾക്ക് അത്യാവശ്യകാര്യത്തിന് ഉപയോഗിക്കാനായി പ്രഖ്യാപിച്ച പതിനായിരം രൂപ പത്തുശതമാനം ആൾക്കാർക്കുപോലും കിട്ടിയിട്ടില്ല. ദുരിതങ്ങളുടെ കണക്കെടുക്കാൻ പോയ ഉദ്യോഗസ്ഥർ വലിയ തീവെട്ടിക്കൊള്ളക്കു ശ്രമം തുടങ്ങിയതായി വസിതുതാപരമായ വാർത്തകൾ മാധ്യമങ്ങളിൽ വന്നു കഴിഞ്ഞു.\nഎന്തുകൊണ്ട് ആരെയും ഏൽപ്പിച്ചില്ല?\nപതിനായിരം രൂപയുടെ നഷ്ടമുണ്ടായിടത്ത് അഞ്ചു ലക്ഷം വരെ കണക്കാക്കി സർട്ടിഫിക്കറ്റ് കൊടുക്കുന്നു അതും വൻ പണക്കാർക്ക്. ദുരിതാശ്വാസനടപടികളിലെ രാഷ്ട്രീയവൽക്കരണം ഒരു ഭാഗത്ത്. ഇതിനെല്ലാമിടയിൽ കേരളം നാഥനില്ലാക്കളരിയായി മാറിയിരിക്കുകയാണ്. മുഖ്യമന്ത്രിയുടെ താൽക്കാലിക ചുമതല എന്തുകൊണ്ട് ആരെയും ഏൽപ്പിച്ചില്ല? വീഡിയോ കോൺഫറൻസിംഗ് വഴി ഭരണം നടത്തേണ്ട കാര്യമുണ്ടോ.\nചികിത്സക്കിടയിൽ ഇതു സാധിക്കുമോ? അടുത്ത ആഴ്ച ബാക്കിയുള്ള മന്ത്രിമാരെല്ലാം പണപ്പിരിവിന് വിദേശത്തേക്കു പോവുകയും ചെയ്യും. ലോകം മുഴുവനുള്ള മലയാളികളും അല്ലാത്തവരും ആരും ചോദിക്കാതെ തന്നെ അകമഴിഞ്ഞു സഹായിക്കുമ്പോൾ എന്തിനീ മന്ത്രിമാർ അങ്ങോട്ടു പോകുന്നു. ഇതെല്ലാം ആശങ്കയുളവാക്കുന്ന കാര്യങ്ങളാണ്. ഈ പ്രതിസന്ധി എന്തിനാണ് ഈ ഘട്ടത്തിൽ ഉണ്ടാക്കിയത്?\nസംസ്ഥാനം ഭരിക്കുന്ന പാർട്ടി ഇതൊന്നും ആലോചിക്കാതിരുന്നതെന്തുകൊണ്ട്? ആഴ്ചയിൽ രണ്ടുതവണ ഒരു കാര്യവുമില്ലാതെ പാർട്ടിസെക്രട്ടറിയേറ്റും ഡൽഹിയിലെ പൂച്ചപെറ്റുകിടക്കുന്ന എ. കെ. ജി ഭവനിൽ പോളിറ്റ് ബ്യൂറോയും കൂടുന്ന ഈ പാർട്ടി നേതാക്കൾക്ക് ഇതൊന്നും ചിന്തിക്കാൻ നേരമില്ലേ? അടുത്ത ദിവസം മോദിക്കെതിരെ റാലി നടത്താൻ ഇരുപത്തയ്യായിരം സഖാക്കളെ ഡൽഹിക്കുകൊണ്ടുപോകുന്നു എന്നു പറയുന്നു.\nഇത്ര ഉത്തരവാദിത്തമില്ലാതെ പെരുമാറാൻ ഒരു ഭരിക്കുന്ന പാർട്ടിക്ക് എങ്ങനെ കഴിയുന്നു. കേരളത്തിലെ ജനങ്ങളെയാണ് നിങ്ങൾ വെല്ലുവിളിക്കുന്നത്. അതിനിടയിലാണ് ഒരു അലവലാതി കൺസൾട്ടൻസിയെ കേരളം നന്നാക്കാൻ ഏൽപ്പിച്ചിരിക്കുന്നതുപോലും. അടിച്ചേൽപ്പിച്ച ദുരിതത്തിനുമേൽ വീണ്ടും വീണ്ടും ദുരിതം വിതയ്ക്കുകയാണ് ഈ സർക്കാർ.\nk surendran facebook post kerala pinarayi vijayan america thomas isaac g sudhakaran കെ സുരേന്ദ്രന് പിണറായി തോമസ് ഐസക്\nkerala rebuilding; k surendran against kpmg\nStory first published: Tuesday, September 4, 2018, 17:14 [IST]


കാർത്തിക് ആര്യനും സച്ചിന്റെ മകളും പ്രണയത്തിലോ ?! വാർത്തകളിൽ ഇപ്പോൾ “സാറ” മയം !! | GoldKerala.com\nകാർത്തിക് ആര്യനും സച്ചിന്റെ മകളും പ്രണയത്തിലോ ?! വാർത്തകളിൽ ഇപ്പോൾ “സാറ” മയം !!\nസിനിമയും ക്രിക്കറ്റും- ഇന്ത്യയിൽ ചൂടപ്പം പോലെ വിറ്റു തീരുന്ന ഗോസ്സിപ് വാർത്തകൾ കൂടുതലും വരുന്നത് ഈ രണ്ടു മേഖലകളിൽ നിന്നാണ്. കാലങ്ങളായി ക്രിക്കറ്റും ബോളിവുഡും തമ്മില് പരസ്പരം ബന്ധപ്പെട്ടു കിടക്കുകയാണ് എന്ന് തന്നെ പറയാം. ക്രിക്കറ്റ് താരങ്ങളും ബോളിവുഡ് താരങ്ങളും തമ്മിലുള്ള പ്രണയവും വിവാഹവുമെല്ലാം ഇന്ത്യക്കാർക്ക് പുതുമയുമല്ല. ഇപ്പോഴിതാ പുതിയൊരു ഗോസിപ്പ് സോഷ്യല് മീഡിയയില് ചര്‍ച്ചയായി മാറിയിരിക്കുകയാണ്. സച്ചിന്റെ മകൾ സാറയെയും യുവതികളുടെ സ്വപ്ന സുന്ദരൻ കാർത്തിക് ആര്യനെയും കുറിച്ചുള്ളതാണ് അത്.\nകാർത്തിക് ആര്യന്റെ പേര് ചേർത്ത് പല സുന്ദരിമാരെ കുറിച്ചും വാർത്തകൾ മുൻപും വന്നിട്ടുണ്ട്. ഇത്തവണ അത് ക്രിക്കറ്റ് ദൈവം സാക്ഷാൽ സച്ചിന് ടെണ്ടുല്‍ക്കറുടെ മകള് സാറയുടെ പേരാണ്. സാറയുടെ ഇന്‍സ്റ്റഗ്രാം ചിത്രത്തിന് കാര്‍ത്തിക് നല്‍കിയ കമന്റാണ് ആരാധകർക്ക് ഇങ്ങനെ ഒരു സംശയം ഉണ്ടാകാൻ കാരണമായിരിക്കുന്നത്. ബാൽക്കണിയിൽ നിൽക്കുന്ന മനോഹരമായ ഒരു ചിത്രം സാറ ഈയിടെ ഇൻസ്റ്റഗ്രാമിൽ പങ്കുവെച്ചിരുന്നു. ഇതിന് കാർത്തിക് ആര്യൻ ഒരു ലൈക്ക് അടിച്ചതാണ് ഇപ്പോൾ ഉള്ള ഈ ചൂടൻ വാർത്തകൾക്ക് കാരണം. ഒരു ലൈക്കിലൊക്കെ എന്തിരിക്കുന്നു എന്നല്ലേ നിങ്ങൾ ചിന്തിക്കുന്നത് ? അതും അവിടെ വാർത്തയാണ്.\nമുൻപ് ഇന്ത്യന് യുവ ക്രിക്കറ്റ് താരം ശുഭ്മാൻ ഗില്ലും സാറ സച്ചിനും തമ്മില് പ്രണയത്തിലാണെന്ന് ഇത് പോലെ വാർത്തകൾ ഉണ്ടായിരുന്നു. ഇരുവരുടേയും കമന്റുകളും ചിത്രങ്ങളുമൊക്കെയായിരുന്നു ആ പ്രചാരണത്തിന്റെയും അടിസ്ഥാനം.


വാടകഗര്‍ഭപാത്രം: ഷാരൂഖിനെതിരെ ഫത്‌വ | Fatwa against Shah Rukh Khan for surrogate baby - Malayalam Oneindia\nPublished: June 19 2013, 14:29 [IST]\nമുംബൈ: ആര്യനും സുഹാനയും മാത്രം പോര ഒരു കുഞ്ഞുകൂടി വേണമെന്ന് തോന്നിയ നടന് ഷാരൂഖ് ഖാനും ഭാര്യ ഗൗരിയും കണ്ടെത്തിയ മാര്‍ഗ്ഗം വാടകഗര്‍ഭപാത്രമാണ്. ഷാരൂഖ് വാടകഗര്‍ഭപാത്രത്തിലൂടെ മൂന്നാമതൊരു കുഞ്ഞിനെകാത്തിരിക്കുകയാണെന്ന് അടുത്ത ദിവസമാണ് വാര്‍ത്തകള് വന്നത്. അധികം വൈകാതെ ഗര്‍ഭസ്ഥ ശിശുവിന്റെ ലിംഗനിര്‍ണയം നടത്തി നിയമം ലംഘിച്ചുവെന്നതിന്റെ പേരില് ഖാന് വിവാദത്തിലാവുകയും ചെയ്തു.\nഇപ്പോഴിതാ വിവാദത്തിന് പിന്നാലെ ഷാരൂഖിനെതിരെ ഫത്‌വ കൂടി വന്നിരിക്കുകയാണ്. മര്‍ക്കസി ദാറുല് ഇഫ്ത ദര്‍ഗ അല് ഹസ്രത് ആണ് ഷാരൂഖിനെതിരെ ഫത്‌വ കൊണ്ടുവന്നിരിക്കുന്നത്. കുഞ്ഞ് ജനിയ്ക്കാനായി ഗര്‍ഭപാത്രം വാടകയ്‌ക്കെടുത്തു, ഗര്‍ഭസ്ഥ ശിശുവിന്റെ ലിംഗനിര്‍ണയം നടത്തി തുടങ്ങിയ കാര്യങ്ങള് ശരീയത്ത് നിയമത്തിനെതിരാണെന്ന് കാണിച്ചാണ് ഖാനെതിരെ മുസ്ലീം പണ്ഡിതര് ഫത്വ ചുമത്തിയിരിക്കുന്നത്.\nഷാരൂഖിനെ കൂടാതെ അദ്ദേഹത്തിന് ഒരു കുഞ്ഞിനെ പ്രസവിച്ച് നല്‍കാന് സമ്മതിച്ച് അതിനായി പണം വാങ്ങികാരാറിന് തയ്യാറായ സ്ത്രീയ്‌ക്കെതിരെയും ഫത്‌വ പുറപ്പെടുവിച്ചിട്ടുണ്ട്.\nഎന്തായാലും ഷാരൂഖിന്റെ മൂന്നാമത്തെ കുഞ്ഞ് ജനിയ്ക്കുന്നതിന് മുമ്പുതന്നെ വാര്‍ത്തകളില് ഇടം നേടിയിരിക്കുകയാണ്. നേരത്തേ നടന് അമീര് ഖാന്, സംവിധായിക ഫറ ഖാന് തുടങ്ങിയവരെല്ലാം വാടകഗര്‍ഭപാത്രം വഴി കുഞ്ഞുങ്ങളെ സ്വന്തമാക്കിയത് വലിയ വാര്‍ത്തകളായിരുന്നു. പക്ഷേ ഇഅവരാരും അതുമായി ബന്ധപ്പെട്ട് വിവാദത്തില് അകപ്പെട്ടിട്ടില്ല. അവര്‍ക്കാര്‍ക്കും എതിരെ വാടകഗര്‍ഭപാത്രം സ്വീകരിച്ചുവെന്നതിന്റെ പേരില് മതപരമായ വിലക്കുകളും ഉണ്ടായിട്ടില്ല.\nഎന്തായാലും ഗര്‍ഭസ്ഥ ശിശുവിന്റെ ലിംഗനിര്‍ണയം നടത്തിയെന്ന റിപ്പോര്‍ട്ടിനോടും ഫത്‌വ ചുമത്തിയതിനോടുമൊന്നും കിങ് ഖാന് ഇതുവരെ പ്രതികരിച്ചിട്ടില്ല.\nsharukh khan surrogacy fatwa religion mumbai ഷാരൂഖ് ഖാന് വാടക ഗര്‍ഭപാത്രം ലിംഗനിര്‍ണയം മതം ഫത്‌വ മുംബൈ\nNow,aFatwa has been issued against Shah Rukh Khan by Markazi Darul Ifta Dargah Al Hazrat for 'shariyat'


തെക്കുകിഴക്കൻ അഫ്ഗാനെ തരിപ്പണമാക്കി ഭൂചലനം; 1000 മരണം • Suprabhaatham\nതെക്കുകിഴക്കൻ അഫ്ഗാനെ തരിപ്പണമാക്കി ഭൂചലനം; 1000 മരണം\nJune 23, 2022 | 10:00 am IST\n6.1 തീവ്രത രേഖപ്പെടുത്തിയ ഭൂചലനത്തിൽ തകർന്നടിഞ്ഞ് തെക്കുകിഴക്കൻ അഫ്ഗാനിസ്ഥാൻ. ഇന്നലെ പുലർച്ചെ പ്രാദേശിക സമയം 1.30നാണ് തെക്കുകിഴക്കൻ നഗരമായ ഖോസ്റ്റിൽ നിന്ന് 44 കിലോമീറ്റർ അകലെ രണ്ടു ദശാബ്ദത്തിലെതന്നെ കനത്ത ഭൂചലനം ഉണ്ടായത്. 1,000 പേർ മരിച്ചതായാണ് ഔദ്യോഗിക കണക്ക്. 1500ലധികം പേർക്ക് പരുക്കേറ്റു. തിരച്ചിൽ തുടരുന്നതിനാൽ മരണനിരക്ക് ഇനിയും ഉയരുമെന്ന് താലിബാൻ ഭരണകൂട വക്താവ് അറിയിച്ചു. തകർന്ന കെട്ടിടാവശിഷ്ടങ്ങൾക്കിടയിൽ നിരവധിപേർ കുടുങ്ങിക്കിടക്കുന്നതായാണ് റിപ്പോർട്ടുകൾ. റോഡുകളും മറ്റും തകർന്നടിഞ്ഞതോടെ വാഹനങ്ങൾക്ക് എത്താൻ സാധിക്കാത്തതിനാൽ രക്ഷാപ്രവർത്തനം പലേടത്തും തടസപ്പെട്ടു. ഇത്തരം സ്ഥലങ്ങളിൽ രക്ഷാപ്രവർത്തനത്തിന് ഹെലികോപ്ടർ ഉപയോഗക്കുന്നുമുണ്ട്. പക്തിക നഗരത്തിൽ അവശിഷ്ടങ്ങൾക്കിടയിൽ കുടുങ്ങിക്കിടക്കുന്നവരെ ഹെലികോപ്ടറുകളിൽ രക്ഷിക്കുന്നതിന്റെ ദൃശ്യങ്ങൾ സർക്കാർ വകുപ്പുകളുടെ സമൂഹമാധ്യമപേജുകൾ പുറത്തുവിട്ടു. പക്തിക പ്രവിശ്യയിലാണ് കനത്ത നാശനഷ്ടം റിപ്പോർട്ട് ചെയ്തത്. ഇവിടെ നിരവധിയാളുകൾ കെട്ടിട അവശിഷ്ടങ്ങൾക്കടിയിൽ കുടുങ്ങിക്കിടക്കുന്നുണ്ടെന്നാണ് സൂചന. കിഴക്കൻ പ്രവിശ്യകളായ നംഗർഹാർ, ഖോസ്റ്റ് എന്നിവിടങ്ങളിലും നിരവധി മരണം റിപ്പോർട്ട് ചെയ്തിട്ടുണ്ട്. പക്തിക നഗരത്തിൽ നൂറിലധികം പേർ മരിക്കുകയും 250ലേറെ പേർക്ക് പരുക്കേൽക്കുകയും ചെയ്തു. പക്തിക, ഖോസ്റ്റ് പ്രവിശ്യകളിൽ നിരവധി വീടുകളും വാണിജ്യ, വ്യാപാര, ഓഫിസ് കെട്ടിടങ്ങളും തകർന്നടിഞ്ഞു.\nഅഫ്ഗാൻ തലസ്ഥാനമായ കാബൂളിലും ഭൂചലനത്തിന്റെ പ്രകമ്പനം അനുഭവപ്പെട്ടു. പാകിസ്താനിലെ ഖൈബർ പഖ്തൂൺക്വയിൽ ഒരാൾ മരിച്ചു. ഏതാനും പേർക്ക് പരുക്കേറ്റു. ഇവിടെ പത്തിലധികം വീടുകൾ തകർന്നതായും പാക് ദുരന്തനിവാരണസേന അറിയിച്ചു. പാക് തലസ്ഥാനമായ ഇസ്‌ലാമാബാദ്, മുൽത്താൻ, ക്വറ്റ തുടങ്ങിയ പ്രദേശങ്ങളിലും പ്രകമ്പനം ഉണ്ടായി. ഈ പ്രദേശങ്ങളിലെ വീടുകൾക്കും കെട്ടിടങ്ങൾക്കും നാശമുണ്ടായതാണ് റിപ്പോർട്ട്. ഇറാനിലും പ്രകമ്പനം അനുഭവപ്പെട്ടു. ദുരന്തത്തിൽ ദുഃഖം രേഖപ്പെടുത്തിയ പാക് പ്രധാനമന്ത്രി ഷഹബാസ് ഷരീഫ്, ആവശ്യമായ സഹായം വാഗ്ദാനംചെയ്തു.


ദേവസ്വം ബോര്‍ഡ് പ്രസിഡന്റ് സ്ഥാനം രാജിവെക്കില്ല, പറഞ്ഞതില് ഉറച്ച് നില്‍ക്കുന്നുവെന്ന് പത്മകുമാര് | cant resign from devaswom board says patmakumar - Malayalam Oneindia\nUpdated: Fri, Feb 8, 2019, 17:27 [IST]\nതിരുവനന്തപുരം: ശബരിമലയില് സ്ത്രീകള് പ്രവേശിപ്പിക്കാമെന്ന ദേവസ്വം ബോര്‍ഡിന്റെ സത്യവാങ്മൂലത്തില് പ്രതികരണവുമായി എ പത്മകുമാര്. എന്തൊക്കെ വിവാദങ്ങള് വന്നാലും താന് രാജിവെക്കില്ലെന്ന് അദ്ദേഹം വ്യക്തമാക്കി. നവംബര് വരെ സ്ഥാനത്ത് തുടരുമെന്നും അദ്ദേഹം പറഞ്ഞു. അതേസമയം ദേവസ്വം കമ്മീഷണറോട് വിശദീകരണം ചോദിച്ചിട്ടില്ലെന്നും അദ്ദേഹം വ്യക്തമാക്കി. സുപ്രീം കോടതിയിലെ നിലപാടിന്റെ പേരില് പത്മകുമാര് രാജിവെക്കണമെന്ന് ശക്തമായ ആവശ്യമുയര്‍ന്നിരുന്നു. ഇക്കാര്യത്തിലാണ് അദ്ദേഹം മറുപടി നല്‍കിയിരിക്കുന്നത്. പത്മകുമാറിനെ പിന്തുണച്ച് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണനും രംഗത്തെത്തി.\nഅതേസമയം ശബരിമല യുവതീപ്രവേശന വിഷയത്തില് സാവകാശ ഹര്‍ജിക്ക് പ്രസക്തിയുണ്ടെന്ന് പത്മകുമാര് പറഞ്ഞു. താനും ദേവസ്വം കമ്മീഷണറുമായി അഭിപ്രായ ഭിന്നതയില്ലെന്നും, എന്നാല് കമ്മ്യൂണിക്കേഷന് ഗ്യാപ്പുണ്ടെന്നും അദ്ദേഹം പറഞ്ഞു. ഇതിനിടെ ശബരിമല വിഷയത്തില് ദേവസ്വം ബോര്‍ഡില് ഭിന്നത രൂക്ഷമായിരിക്കുകയാണ്. പത്മകുമാറിന്റെ പ്രസ്താവനകള് ശരിയായില്ലെന്ന നിലപാടിലാണ് അംഗങ്ഹള്. എന്നാല് തന്റെ വാക്കുകള് ദുര്‍വ്യാഖ്യാനം ചെയ്‌തെന്നാണ് അദ്ദേഹം പറയുന്നു. യുവതീപ്രവേശന വിഷയത്തില് സാവകാശ ഹര്‍ജിക്ക് പ്രസക്തിയില്ലെന്നാണ് ദേവസ്വം മന്ത്രി കടകംപള്ളി സുരേന്ദ്രന് പറഞ്ഞത്. സര്‍ക്കാരിനെതിരെയാണ് പത്മകുമാര് എന്ന അവസ്ഥ ഇതോടെയാണ് ഉണ്ടായത്. സര്‍ക്കാരിനൊപ്പം തന്നെയാണ് താനുള്ളതെന്ന് പത്മകുമാര് ആവര്‍ത്തിച്ച് വ്യക്തമാക്കിയിട്ടുണ്ട്.\nsabarimala supreme court government devaswom board പത്മകുമാര് ശബരിമല സുപ്രീം കോടതി സര്‍ക്കാര് ദേവസ്വം ബോര്‍ഡ്\ncant resign from devaswom board says patmakumar


red cabbage contains 10 times more vitamin A | പച്ച കാബേജിനെക്കാൾ മികച്ചത് ചുവന്ന കാബേജ്; വൈറ്റമിൻ എ പത്തുമടങ്ങും ഇരുമ്പ് രണ്ടു മടങ്ങും കൂടുതൽ ചുവന്ന കാബേജിൽ - MarunadanMalayali.com\nFebruary 24, 2015 | 05:05 PM IST | Permalink\nപച്ചകാബേജിനെക്കാൾ പത്തിരട്ടി ഗുണമേന്മ ചുവന്ന കാബേജിനാണെന്ന് കണ്ടെത്തൽ. പച്ചകാബേജിൽ അടങ്ങിയിട്ടുള്ളതിനെക്കാൾ പത്തുമടങ്ങ് കൂടുതൽ വൈറ്റമിൻ എ ചുവന്ന കാബേജിൽ അടങ്ങിയിട്ടുണ്ടെന്നാണ് കണ്ടെത്തിയിട്ടുള്ളത്. ഇരുമ്പിന്റെ അംശവും ചുവന്ന കാബേജിലാണ് കൂടുതലായി കാണുന്നത്.\nഗുണമേന്മയിൽ പച്ച കാബേജിനെ എല്ലാ തരത്തിലും വെല്ലുന്ന ചുവന്ന കാബേജാണ് ഇപ്പോൾ വ്യാപകമായി വിറ്റു പോകുന്നത്. കഴിഞ്ഞ വർഷത്തെ അപേക്ഷിച്ച് 545 ടൺ ചുവന്ന കാബേജാണ് ഈ വർഷം ബ്രിട്ടണിൽ വിറ്റുപോയത്. പോഷകഗുണം കണക്കിലെടുത്ത് ഇപ്പോൾ പച്ച കാബേജിനെ അപേക്ഷിച്ച് ഏവരും ചുവന്ന കാബേജിലേക്ക് മാറിയിരിക്കുകയാണെന്നാണ് കച്ചവടക്കാർ തന്നെ വ്യക്തമാക്കുന്നു.\nനിങ്ങൾക്ക് ഭാര്യയോട് അല്ലെങ്കിൽ ഭർത്താവിനോട് ദേഷ്യം കൂടി കൂടി വരുന്നുണ്ടോ? എങ്കിൽ ഇടയ്ക്കിടെ വെയിൽ കായണം; വിറ്റാമിൻ ഡിയുടെ അഭാവം കുടുംബങ്ങളിൽ വില്ലനാകുന്നുവെന്ന് വ്യക്തമാക്കുന്ന പഠന റിപ്പോർട്ട് പുറത്ത്\nയുകെയിലെ ടെസ്‌കോയിൽ നിന്നു വാങ്ങിയ കാബേജ് ഒറിജിനൽ അല്ലേ; കത്തിക്കുമ്പോൾ പ്ലാസ്റ്റിക്കിന്റെ മണമാണെന്നും എന്തോ കുഴപ്പമുണ്ടെന്നും ആരോപിച്ച് അനേകംപേർ; ആരോപണം നിഷേധിച്ച് ടെസ്‌കോ\nഒരു കപ്പ് ചുവന്ന കാബേജ് കഴിക്കുന്നത് ഒരു ദിവസം നമുക്ക് വേണ്ട വൈറ്റമിൻ എയുടെ 33 ശതമാനവും ലഭ്യമാകുമെന്നാണ് ബ്രിട്ടീഷ് ജേർണൽ ഓഫ് ന്യൂട്രീഷൻ പറയുന്നത്. അതേസമയം ഇതേ അളവിൽ പച്ച കാബേജിലുള്ളത് മൂന്നു ശതമാനം മാത്രം വൈറ്റമിൻ എയാണ്. കണ്ണുകളുടെ സംരക്ഷണത്തിന് ഏറ്റവും അത്യാവശ്യമായിട്ടുള്ള വൈറ്റമിൻ എ ആവോളം ലഭിക്കുമെന്നതിനാൽ ചുവന്ന കാബേജിനെ ഒരുകാരണവശാലും അകറ്റി നിർത്തരുതെന്ന് ഡോക്ടർമാർ പറയുന്നു. ബീറ്റാ കരോട്ടിൻ, ല്യൂട്ടീൻ, സീക്‌സാന്തിൻ തുടങ്ങിയവയുടെ രൂപത്തിലാണ് വൈറ്റമിൻ എ ചുവന്ന കാബേജിൽ അടങ്ങിയിരിക്കുന്നത്.\nവൈറ്റമിൻ എയ്‌ക്കൊപ്പം തന്നെ വൈറ്റമിൻ സിയുടെ കലവറ കൂടിയാണ് ചുവന്ന കാബേജ്. ചർമത്തിന്റെ ചുളിവുകൾ മാറ്റുന്ന ആന്റി ഓക്‌സിഡന്റുകളാണ് വൈറ്റമിൻ സി. ശരീരത്തിന് പ്രതിരോധ ശേഷി വർധിപ്പിക്കുന്നതും വൈറ്റമിൻ സിയാണ്. രക്തം കട്ടപിടിക്കുന്നതിന് അത്യാവശ്യമായിട്ടുള്ള വൈറ്റമിൻ കെയും ആവോളം ചുവന്ന കാബേജിൽ നിന്നു ലഭ്യമാണ്. വൈറ്റമിൻ കെയുടെ അഭാവം മനുഷ്യശരീരത്തിൽ ഓസ്റ്റിയോപോറോസിസ്, കാൻസർ തുടങ്ങിയ മാരകരോഗങ്ങൾക്ക് വഴിവയ്ക്കും. എന്നാൽ ചുവന്ന കാബേജ് ഭക്ഷണശീലത്തിൽ പെടുത്തുന്നത് ഇത്തരം മാരകരോഗങ്ങളെ ഒരുപരിധിവരെ അകറ്റി നിർത്താൻ സഹായിക്കുന്നതാണ്.\nബ്രൊക്കോളി, ടർണിപ്‌സ് തുടങ്ങിയവയുടെ ഗണത്തിൽ പെടുന്ന ചുവന്ന കാബേജ് സൾഫറിന്റെ നല്ലൊരു സ്രോതസുകൂടിയാണ്. കാൻസറിന് കാരണമാകുന്ന സെല്ലുകളെ നശിപ്പിച്ച് കേടുസംഭവിച്ച സെല്ലുകൾ നന്നാക്കുന്ന ജോലി കൂടി ചുവന്ന കാബേജിലെ സൾഫർ ഘടകം ചെയ്യുന്നു. സ്തനാർബുദം ബാധിച്ച സ്ത്രീകൾ ഏറെ ചുവന്ന കാബേജ് കഴിക്കുന്നത് അവരുടെ രോഗത്തെ പ്രതിരോധിക്കാൻ സഹായകമാകുന്നുണ്ടെന്ന് പഠനങ്ങൾ തെളിയിച്ചിട്ടുണ്ട്.\nഇന്ത്യയിൽ ചുവന്ന കാബേജിന്റെ ഉപയോഗം അത്രകണ്ട് വ്യാപകമായിട്ടില്ലെങ്കിലും എവിടേയും ഇതിപ്പോൾ ലഭ്യമാണ്. ചുവന്ന കാബേജിനെ ഇനി വിപണിയിൽ കണ്ടാൽ മുഖം തിരിക്കേണ്ട. ആരോഗ്യപരിപാലനത്തിൽ ചുവന്ന കാബേജിന്റെ സ്ഥാനം മുന്നിൽ തന്നെയാണെന്ന് മനസിലിരിക്കട്ടെ...


ഈ വിഷജീവികളെ വളരെ സൂക്ഷിക്കണം.കോവിഡിനെ നമ്മള് അതിജീവിക്കും-രൂക്ഷവിമര്‍ശനവുമായി ബെന്യാമിൻ | Daily Indian Herald\nApril 28, 2020 5:27 pm By : Indian Herald Staff\nതിരുവനന്തപുരം: കൊറോണ ലോകത്ത് പടർന്നു പിടിക്കുമ്പോൾ ജനം പരിഭ്രാതിയിൽ ആണ് .സംസ്ഥാനത്ത് കൊറോണ വൈറസിനെ ഒറ്റക്കെട്ടായി നേടിടുമ്പോള് അനാവശ്യ പരിഭ്രാന്തി സൃഷ്ടിക്കുന്ന ചില മാധ്യമങ്ങളെ വിമര്‍ശിച്ച് എഴുത്തുകാരന് ബെന്യാമിന് രംഗത്ത്. കോട്ടയത്ത് കൊവിഡ് രോഗം ബാധിച്ച രോഗിയെ ആശുപത്രിയില് എത്തിക്കുന്നത് സംബന്ധിച്ച് സര്‍ക്കാര് വീഴ്ച വരുത്തിയെന്ന് ചൂണ്ടിക്കാണിച്ച് ചില സ്വകാര്യ ചാനലുകള് വാര്‍ത്ത റിപ്പോര്‍ട്ട് ചെയ്തിരുന്നു. ഇതിനെതിരെയാണ് ബെന്യാമിന്റെ വിമര്‍ശനം. അനാവശ്യമായ പരിഭ്രാന്തി ഇളക്കി വിട്ട് മറ്റൊരു തമിഴ്‌നാട് മോഡല് സൃഷ്ടിക്കാന് കഴിയുമോ എന്നാണ് ഈ വിഷ ജന്തുക്കളുടെ ശ്രമം.കോവിഡിനെ നമ്മള് അതിജീവിക്കും. പക്ഷെ ഈ വിഷജീവികള്.. വളരെ സൂക്ഷിക്കണമെന്ന് ബെന്യാമിന് പറഞ്ഞു.\nബെന്യാമിന് വിമര്‍ശനം ഉന്നയിച്ച വിഷയവുമായി ബന്ധപ്പെട്ട് സോഷ്യല് മീഡിയയില് വലിയ പ്രതിഷേധമാണ് നടക്കുന്നത്. അമേരിക്കയിലെ അടുത്ത ബന്ധു കൊവിഡ് കാലത്ത് നേരിടുന്ന ബുദ്ധിമുട്ട് വിവരിച്ചാണ് ബെന്യാമിന് വിമര്‍ശനം ഉന്നയിച്ചത്. ഫേസ്ബുക്ക് പോസ്റ്റിലാണ് അദ്ദേഹം ഇക്കാര്യം ഉന്നയിച്ചത്. ഫേസ്ബുക്ക് പോസ്റ്റിന്റെ പൂര്‍ണ രൂപം വായിക്കാം. എന്റെ വളരെ അടുത്ത ഒരു ബന്ധു ഒരു യൂറോപ്യന് രാജ്യത്ത് നേഴ്‌സ് ആണ്. അവരുടെ ആശുപത്രിയില് അവര് ഉള്‍പ്പെടെ നാലു പേര്‍ക്ക് ഒഴികെ ബാക്കി മുഴുവന് സ്റ്റാഫിനും കോവിഡ് സ്ഥിരീകരിച്ചു. മറ്റ് പ്രശ്‌നങ്ങള് ഒന്നും ഇല്ലാത്തതുകൊണ്ട് പാരസെറ്റമോള് കഴിച്ച് വീട്ടിലിരിക്കാന് പറഞ്ഞു. ഇനി ജോലിക്ക് ചെല്ലാന് കഴിയുന്നവര്‍ക്ക് ജോലിക്കും ചെല്ലാം.\nഅവര്‍ക്ക് മറ്റ് കോവിഡ് രോഗികളെ നോക്കാമല്ലോ. (അമേരിക്കയിലും അങ്ങനെയാണ് നേഴ്‌സുമാര്‍ക്കുള്ള നിര്‍ദ്ദേശം ) ഇവരുടെ ആശുപത്രിയിലെ നേഴ്സുമാര് 14 ദിവസം വീട്ടില് ഇരുന്ന ശേഷം പിന്നീട് ഒരു ടെസ്റ്റുപോലും നടത്താതെ ജോലിയില് തിരികെ പ്രവേശിച്ചു. (മരണം വിതച്ച ഇറ്റലിയിലോ സ്‌പെയ്‌നിലോ അല്ല, രോഗത്തെ കാര്യമായി തടഞ്ഞു നിറുത്തിയ ഒരു രാജ്യത്തെ കഥയാണ് ) അവരുടെ ഒരു സുഹൃത്തിന്റെ വീട്ടില് എല്ലാവര്‍ക്കും കോവിഡ് വന്നു. അതില് ഒരു രോഗി തന്നെയാണ് ആവശ്യവസ്തുക്കള് വാങ്ങാന് പുറത്തു പോകുന്നത്. (മാസ്‌ക് ധരിച്ച് ) ആര്‍ക്കും ഒരു പരാതിയും ഇല്ല. ഇപ്പോള് പോലും യൂറോപ്പ് ഇത്രയും ഗൗരവമേ ഈ രോഗത്തിന് നല്‍കിയിട്ടൂള്ളൂ. ആ സമയത്ത് ഇത്രയും ശ്രദ്ധാപൂര്‍വ്വം ഈ വിഷയത്തെ കൈകാര്യം ചെയ്യുന്ന നമ്മുടെ സംസ്ഥാനത്ത് എന്താണ് നമ്മുടെ മാധ്യമങ്ങള് ഇവിടെ കാട്ടിക്കൂട്ടുന്നത്? ഒരു രോഗി 20 മിനുട്ട് വീട്ടില് ഇരുന്നു അത്രേ. അനാവശ്യമായ പരിഭ്രാന്തി ഇളക്കി വിട്ട് മറ്റൊരു തമിഴ്‌നാട് മോഡല് സൃഷ്ടിക്കാന് കഴിയുമോ എന്നാണ് ഈ വിഷ ജന്തുക്കളുടെ ശ്രമം. കോവിഡിനെ നമ്മള് അതിജീവിക്കും. പക്ഷെ ഈ വിഷജീവികള്.. വളരെ സൂക്ഷിക്കണം.\nTags: AYYAPPA DAS, benyamanan, media, writer-benyamin on sexual abuses


കേശുഭായ് പട്ടേൽ അന്തരിച്ചു : Deepika.com National News |\nFriday, October 30, 2020 12:41 AM IST\nഅഹമ്മദാബാദ്: മുൻ ഗുജറാത്ത് മുഖ്യമന്ത്രി കേശുഭായ് പട്ടേൽ(92) അന്തരിച്ചു. ദീർഘകാലമായി രോഗബാധിതനായിരുന്നു. ഈയിടെ കോവിഡ് ബാധിച്ചിരുന്ന അദ്ദേഹം രോഗമുക്തി നേടിയിരുന്നു. 1995ലാണ് കേശുഭായ് പട്ടേൽ ആദ്യമായി ഗുജറാത്ത് മുഖ്യമന്ത്രിയായത്. ഇദ്ദേഹം1998-2001 വരെ വീണ്ടും മുഖ്യമന്ത്രിയായി.\nകേശുഭായ് പട്ടേലിന്‍റെ പിൻഗാമിയായാണു നരേന്ദ്ര മോദി ഗുജറാത്ത് മുഖ്യമന്ത്രിയായത്. ഗുജറാത്തിൽ ബിജെപിയെ വളർത്തുന്നതിൽ നിർണായക പങ്കു വഹിച്ച നേതാവാണു പട്ടേൽ. എന്നാൽ, നരേന്ദ്ര മോദി ബിജെപിയുടെ ഉന്നത നേതാവായതോടെ കേശുഭായ് പട്ടേൽ ബിജെപിയിൽ ഒതുക്കപ്പെട്ടു.\n2012ൽ അദ്ദേഹം ബിജെപി വിട്ട് ഗുജറാത്ത് പരിവർത്തൻ പാർട്ടി രൂപവത്കരിച്ചു. നിയമസഭാ തെരഞ്ഞെടുപ്പിൽ ദയനീയ പരാജയം നേരിട്ട കേശുഭായ് പട്ടേൽ 2014ൽ ബിജെപിയിൽ മടങ്ങിയെത്തി. 1928ൽ ജൂനഗഡിലാണു കേശുഭായ് പട്ടേലിന്‍റെ ജനനം.\nന്യൂഡൽഹി: തലസ്ഥാന അതിർത്തികളിൽ നടക്കുന്ന കർഷക സമരത്തെ പിന്തുണച്ച് സംസാരിച്ച് കനേഡിയൻ പ്രധാനമന്ത...


പാമ്പിനെ പ്രതികാരത്തിന് കഥകൾ നമ്മൾ കേട്ടിട്ടുണ്ട് നോവിച്ചു വിട്ടാൽ എവിടെ പോയി ഒളിച്ചാലും തേടിയെത്തി പ്രതികാരം തീർക്കുന്ന പാമ്പിന്റെ കഥകൾ കെട്ടുകഥയാണെന്ന് തെളിയിക്കും വിധമാണ് ഇപ്പോൾ ഉത്തർപ്രദേശിൽ നിന്നും എത്തുന്ന ഒരു ഞെട്ടിക്കുന്ന സംഭവം. ഉത്തർപ്രദേശിലെ ഒരു യുവാവ് ബൈക്കിൽ സഞ്ചരിക്കുന്ന അതിനിടയിൽ അറിയാതെയാണ് ഒരു പാമ്പിന്റെ രണ്ടിടത്തും കൂടി ബൈക്കിന് ചക്രങ്ങൾ കയറിയിറങ്ങിയത്.\nഅത് ബൈക്ക് യാത്രികനെ വളരെയധികം പൊല്ലാപ്പായി മാറുകയായിരുന്നു. തന്റെ ശരീരത്തിലൂടെ ബൈക്ക് കയറ്റിയ അവനെ വെറുതെ വിടാൻ ആ പാമ്പും ഒരുക്കമായിരുന്നില്ല. തുടർന്ന് നടന്ന അപൂർവ്വ സംഭവങ്ങൾ കാണ് ഉത്തർപ്രദേശിലെ ജലം ജില്ല സാക്ഷ്യം വഹിച്ചത്. ഗുഡ് പച്ചരി എന്ന യുവാവാണ് മൂർഖൻ പാമ്പിനെ വാലിൽ കൂടി ബൈക്ക് കയറ്റിയത്. അറിയാതെ സംഭവിച്ചത് ആണെങ്കിലും തന്നെ വേദനിപ്പിച്ചു മോനേ അങ്ങനെ വെറുതെ വിടാൻ മൂർഖൻപാമ്പ് തയ്യാറല്ലായിരുന്നു.\nഗുഡ്വിൻറെ ബൈക്കിന് പിന്നാലെ പാമ്പ് പാഞ്ഞത് ഏകദേശം രണ്ട് കിലോമീറ്റർ ആണ്. പാമ്പ് പിന്നാലെ വരുന്നത് കണ്ട് ഭയപ്പെട്ട് ഗുഡു ബൈക്ക് റോഡിൽ ഉപേക്ഷിച്ച് ഓടിരക്ഷപ്പെടുകയായിരുന്നു. ബൈക്കിൽ പിന്നാലെ പാഞ്ഞെത്തിയ പാമ്പ് വീണുകിടന്ന ബൈക്കിനു മുകളിൽ കയറി ഇരിപ്പ് ഉറപ്പിക്കുകയും ചെയ്തു . സംഭവമറിഞ്ഞ് നിരവധി ആളുകൾ തടിച്ചുകൂടി എങ്കിലും അതൊന്നും.\nഗൗനിക്കാതെ ഒരുമണിക്കൂറോളം പാമ്പ് പത്തി വിരിച്ച് അതിൽ തന്നെ ഇരുന്നു. ബൈക്കിനെ സമീപത്തേക്ക് എത്തിയവരെ ചീറ്റി ഓടിച്ചു. ഒരു മണിക്കൂർ കഴിഞ്ഞിട്ടും ബൈക്കിൽ നിന്ന് മാറാതെ ഇരുന്ന പാമ്പിനെ അവിടെയുണ്ടായിരുന്ന ആളുകൾ കല്ലു പെറുക്കി എറിയുകയായിരുന്നു. തുടർന്ന് അറിയാൻ വീഡിയോ മുഴുവനായി കാണുക.


"വ്യക്തിപരമായ ഇഷ്ടക്കേടിന് സിനിമയുടെ പാട്ടിന് ഡിസ്‌ലൈക്ക് അടിക്കുന്നത് കാടത്തം": പാര്‍വതിയുടെ സിനിമയ്ക്ക് പിന്തുണയുമായി ജൂഡ് | Reporter Live\n“വ്യക്തിപരമായ ഇഷ്ടക്കേടിന് സിനിമയുടെ പാട്ടിന് ഡിസ്‌ലൈക്ക് അടിക്കുന്നത് കാടത്തം”: പാര്‍വതിയുടെ സിനിമയ്ക്ക് പിന്തുണയുമായി ജൂഡ്\nBy Web Desk\tJanuary 1, 2018 3:36 pm A+ A-\nജൂഡ് ആന്റണി ജോസഫ്\nപൃഥ്വീരാജ്-പാര്‍വതി താരജോഡികളുടെ ഏറ്റവും പുതിയ ചിത്രമായ മൈ സ്റ്റോറിക്ക് പിന്തുണയുമായി സംവിധായകന് ജൂഡ് ആന്റണി ജോസഫ് രംഗത്ത്. വ്യക്തിപരമായ ഇഷ്ടക്കേടിന്റെ പേരില് സിനിമയുടെ പാട്ടിന് ഡിസ്‌ലൈക്ക് അടിക്കുന്നത് കാടത്തമാണെന്ന് ജൂഡ് ഫെയ്‌സ്ബുക്ക് പോസ്റ്റിലൂടെ അഭിപ്രായപ്പെട്ടു. സിനിമയെ പിന്തുണയ്ക്കുന്നതായും ജൂഡ് വ്യക്തമാക്കി.\n“ഒരാളെ ഇഷ്ടമല്ല എന്നു കരുതി ഒരു സിനിമയുടെ പാട്ടിനു പോയി ഡിസ്‌ലൈക്ക് അടിക്കുന്നത് തികച്ചും കാടത്തം. #സപ്പോര്‍ട്ട് സിനിമ“ ഇതാണ് ജൂഡിന്റെ ഫെയ്‌സ്ബുക്ക് പോസ്റ്റ്. അതേസമയം, നടിക്കെതിരായ സൈബര് ആക്രമണത്തെ കുറിച്ച് ജൂഡ് മൗനം പാലിക്കുകയാണ്.\nമമ്മൂട്ടി ചിത്രം കസബയ്‌ക്കെതിരെ വിമര്‍ശനം ഉയര്‍ത്തിയതിന്റെ പേരില് പാര്‍വതിക്കെതിരായ പ്രതികാരങ്ങള് സോഷ്യല് മീഡിയകളില് പലതരത്തില് നടക്കുകയാണ്. കഴിഞ്ഞ ദിവസം പാര്‍വതിയുടെ പുതിയ ചിത്രമായ മൈ സ്റ്റോറിയിലെ ഗാനത്തിന്റെ മേക്കിംഗ് വീഡിയോ പുറത്തിറങ്ങിയിരുന്നു. ഇതിന് ഡിസ് ലൈക്ക് അടിച്ചാണ് ചിലര് പാര്‍വതിയോടുള്ള രോഷം തീര്‍ത്തിരിക്കുന്നത്. നാലായിരം ലൈക്ക് മാത്രം നേടിയ വീഡിയോ 47,000 ത്തോളം ആളുകളാണ് ഡിസ്‌ലൈക്ക് ചെയ്തിരിക്കുന്നത്. ഇതിനെതിരെയാണ് ജൂഡ് പ്രതികരണവുമായി രംഗത്തെത്തിയിരിക്കുന്നത്.\nനേരത്തെ കസബയ്‌ക്കെതിരായ പ്രസ്താവനകളുടെ പേരില് ജൂഡ് പാര്‍വതിക്കെതിരെ അധിക്ഷേപകരമായ വിമര്‍ശനം നടത്തിയിരുന്നു. പാര്‍വതിയെ കുരങ്ങിനോട് ഉപമിച്ചുകൊണ്ടായിരുന്നു ജൂഡിന്റെ പോസ്റ്റ്. എന്നാല് മികച്ചൊരു പോസ്റ്റിലൂടെ പാര്‍വതി ജൂഡിന് മറുപടി നല്‍കി. ഈ മറുപടി കേരളമാകെ നെഞ്ചേറ്റുകയും ചര്‍ച്ച ചെയ്യുകയും ചെയ്തിരുന്നു.\nഇതായിരുന്നു പാര്‍വതിക്കെതിരായ ജൂഡ് ആന്റണി ജോസഫിന്റെ ഫെയ്‌സ്ബുക്ക് പോസ്റ്റ്:\nഒരു കുരങ്ങു സര്‍ക്കസ് കൂടാരത്തില് കയറി പറ്റുന്നു. മുതലാളി പറയുന്നത് പോലെ ചാടുന്നു ഓടുന്നു കരണം മറിയുന്നു. ഒടുവില് അഭ്യാസിയായി നാട് മുഴുവന് അറിയപ്പെടുന്ന കുരങ്ങായി മാറുന്നു. അപ്പോള് മുഴുവന് സര്‍ക്കസുകാരേയും മുതലാളിമാരെയും തെറി പറയുന്നു. മുതലാളിമാര് ചൂഷണം ചെയ്തു എന്ന് പരിതപിക്കുന്നു. ഈ കുരങ്ങിന് ആദ്യമേ എല്ലാം വേണ്ടെന്നു വച്ച് കാട്ടില് പോകാമായിരുന്നു. അങ്ങനെ പോയാല് ആരറിയാന് അല്ലെ.\nഈ പോസ്റ്റിന് പാര്‍വതി നല്‍കിയ മറുപടി ഇങ്ങനെ:\nഎല്ലാം സര്‍ക്കസ് മുതലാളിമാരോടും എന്ന് തലക്കെട്ട് കൊടുത്ത് ഒഎംകെവി എന്ന് ആലേഖനം ചെയ്തിരിക്കുന്ന ഒരു തുണിയുടെ ചിത്രമാണ് പാര്‍വതി പങ്കുവച്ചത്. ഫെമിനിച്ചി സ്പീക്കിംഗ് എന്നൊരു ഹാഷ് ടാഗും മറുപടിയിലുണ്ട്. മാന്യമായ ഭാഷയില് ഓടെടാ മലരേ കണ്ടം വഴി എന്നുതന്നെ.\nJan 1, 2018 3:36 pm\nJude Antony Joseph\nഒരു പട്ടി എന്നും പട്ടിതന്നെയായിരിക്കുമെന്ന് പ്രതാപ് പോത്തന്; കഞ്ചാവടിച്ച പേപ്പട്ടികളോട് എന്തുപറയാനെന്ന് ജൂഡ്…\nജൂഡിന്റെ ‘കുരങ്ങ് കഥയ്ക്ക്’ പാര്‍വതിയുടെ മറുപടി; സര്‍ക്കസ് മുതലാളിമാരോട് കണ്ടം വഴി ഓടിക്കോളാന്…\n“അറിയപ്പെടുന്ന കുരങ്ങായപ്പോള് അത് മുതലാളിമാരെ തെറി പറയുന്നു, ചൂഷണം ചെയ്‌തെന്ന് പരിതപിക്കുന്നു”: പരോക്ഷ…


എന്തിനാണ് ആണുങ്ങളെപ്പോലെ ആവുന്നത്? പാന്റ്‌സും ഷര്‍ട്ടും ആണിന്റെ വേഷമല്ല; ചോദ്യങ്ങൾ മറുപടികൾ | Gender Neutral uniform Campaign| Social| Mathrubhumi\nDec 15, 2021, 04:44 PM IST\nആണും പെണ്ണും ജനിതകമായി വ്യത്യസ്തമാണ് ബാക്കിയെല്ലാം സാമൂഹിക നിര്‍മ്മിതിയാണ്. ഇന്നതാണ് ആണിന്റെ വസ്ത്രം എന്നത് സാമൂഹിക നിര്‍മ്മിതിയാണ്\nഈ കഴിഞ്ഞ നവംബർ മാസം മാതൃഭൂമി ഡോട്ട്കോം തുടങ്ങിവെച്ച ജെന്‍ഡര് ന്യൂട്രല് യൂണിഫോം ചർച്ച വലിയ രീതിയിലാണ് പൊതുസമൂഹം ഏറ്റെടുത്തത്. സാമൂഹിക രാഷ്ട്രീയ സാംസ്കാരിക രംഗത്തുള്ളവർ വലിയ രീതിയിലാണ് ചർച്ചയെ വരവേറ്റത്. മാത്രമല്ല, ചർച്ചയുടെ ചുവടു പിടിച്ച് ചില സ്കൂളുകൾ ജെൻഡർ ന്യൂട്രൽ യൂണിഫോം നടപ്പാക്കാനുള്ള തീരുമാനങ്ങളും കൈക്കൊണ്ടു. ജെന്‍ഡര് ന്യൂട്രല് യൂണിഫോം നടപ്പാക്കുന്ന സംസ്ഥാനത്തെ ആദ്യ ഗവ. ഹയര്‍സെക്കന്‍ഡറി സ്‌കൂളായിരിക്കുകയാണ് ബാലുശ്ശേരി ഹയർ സെക്കൻഡറി സ്കൂൾ. ഔദ്യോഗിക പ്രഖ്യാപനത്തിനു മുന്‍പ് തന്നെ പാന്റ്‌സും ഷര്‍ട്ടുമണിഞ്ഞ് ഒട്ടേറെ വിദ്യാര്‍ഥികള് ചൊവ്വാഴ്ച സ്‌കൂളിലെത്തിയിരുന്നു.\nഎന്നാൽ, യൂണിഫോം പരിഷ്‌കാരം അടിച്ചേല്‍പ്പിക്കുന്നതില് നിന്ന് സ്‌കൂള് അധികൃതര് പിന്മാറണമെന്നാണ് എസ്.എസ്.എഫ്.(സുന്നി സ്റ്റുഡന്റ്സ് ഫെഡറേഷന്) ബാലുശ്ശേരി ഡിവിഷന് കമ്മിറ്റി ആവശ്യപ്പെട്ടത്. മുസ്ലീം ലീഗ് സംഘടനകളും സമാനമായ ആവശ്യവുമായി രംഗത്തു വന്നു. ഇടതുസര്‍ക്കാര് കുട്ടികളില് പുരോഗമന വാദം അടിച്ചേല്‍പ്പിക്കരുതെന്നാണ് എം.എസ്.എഫ്. മുന് ദേശീയ വൈസ് പ്രസിഡന്റ് ഫാത്തിമ തഹ്‌ലിയ പറഞ്ഞത്. കുട്ടികള് വ്യത്യസ്തരാണ്. ആ വൈവിധ്യങ്ങളോടെ അവരെ ജീവിക്കാന് അനുവദിക്കണമെന്നും ഫാത്തിമ തഹ്‌ലിയ പറഞ്ഞു. ജൻഡർ ന്യൂട്രൽ യൂണിഫോം അംഗീകരിക്കാനാവില്ലെന്ന് ഹരിത നേതാവ് അയിഷബാനുവും പ്രസ്താവന നടത്തിയിരുന്നു. ജെൻഡർ ന്യൂട്രൽ യൂണിഫോമിനെതിരായ വാദമുഖങ്ങളെന്താണ്? അതിൽ എത്ര മാത്രം യുക്തിയുണ്ട്. ഈ വിഷയത്തിൽ ജെൻഡർ ന്യൂട്രൽ യൂണിഫോമിനു വേണ്ടി ശക്തമായി വാദിച്ച സാമൂഹ്യ പ്രവര്‍ത്തകയും അധ്യാപികയുമായ എം. സുല്‍ഫത്തിന്റെ മറുപടികളിലൂടെ പരിശോധിക്കാം\nജെൻഡർ ന്യൂട്രൽ യൂണിഫോമിനെതിരേ ഹരിത നേതാവ് അയിഷബാനു ഉയർത്തുന്ന വാദങ്ങൾ\nഇവിടെ സമത്വം വേണ്ട വിഷയങ്ങള് നിരവധിയുണ്ട് ഉദാഹരണത്തിന്, തൊഴിലിടങ്ങളില് സ്ത്രീകള് നേരിടുന്ന വിവേചനം, കുടുബത്തില് നിന്നുള്ള വിവേചനം അങ്ങനെ സമൂഹത്തില് എല്ലാ തട്ടിലും ഈ പ്രശ്‌നം നേരിടുന്നുണ്ട്. നിരവധി പെണ്‍കുട്ടികളാണ് സ്ത്രീധനത്തിന്റെ പേരില് ആത്മഹത്യ ചെയ്യുന്നത്. രാഷ്ട്രീയത്തില് വരെ ഈ വിവേചനമുണ്ട്. അതിന് മികച്ച ഉദ്ദാഹരണമാണ് ഇന്നേ വരെ കേരളത്തില് വനിത മുഖ്യമന്ത്രി ഉണ്ടായിട്ടില്ല എന്നത്. ചര്‍ച്ച ചെയ്യപ്പേടേണ്ട നിരവധി വിഷയങ്ങള് മുന്നിലുള്ളപ്പോള് യൂണിഫോം എന്ന് വിഷയത്തില് സമത്വം കൊണ്ട് വരണമെന്ന് പറയുന്നത് കൊണ്ട് കാര്യമില്ല.\nനമ്മള് എന്തിനാണ് ആണുങ്ങളെ പോലെ ആവണമെന്ന് പറയുന്നത്. ആണും പെണ്ണും വ്യത്യസ്തരാണ്. തുല്യനീതി തീര്‍ച്ചയായും നല്‍കണം അതില് തര്‍ക്കമില്ല. പെണ്ണിന്റെ അളവുകോൽ ആണാണെന്ന തരത്തിലുള്ള ധാരണയോട് യോജിക്കാനാവില്ല.\nപാന്റ്‌സും ഷര്‍ട്ടും ധരിക്കാന് ഇഷ്ടമില്ലാത്തവര് എന്ത് ചെയ്യണം? ആണ്‍കുട്ടികൾ ഉപയോഗിക്കുന്ന അതേ വസ്ത്രം തന്നെ വിദ്യാര്‍ത്ഥിനികള് ധരിക്കണമെന്ന് നിര്‍ബന്ധിക്കുന്നത് വസ്ത്ര സ്വാതന്ത്ര്യത്തിലേക്കുള്ള കടന്നുകയറ്റവുമാണ്. ഈ ആശയം അംഗീകരിക്കാനാവാത്ത വിദ്യാര്‍ത്ഥിനികളുടെ വസ്ത്രസ്വാതന്ത്ര്യം ആണ് നിഷേധിക്കപ്പെടുന്നത്.\nഒരു കളര് കോഡ് കൊടുത്ത് വിദ്യാര്‍ത്ഥികള്‍ക്ക് ഇഷ്ടമുള്ള വസ്ത്രം ധരിക്കാനുള്ള സ്വാതന്ത്ര്യമാണ് നല്‍കേണ്ടത്. പാന്റ്‌സ് ഇടാന് ഇഷ്ടമുള്ളവര് അത് ധരിക്കട്ടെ. ചുരിദാര് വേണ്ടവര് അങ്ങനെ. അല്ലാത്ത തരത്തിലുള്ള അടിച്ചേല്‍പ്പിക്കല് അംഗീകരിക്കാനാവില്ല.മഞ്ചേരി യൂണിറ്റി കോളേജില് ഇത്തരം യൂണിഫോം രീതിയാണ് നടപ്പാക്കുന്നത്.\nജെന്‍ഡര് ഇക്വാലിറ്റിയെ പറ്റിയല്ലാതെ തുല്ല്യനീതിയെ കുറിച്ചാണ് ഇപ്പോള് സംസാരിക്കേണ്ടത്. പെണ്ണ്' എന്ന സ്വത്വത്തെ മുറുകെ പിടിച്ചു ജീവിതത്തില് ഉയരങ്ങള് കീഴടക്കാന് പഠിപ്പിക്കണം. സമത്വമെന്നത് ആണ്‍വസ്ത്രം പെണ്ണ് ധരിക്കലാണെന്ന് വിചാരിക്കരുത്. അത് വിഡ്ഡിത്തമാണ്.\nജെൻഡർ ന്യൂട്രൽ യൂണിഫോമിന്റെ ആവശ്യകത; സുല്‍ഫത്ത് ടീച്ചറിന് പറയാനുള്ളത്\nഎല്ലാത്തരം വിദ്യാര്‍ത്ഥികള്‍ക്കും ഏകീകൃത സ്വഭാവമുള്ള വസ്ത്രധാരണം എന്ന രീതിയിലാണ് യൂണിഫോം നിലവില് വന്നത്. എന്നാല്, ഏത് തരം യൂണിഫോം ധരിക്കണമെന്ന് തീരുമാനമെടുക്കാന് കുട്ടികള്‍ക്ക് അനുവാദമില്ല. അധ്യാപരും പി.ടി.എ. അംഗങ്ങളുമാണ് ഈ വിഷയത്തില് തീരുമാനമെടുക്കുന്നത്. വ്യവസ്ഥാപിതമായി മുന്നോട്ട് പോയിരുന്ന ആ രീതിക്ക് മാറ്റം കൊണ്ടുവരുന്നതാണ് ജെന്‍ഡര് ന്യൂട്രല് യൂണിഫോം എന്ന പരിഷ്‌ക്കാരം. ആദ്യത്തേതായിരുന്നു അടിച്ചേൽപിക്കൽ. പകരം ഇപ്പോൾ സംഭവിക്കുന്ന മാറ്റമല്ല.\nപാന്റ്‌സും ഷര്‍ട്ടും ആണിന്റെ വേഷമാണെന്ന വാദത്തോട് യോജിക്കാനാവില്ല. ഏത് ജെന്‍ഡറിലെ വ്യക്തിയായാലും ജനിക്കുമ്പോള് വസ്ത്രവുമായി വരുന്നില്ല. സമൂഹം അനുശാസിക്കുന്ന രീതിയിലുള്ള വസ്ത്രങ്ങള് തിരഞ്ഞെടുക്കുകയാണ് ചെയ്യുന്നത്. പൊതുസമൂഹത്തില് ആണ്ണും പെണ്ണും ഒരേ പോലെ ധരിക്കുന്ന വേഷമായ പാന്റ്‌സും ഷര്‍ട്ടും യൂണിഫോമായി ധരിക്കുന്നത് അടിച്ചേല്‍പ്പിക്കലാവില്ല.\nആണും പെണ്ണും മുണ്ട് മാത്രം ധരിച്ചിരുന്ന കാലമുണ്ടായിരുന്നു. അത്തരം ഏകീകൃത വസ്ത്രം ധരിച്ചിരുന്ന പാരമ്പര്യമാണ് നമുക്ക് ഉണ്ടായിരുന്നത്. ഇന്ന് നാം സ്വീകരിച്ച വസ്ത്രധാരണ രീതി അന്ന് സാമൂഹികമായി അടിച്ചേല്‍പ്പിച്ചതാണ്. പുരുഷന്‍മാര് പെട്ടെന്ന് തന്നെ തങ്ങള്‍ക്ക് അനുയോജ്യമായ വസ്ത്രം തിരഞ്ഞെടുത്തപ്പോള് സ്ത്രീകള് പതുക്കെയാണ് തിരഞ്ഞെടുപ്പ് തുടങ്ങിയത്. ആണും പെണ്ണും ജനിതകമായി വ്യത്യസ്തമാണ്. ബാക്കിയെല്ലാം സാമൂഹിക നിര്‍മ്മിതിയാണ്. ഇന്നതാണ് ആണിന്റെ വസ്ത്രം എന്നത് സാമൂഹിക നിര്‍മ്മിതിയാണ്\nമുസ്ലിം ലീഗ് സംഘടനകളാണ് ജെൻഡർ ന്യൂട്രൽ യൂണിഫോം രീതിയെ എതിര്‍ത്ത് കൊണ്ട് മുന്നോട്ട് വരുന്നത്. എന്നാല്, വൈവിധ്യങ്ങളെ ഏറ്റവുമധികം അവഗണിക്കുന്നവരാണ് ഇവർ. പര്‍ദ്ദ പോലെ വസ്ത്രം സ്ത്രീകളുടെ മേല് അടിച്ചേല്‍പ്പിക്കുന്നവർ ഇത് പറയുന്നത് വൈരുദ്ധ്യമാണ്.\nസ്ത്രീകള് വാഹനമോടിക്കാന് തുടങ്ങിയപ്പോഴും ഷൂ ധരിക്കാന് തുടങ്ങിയപ്പോഴും ആണാവാന് ശ്രമിക്കുന്നു എന്ന പരാമര്‍ശങ്ങള് പണ്ടു മുതലേയുണ്ട്. അതൊരിക്കലും ആണാവാന് ശ്രമിക്കുന്നതായി കരുതരുത്.\nകേരളത്തിലെ പല പ്രൊഫണല് കോളേജുകളിലും ( മുസ്ലിം ലീഗ് നേതാക്കളുടെ നേതൃത്വത്തിൽ ഉള്ളതടക്കം) ആണ്‍കുട്ടികള്‍ക്കും പെണ്‍കുട്ടികള്‍ക്കും പാന്റ്‌സും ഷര്‍ട്ടുമാണ് യൂണിഫോമായി നല്‍കിയിരിക്കുന്നത്. അവിടെയില്ലാത്തത് ഇവിടെ കൊണ്ടുവരുന്നത് തികച്ചും സ്ത്രീവിരുദ്ധവും കക്ഷി രാഷ്ട്രീയപ്രേരിതവുമാണ്.\nസ്ത്രീവിരുദ്ധമായ വിവേചനകള്‍ക്ക് ഒരൊറ്റ പരിഹാരം എന്നത് സാധ്യമല്ല. ഈ പ്രശ്‌നത്തിന്റെയെല്ലാം അടിസ്ഥാനം പുരുഷാധിപത്യ സമുഹമാണ്. സമത്വവുമായി സമൂഹത്തില് നിലനില്‍ക്കുന്ന ഇത്തരം പ്രശ്‌നങ്ങള്‍ക്ക് മാറ്റം തുടങ്ങേണ്ടത് സ്‌കൂളില് നിന്നാണ്.\nജെന്‍ഡര് ന്യൂട്രല് വസ്ത്രധാരണ രീതി ഒരിക്കലും എല്ലാം തരത്തിലുള്ള ലിംഗവിവേചന പ്രശ്‌നങ്ങളും അവസാനിപ്പിക്കുമെന്ന് ആരും പറയുന്നില്ല. തന്നെ പോലെ തന്നെയാണ് സഹജീവി എന്ന മനോഭാവം വളര്‍ത്താൻ ഈ യൂണിഫോം രീതിക്കാവും.\nഇന്ന് സ്‌കൂള് യൂണിഫോമിലുള്ള പെണ്‍വസ്ത്രങ്ങള് ചലന സ്വാതന്ത്ര്യത്തെ ഹനിക്കുന്നതാണ്. അവ മാറ്റി ശാസ്ത്രീയമായുള്ള വസ്ത്രധാരണ രീതിയാണ് കൊണ്ടുവരേണ്ടത്. അത്തരം ആശയത്തിന്റെ ഭാഗമായിട്ടാണ് പാന്റ്‌സും ഷര്‍ട്ടും തീരുമാനിച്ചിട്ടുള്ളത്. ആ സ്ഥാപനമാണ് അത് തീരുമാനിച്ചിട്ടുള്ളത്. തട്ടമിടുന്നതിനോ ഷാള് ഇടുന്നതിനോ ഇവിടെ പ്രശ്‌നമില്ല. ജെന്‍ഡര് ന്യൂട്രല് ഒരിക്കലും മതവിരുദ്ധവുമല്ല. ബാലുശ്ശേരി സ്‌ക്കൂളില് പാന്റ്‌സും ഷര്‍ട്ടും ഏത് രീതിയില് വേണമെങ്കിലും ധരിക്കാന് ഓപ്ഷനുണ്ട്. ഷാള്, ഓവര് കോട്ട് എന്നിവ വേണ്ടവര്‍ക്ക് അത് ധരിക്കാം. കൈനീളം, ഷര്‍ട്ടിന്റെ നീളം എന്നിവ ആവശ്യാനുസരണം കൂട്ടാം\nപാന്റ്‌സും ഷര്‍ട്ടും ഇഷ്ടമില്ലാത്തവര് എന്ത് ചെയ്യുമെന്ന് മറ്റ് യൂണിഫോമുകളുടെ കാര്യത്തിലും ബാധകമാണ്. അവിടെ ചോയ്‌സിന് യാതൊരു പ്രാധാന്യവുമില്ല. ഒരോ കുട്ടിക്കും വൈവിധ്യമുള്ള വസ്ത്രം ധരിക്കാന് ആഗ്രഹിക്കുന്നു എന്ന വാദം പാന്റ്‌സും ഷര്‍ട്ടിനും മാത്രം വരുന്നത് പുരുഷാധിപത്യ സമൂഹത്തിന്റെ കണ്ണിലൂടെ നോക്കുന്നത് കൊണ്ടാണ്.\nതുല്യനീതിയിലേക്ക് എത്തുന്നതിനുള്ള ആദ്യപടിയാണ് ഈ യൂണിഫോം രീതി. ഒറ്റച്ചാട്ടത്തിന് തുല്യത നടക്കാന് പോവുന്നില്ല. ചെറുപ്രായത്തില് തന്നെ തുല്യതയുടെ പാഠങ്ങള് അവരിലേക്ക് എത്തിക്കണം.\nContent Highlights: About Gender neutral uniform Haritha leader ayisha bhanu And Activist Sulphath\nGender Neutral uniform Campaign


കടലാസില് പുലി, കളത്തില് എലി, ഇംഗ്ലണ്ടില് കോലിക്കും കൂട്ടര്‍ക്കും സംഭവിച്ചതെന്ത്... | VygaNews\nകടലാസില് പുലി, കളത്തില് എലി, ഇംഗ്ലണ്ടില് കോലിക്കും കൂട്ടര്‍ക്കും സംഭവിച്ചതെന്ത്...\nസതാംപ്ടണ്: ഇംഗ്ലണ്ടില് നിരുത്തരവാദപരമായി ബാറ്റുവീശി പരമ്പര അടിയറ വച്ച ഇന്ത്യന് ടീമിനെതിരേ കടുത്ത വിമര്‍ശനം. നായകന് വിരാട് കോലി സ്വന്...\nസതാംപ്ടണ്: ഇംഗ്ലണ്ടില് നിരുത്തരവാദപരമായി ബാറ്റുവീശി പരമ്പര അടിയറ വച്ച ഇന്ത്യന് ടീമിനെതിരേ കടുത്ത വിമര്‍ശനം. നായകന് വിരാട് കോലി സ്വന്തം പേരില് റെക്കോഡുകള് കുറിക്കുമ്പോഴും ടീം അമ്പേ പരാജയപ്പെടുന്നതിലാണ് വിമര്‍ശനമേറെ.\nനല്ല ഫോമിലുള്ള രോഹിത് ശര്‍മയെ ടീമില് നിന്നൊഴിവാക്കി നിറുത്തുന്നതും വിമര്‍ശനത്തിനു കാരണമാവുന്നുണ്ട്. ടെസ്റ്റില് മിടുക്കരെന്നു കരുതുന്ന പലരെക്കാളും നന്നായി ബാറ്റു വീശാന് രോഹിതിനു കഴിയുമെന്നിരിക്കെ അദ്ദേഹത്തെ ഒഴിവാക്കുന്നതിലാണ് വിമര്‍ശം. വിദേശത്തും നല്ല ട്രാക്ക് റെക്കോഡുള്ള കളിക്കാരനാണ് രോഹിത്.\nനമ്മള് ജയം അര്‍ഹിക്കുന്നില്ലെന്ന പതിവു പല്ലവി പറഞ്ഞൊഴിയുക മാത്രമാണ് ക്യാപ്ടന് കോലി ചെയ്യുന്നത്. അതിനപ്പുറം കാര്യങ്ങള് ക്യാപ്ടന് കണ്ണുതുറന്നു കാണുന്നില്ലെന്നാണ് വിമര്‍ശം. നാട്ടില് പുലിയായി നില്‍ക്കുകയും മറുന്നാട്ടില് ചെന്നാല് കടലാസുപുലിയാവുകയും ചെയ്യുന്നതാണ് ടീം ഇന്ത്യയുടെ ഗതികേട്.\nഓപ്പണര്‍മാരുടെ കഴിവുകേടാണ് പരാജയത്തിനു പ്രധാന കാരണം. മുരളി വിജയ്, ശിഖര് ധവാന്, കെ.എല്. രാഹുല് എന്നിവര്‍ക്ക് നാലു ടെസ്റ്റുകളില് ഒരു അര്‍ധസെഞ്ച്വറി പോലും നേടാന് കഴിഞ്ഞില്ല. മൂന്നാം ടെസ്റ്റില് ധവാനും രാഹുലം ചേര്‍ന്ന് 60 റണ്‍സെടുത്തു. ആ ടെസ്റ്റില് ഇന്ത്യ ജയിക്കുകയും ചെയ്തു.\nക്യാപ്റ്റന് വിരാട് കോലി മാത്രമാണ് (544 റണ്‍സ്, 68 റണ്‍സ് ശരാശരി) വിശ്വസ്തനായ ഏക ബാറ്റ്‌സ്മാന്. പിന്നീട് പൂജാര (48.20 ശരാശി) മാത്രമാണുള്ളത്. മറ്റുള്ളവര്‍ക്കു പൊരുതിനോക്കാന് പോലുമാവുന്നില്ല.\nപുജാരയെ ആദ്യ ടെസ്റ്റില് പുറത്തിരുത്തിയപ്പോള്, രണ്ടാം ടെസ്റ്റില് സീമര്‍മാര്‍ക്ക് അനുകൂല സാഹചര്യം നിലനില്‍ക്കെ സ്പിന്നര് കുല്‍ദീപ് യാദവിനെ കൂടി ഇറക്കാനെടുത്ത തീരുമാനം മണ്ടത്തരമായി.\nടോപ് ഓര്‍ഡര് തകര്‍ന്നപ്പോള് സാം കറന്, ക്രിസ് വോക്‌സസ് എന്നിവര് ഇംഗ്ലണ്ട് മദ്ധ്യനിരയില് രക്ഷകരായി. ഇന്ത്യന് നിരയില് അത്തരത്തില് ആരെയും കണ്ടില്ല.\nഅവസരം മുതലെടുക്കാന് ഇന്ത്യയ്ക്കു കഴിയാതെ പോകുന്നതും മാനക്കേടിനു കാരണമാവുന്നു. ആദ്യ ടെസ്റ്റിലെ രണ്ടാം ഇന്നിംഗ്‌സില് ഇംഗ്ലണ്ട് 7ന്87 എന്ന നിലയില് നില്‌ക്കെ, ഉമേഷ് യാദവിന്റെ പന്തില് ആദില് റഷീദിന്റെ ക്യാച്ച് ധവാന് വിട്ടു. അവിടെനിന്നു പൊരുതിക്കയറിയ ഇംഗ്‌ളണ്ട് ജയം സ്വന്തമാക്കുകയും ചെയ്തു. നാലാം ടെസ്റ്റിന്റെ രണ്ടാം ഇന്നിംഗ്‌സില് ഇംഗ്ലണ്ട് 6/86 എന്ന നിലയില് വീണതില് പിന്നെ അവസരം മുതലെടുക്കാന് ഇന്ത്യയ്ക്കായില്ല. അതോടെ, ഇംഗ്‌ളണ്ട് 246 റണ്‍സിലേക്കു പിടിച്ചുകയറിപ്പോയി ജയിക്കുന്ന കാഴ്ചയാണ് പിന്നീടു കണ്ടത്.\nവിക്കറ്റ് കീപ്പര് ബാറ്റ്‌സ്മാന്‍മാരായ ദിനേശ് കാര്‍ത്തികും ഋഷഭ് പന്തും ദയനീയ പരാജയമായപ്പോള് ഇംഗ്ലണ്ടിന്റെ ജോണി ബെസ്റ്റോയും ജോസ് ബട്‌ലറും നിര്‍ണായക സംഭാവന നല്‍കി ടീമിനെ ജയത്തിലേക്കു നയിച്ചു.\nസൂപ്പര്‍താരമായ ആര് അശ്വിനെക്കാള് നന്നായി നാലാം ടെസ്റ്റില് ഇംഗ്ലണ്ടിന്റെ ഓഫ് സ്പിന്നര് മോയിന് അലി പന്തെറിയുന്നതും നാം കണ്ടു.\nഇതൊക്കെക്കൊണ്ടാണ് 245 റണ്‍സ് വിജയലക്ഷ്യത്തിലേക്ക് നീങ്ങിയ ഇന്ത്യയെ ഇംഗ്ലണ്ട് 184 റണ്‍സിന് പുറത്താക്കി പരപമ്പര സ്വന്തമാക്കിയത്. ഇതോടെ, അഞ്ചു മത്സരങ്ങളടങ്ങിയ പരമ്പരയില് അവസാന മത്സരം അപ്രസക്തമായി. ഏഴിന് കെന്നിങ്ടണ് ഓവലിലാണ് അഞ്ചാം ടെസ്റ്റ്.\nസ്‌കോര്: ഇംഗ്ലണ്ട്: 246, 271. ഇന്ത്യ: 273, 184.\nKeywords: Murali Vijay, Shikhar Dhawan, KL Rahul, Test, innings, India, Virat Kohli, captain, Pujara, England, Sam Curran , Chris Woakes, batting , spinner, Kuldeep Yadav, Adil Rashid, Umesh Yadav , Dinesh Karthik , Rishabh Pant, Jonny Bairstow, Jos Buttler, off-spinner, Moeen Ali, R Ashwin\nVygaNews: കടലാസില് പുലി, കളത്തില് എലി, ഇംഗ്ലണ്ടില് കോലിക്കും കൂട്ടര്‍ക്കും സംഭവിച്ചതെന്ത്...


ഹിന്ദുവിന്റെ വിവാഹം - Uthara\nഹിന്ദുവിന്റെ അതിവിശാലമായ ഉപജാതിസമ്പ്രദായങ്ങളില് വിവാഹം നടക്കുന്ന ചടങ്ങ് വളരെ വ്യത്യസ്തമായി കാണാന് കഴിയും. ഇതില് വളരെയേറെ വിവാഹങ്ങളും നടക്കുന്നത് ‘ഈശ്വരാ…’ എന്നൊരു ഭക്തിനിര്‍ഭരമായ പ്രാര്‍ത്ഥന പോലുമില്ലാതെയാണ്. വിവാഹത്തിന് സകലരെയും ക്ഷണിക്കുന്നു, അവരെ സ്വീകരിക്കുന്നു, ഭക്ഷണത്തിന് തിരക്കുകൂട്ടുന്നു, പാരിതോഷികം നല്‍കുന്നു, മടങ്ങുന്നു. മറ്റൊരുഭാഗത്ത് വിവാഹം നടക്കുന്നു. ഇതെന്തൊരു കീഴ്‌വഴക്കമാണ്!!!\nചില സമുദായങ്ങളില് ഭക്തിപൂര്‍വ്വം വിവാഹമണ്ഡപത്തില് ക്ഷേത്രത്തിലെ കര്‍മ്മി വന്നിരുന്ന് ഇരുവര്‍ക്കുമായി കൂര്‍ച്ചം കെട്ടിയുള്ള കര്‍മ്മങ്ങളും താലിപൂജയുമൊക്കെ ചെയ്യാറുണ്ട്. വധുവിന്റെ പിതാവിന് പ്രധാന കര്‍മ്മി മന്ത്രങ്ങള് പറഞ്ഞുകൊടുത്ത് ഏറ്റുചൊല്ലിക്കുകയും ചെയ്തുവരുന്നു. അതൊക്കെ എത്ര സന്തോഷം നല്‍കുന്ന കര്‍മ്മങ്ങളാണ്…\nവിവാഹം അതിഗംഭീരമായി നടത്തണമെന്ന് ആഗ്രഹിക്കാത്തവര് ആരെങ്കിലും നമ്മുടെ കേരളത്തിലുണ്ടാകുമോ? വളരെ സംശയമാണ്. അത്യന്താധുനികമായ ആഡിറ്റോറിയങ്ങള് ബുക്ക് ചെയ്ത് വിവാഹം നടത്തുന്ന നമ്മള്‍ക്ക് അതിന്‍റെകൂടെ ഒരു കര്‍മ്മിയെ വിളിച്ചുവരുത്തി ഇതുപോലുള്ള വിവാഹഓത്ത് അല്ലെങ്കില് മറ്റ് ഹിന്ദുവിവാഹസംസ്ക്കാരങ്ങള് ഒന്ന് കാണിച്ചുകൊടുത്തുകൂടെ?\nപപ്പടം കിട്ടാത്തത്തിന്റെ പേരിലും, പായസം കിട്ടാത്തതിന്റെ പേരിലും നിര്‍ഭാഗ്യവശാല് അടിപിടിയുണ്ടാക്കാതെ നമുക്ക് ഒരു വിവാഹം ഭക്തിസാന്ദ്രമായി നടത്താന് കഴിയില്ലേ? ഇത് ഹിന്ദുമതത്തിലെ എല്ലാ ഉപജാതികളിലും അനുവര്‍ത്തിക്കുന്നില്ല എന്നല്ല.\nഇന്ന് വിവാഹാലോചന വന്നാല് വധുവിന്റെ വീട്ടുകാരേക്കാള് ആദ്യം പൊരുത്തം നോക്കാന് വരുന്നത് വരന്റെ വീട്ടുകാരാണ്. അവരോട് പലപ്പോഴും ഞാന് ചോദിച്ചിട്ടുണ്ട്, “വധുവിന്റെ വീട്ടുകാര് ആദ്യം നോക്കിയോ, അവരല്ലേ ആദ്യം നോക്കേണ്ടത്…” എന്നൊക്കെ. ഇന്ന് കാലം മാറിയിരിക്കുന്നു. ആദ്യം, ഗ്രഹനില എടുക്കാന് വരുന്ന വരന്റെ വീട്ടുകാര് പറയും, “ഒരു നല്ല കുട്ടിയുടെ ജാതകവിവരം ഉണ്ടെങ്കില് ഒന്ന് പറയുക… ഞങ്ങള്‍ക്ക് നല്ലൊരു പെണ്‍കുട്ടിയെ മാത്രം മതി”\nഅങ്ങനെ ഇവിടെ വന്നിട്ടുള്ള ഒരു പെണ്‍കുട്ടിയുടെയും അവളുടെ വീട്ടുകാരുടെ വിവരവും കൊടുത്തുകഴിഞ്ഞാല് രണ്ട് ദിവസം കഴിഞ്ഞ് വരന്റെ രക്ഷകര്‍ത്താവ് പറയുന്നത് ഇപ്രകാരമായിരിക്കും: “മോന് നല്ല ജോലിയല്ലേ…. അപ്പോള് എന്തെങ്കിലുമൊക്കെ നമുക്കും കിട്ടേണ്ടേ….” ഇതാണ് നമ്മുടെ ജീര്‍ണ്ണിച്ച ചിന്താഗതി.\nനിങ്ങളുടെ കുടുംബത്ത് ഇനി നടക്കുന്ന ഒരു വിവാഹത്തില് ഈ മന്ത്രജപങ്ങള് ഒന്ന് ഉള്‍പ്പെടുത്തിനോക്കൂ… അതിന്റെ ദൈവീകഗുണം തീര്‍ച്ചയായും അവരുടെ വിവാഹജീവിതത്തില് ഉണ്ടാകുകതന്നെ ചെയ്യും.\n(ഞങ്ങൾ ഉത്തരാ ജ്യോതിഷ ഗവേഷണകേന്ദ്രത്തിന്റെ ഫെയ്‌സ്ബുക്ക് പേജിൽ 29-7-2014 ൽ പോസ്റ്റ് ചെയ്ത ലേഖനം)


ബുർഖ ധരിച്ച് വോട്ടു ചെയ്യാനെത്തുന്ന സ്ത്രീകളുടെ മുഖം പരിശോധിക്കണമെന്ന് ബിജെപി സ്ഥാനാർത്ഥി\nബുര്‍ഖ ധരിച്ച് വോട്ട് ചെയ്യാനെത്തുന്ന സ്ത്രീകളുടെ മുഖം പരിശോധിക്കണമെന്ന് യുപിയിലെ മുസഫർ നഗർ ബിജെപി സ്ഥാനാർത്ഥിയും മുൻ കേന്ദ്രമന്ത്രിയുമായ സഞ്ജീവ് ബാല്യണ്. മുഖം പരിശോധിച്ചില്ലെങ്കിൽ താൻ റീ പോൾ ആവശ്യപ്പെടുമെന്നും സഞ്ജീവ് മാധ്യമങ്ങളോട് പറഞ്ഞു. ബുർഖ ധരിച്ചെത്തുന്ന സ്ത്രീകളെ തെരഞ്ഞെടുപ്പ് ഓഫീസർമാർ കൃത്യമായി പരിശോധിക്കുന്നില്ലെന്ന് സഞ്ജീവ് കുറ്റപ്പെടുത്തി.\n‘ബുർഖ ധരിച്ചെത്തുന്ന സ്ത്രീകളുടെ മുഖം പരിശോധിക്കുന്നില്ല. വ്യാജ വോട്ടിംഗ് നടക്കുന്നതായി ഞാൻ ആരോപിക്കുന്നു. അവരുടെ മുഖം പരിശോധിച്ചില്ലെങ്കിൽ ഞാൻ റീ പോൾ ആവശ്യപ്പെടും’- സഞ്ജീവ് ബാല്യണ് പറഞ്ഞു.\n2013ലെ മുസഫർ നഗർ കലാപത്തിനു ശേഷം സംസ്ഥാനത്തെ ഏറ്റവും സുപ്രധാനമായ മണ്ഡലമായാണ് മുസഫർ നഗർ കണക്കാക്കപ്പെടുന്നത്. കലാപത്തിൽ സഞ്ജീവിനു പങ്കുണ്ടെന്ന് ടൈംസ് ഓഫ് ഇന്ത്യ റിപ്പോർട്ട് ചെയ്തിരുന്നു. മണ്ഡലത്തിൽ നിന്ന് രണ്ടാം തവണയാണ് സഞ്ജീവ് ജനവിധി തേടുന്നത്. 2014ൽ നടന്ന തെരഞ്ഞെടുപ്പിൽ ബഹുജൻ സമാജ് പാർട്ടി സ്ഥാനാർത്ഥി കദീർ റാണയെ നാല് ലക്ഷത്തിൽ പരം വോട്ടുകൾക്ക് സഞ്ജീവ് പരാജയപ്പെടുത്തുകയായിരുന്നു. 2014 മേയ് 26ന് സത്യപ്രതിഞ്ജ ചെയ്ത മോദി മന്ത്രിസഭയിൽ കൃഷി, ഭക്ഷ്യ സംസ്‌കരണ വകുപ്പിന്റെ സഹമന്ത്രിയായിരുന്നു.\nപതിനേഴാം ലോക്സഭാ തെരഞ്ഞെടുപ്പിലെ ആദ്യഘട്ട വോട്ടെടുപ്പ് ഇന്ന് രാവിലെയാണ് ആരംഭിച്ചത്. 91 മണ്ഡലങ്ങളാണ് വിധിയെഴുതുന്നത്. തെക്കേ ഇന്ത്യയിലെ 42 മണ്ഡലങ്ങളും ഉത്തര്‍പ്രദേശിലും ബിഹാറിലുമായി പന്ത്രണ്ട് മണ്ഡലങ്ങളിലും ആദ്യഘട്ടത്തില് വോട്ടെടുപ്പ് നടക്കും. തെലങ്കാനയിലും ആന്ധ്രാപ്രദേശിലുമായി 42 സീറ്റുകളിലും, പശ്ചിമ ഉത്തർപ്രദേശിലെ എട്ടു മണ്ഡലങ്ങളിലും ഇന്നാണ് വോട്ടെടുപ്പ്.


അതിരപ്പിള്ളി കാണാൻ വരുന്ന ടൂറിസ്റ്റുകളിൽ ചിലരുടെ വിലപ്പെട്ട സംഭാവന ഇതാ... •Tech Travel Eat\nഅതിരപ്പിള്ളി കാണാൻ വരുന്ന ടൂറിസ്റ്റുകളിൽ ചിലരുടെ വിലപ്പെട്ട സംഭാവന ഇതാ…\nദിനംപ്രതി ധാരാളം ടൂറിസ്റ്റുകൾ എത്തുന്ന സ്ഥലമാണ് തൃശ്ശൂർ ജില്ലയിലെ അതിരപ്പിള്ളി മേഖല. എന്നാൽ ഇവിടെ വരുന്നവരിൽ വലിയൊരു ശതമാനം സഞ്ചാരികളും ഭക്ഷണാവശിഷ്ടങ്ങളും പ്ലാസ്റ്റിക് കുപ്പികളുമൊക്കെ അലക്ഷ്യമായി വനമേഖലയിൽ ഉപേക്ഷിച്ചു പോകുന്ന പ്രവണത വർദ്ധിച്ചു വരികയാണ്. പലയിടങ്ങളിലും വനംവകുപ്പ് മാലിന്യങ്ങൾ നിക്ഷേപിക്കുന്നതിനായുള്ള സൗകര്യങ്ങൾ ഒരുക്കിയിട്ടുണ്ടെങ്കിലും അതൊന്നും ഭൂരിഭാഗമാളുകളും വകവെക്കുന്നില്ല എന്നതാണ് സത്യം.\nകുടുംബവുമായി ഉല്ലസിക്കാൻ വരുന്നവരാണ് ഇത്തരത്തിൽ മാലിന്യങ്ങൾ ധാരാളമായി തള്ളുന്നത് എന്നത് മറ്റൊരു വേദനിപ്പിക്കുന്ന സത്യമാണ്. ഭക്ഷണാവശിഷ്ടങ്ങൾ, ഭക്ഷണം കഴിച്ച പ്ളേറ്റുകൾ, പ്ലാസ്റ്റിക്ക് ബോട്ടിലുകൾ, കുട്ടികളുടെ നാപ്കിനുകൾ, പ്ലാസ്റ്റിക് കവറുകൾ തുടങ്ങിയവയാണ് പ്രധാനമായും വനമേഖലയ്ക്ക് ഭീഷണിയായി നിക്ഷേപിക്കപ്പെടുന്ന മാലിന്യങ്ങൾ. ഈയിടെ അതിരപ്പിള്ളി മുതൽ തുമ്പൂർമുഴി വരെയുള്ള വനമേഖലയിൽ വൃത്തിയാക്കൽ നടപടികൾ ചെയ്തിരുന്നു. ഇതിനോടനുബന്ധിച്ച് ‘ഞങ്ങൾ ചാലക്കുടിക്കാർ മീഡിയ’ എന്ന ഫേസ്‌ബുക്ക് പേജിലാണ് ഞെട്ടിക്കുന്ന മാലിന്യദൃശ്യങ്ങൾ അടക്കമുള്ള വിവരങ്ങൾ കൊടുത്തിരിക്കുന്നത്.\n‘ഞങ്ങൾ ചാലക്കുടിക്കാർ മീഡിയ’യിൽ വന്ന പോസ്റ്റ് ഇങ്ങനെ – “അതിരപ്പിള്ളി മലക്കപ്പാറ ഭാഗങ്ങൾ കാണാൻ വരുന്ന ടൂറിസ്റ്റുകളോട് ഒരു വാക്ക്. അതിരപ്പിള്ളി മുതൽ തുമ്പൂർമുഴി വരെ വി.എസ്.എസ് വൃത്തിയാക്കിയ ഭാഗങ്ങളാണ് ഇപ്പോൾ ചിക്ലായ് ഭാഗത്തു നിന്നും ഉള്ള ദൃശ്യങ്ങൾ ഇതോടൊപ്പം കൊടുക്കുന്നു. സഞ്ചാരികളായി എത്തുന്നവരുടെ ഭക്ഷണശേഷം വലിച്ചെറിയുന്ന അവശിഷ്ടങ്ങൾ വനത്തിലെ വന്യ ജീവികൾക്ക് വലിയ പ്രശ്നങ്ങളാണ് വരുത്തുന്നത്. പ്ലാസ്റ്റിക് മാത്രമല്ല നിങ്ങൾ വലിച്ചെറിയുന്നതൊക്കെ വൃത്തിയാക്കാൻ വിധിക്കപ്പെട്ടവരാണ് വന സംരക്ഷണ സമിതിയംഗങ്ങൾ എന്ന ധാരണ തെറ്റാണ്. അത് തിരുത്തണം.\nസ്വന്തം വീടുകളിൽ ഓരോരുത്തര്യം പിന്തുടരുന്ന വലിച്ചെറിയുന്ന ശീലങ്ങൾ വനമേഖലകളിൽ നടപ്പാക്കാൻ ശ്രമിക്കരുത്. കുടിവെള്ള സ്രോതസ്സുകൾ അടക്കം ഇത് മൂലം മലിനമാക്കപ്പെടുന്നു. മാത്രമല്ല കേരളത്തിന് ആരോഗ്യരംഗത്ത് ഉണ്ടായ ക്ഷയത്തിനും ജനങ്ങളുടെ മാലിന്യം വലിച്ചെറിയുന്ന സ്വഭാവം ഒരു കാരണമാണ്. വനമേഖലകളിലേക്ക് നിങ്ങൾ കുടുംബമായോ ഒറ്റക്കോ ഉത്തരവാദിത്തത്തോടെ യാത്ര നടത്തുക. മാലിന്യം വലിച്ചെറിയാതെ അത് സംഭരിക്കുന്ന സ്ഥലങ്ങളിൽ നിക്ഷേപിക്കുക.”\nറെസ്പോണ്സിബിൽ ടൂറിസം അഥവാ ഉത്തരവാദിത്വ പൂർണ്ണമായ ടൂറിസം നമ്മുടെയാളുകൾ ഇനിയും പഠിക്കേണ്ടിയിരിക്കുന്നു. അല്ലെങ്കിൽ എല്ലാം മനസ്സിലാക്കിയിട്ടും അഹങ്കാരം കാണിക്കുന്നതിന്റെ തെളിവാണ് ഈ കാണുന്നതെല്ലാം. ഇത്തരത്തിൽ ചെയ്യുന്നവരോട് ഒരു ചോദ്യം – “നിങ്ങളുടെ വീട്ടിലും പരിസരങ്ങളിലും ആണെങ്കിൽ നിങ്ങൾ ഇതുപോലെ ചെയ്യുമോ?” ഓരോ സ്ഥലങ്ങളിലും യാത്രകൾ പോയി സെൽഫികളും എടുത്ത് ഫേസ്ബുക്കിലും ഇൻസ്റ്റാഗ്രാമിലും നിറയ്ക്കുന്നത് മാത്രമല്ല, ഇതുപോലുള്ള കാര്യങ്ങൾ കൂടി നാം ആലോചിക്കേണ്ടിയിരിക്കുന്നു. അതുകൊണ്ട് ദയവുചെയ്ത് ഇത്തരത്തിൽ ഇനി പ്രവർത്തിക്കാതിരിക്കുക.


Friday June 17, 2022 - RashtraDeepika\nഷിഗല്ല ബാക്ടീരിയ മൂലം ഉണ്ടാകുന്ന അണുബാധയാണ് ഷിഗല്ലോസിസ്. അടുത്തിടെ പാലക്കാട്ട് മൂന്നു കുട്ടികളിൽ ഷിഗല്ലോസിസ് കണ്ടെത്തിയിരുന്നു. ഭക്ഷ്യവിഷബാധയെത്തുടർന്ന് ആശുപത്രിയിൽ പ്രവേശിപ്പിച്ചപ്പോൾ നടത്തിയ ലാബ് പരിശോധനകളിലാണ് ഷിഗല്ല ബാധിച്ചതായി സ്ഥിരീകരിച്ചത്. രോഗം പകരുന്നത് എങ്ങനെ* മലിനജലത്തിലൂടെ * കേടായഭക്ഷണത്തിലൂടെ* പഴങ്ങൾ, പച്ചക്കറികൾ എന്നിവ കഴുകാതെ ഉപയോഗിക്കുന്നതിലൂടെ* ഷിഗല്ലാ ബാധിതരുമായിഅടുത്ത ഇടപഴകുന്നതിലൂടെ * രോഗബാധിതരായവർ ഉണ്ടാക്കുന്ന ഭക്ഷണം കഴിക്കുന്നതിലൂടെ രോഗലക്ഷണങ്ങൾ* വയറിളക്കം, പനി, വയറുവേദന* ഛർദി, ക്ഷീണം, രക്തം കലർന്ന മലം* ഇടയ്ക്കിടെ മലവിസർജനം നടത്താനുള്ള തോന്നൽ * വയറിളക്കത്തോടൊപ്പം രക്തസ്രാവവുമുണ്ടവാം.ഒരാഴ്ച വരെ ഷിഗല്ല ബാധിച്ച ഒരാളുമായി സന്പർക്കം പുലർത്തിയതിന് ഒന്നോ രണ്ടോ ദിവസങ്ങൾക്കു ശേഷം രോഗലക്ഷണങ്ങൾ ആരംഭിക്കുന്നു. ചിലരിൽ രോഗലക്ഷണങ്ങൾ പ്രകടമാകാൻ ഒരാഴ്ച വരെ എടുത്തേക്കാം. പാൽ, മുട്ട, മത്സ്യമാംസങ്ങൾ…പാൽ, മുട്ട, മത്സ്യമാംസങ്ങൾ തുടങ്ങിയവ ഉപയോഗിക്കുന്പോൾ ജാഗ്രത പുലർത്തുക. ശീതീകരിച്ചു സൂക്ഷിക്കുന്ന ഇത്തരം ഭക്ഷ്യവസ്തുക്കളിൽ ഷിഗല്ല ബാക്ടീരിയ കൂടുതൽ…\nഞാൻ പാട്ട് പഠിച്ചിട്ടുണ്ട്. മുഴുവനായി പഠിച്ചിട്ടില്ല, എന്നാലും കുറെ സംഭവങ്ങളൊക്കെ അറിയാം. അരങ്ങേറ്റം ഒന്നും നടത്തിയിട്ടില്ല. എനിക്കും നൃത്തവും അറിയാം. പലപ്പോഴും ഭീമൻ രഘുവിന്‍റെ നൃത്തം എന്ന തരത്തിൽ മിമിക്രി താരങ്ങൾ സ്റ്റേജുകളിൽ തമാശ കാണിക്കാറുണ്ട്. എന്നാൽ എനിക്ക് ഒരു അവസരം ലഭിക്കാത്തതിലുള്ള വിഷമമുണ്ട്. എനിക്ക് നൃത്തം അറിയില്ല എന്ന് പറയുന്നവർ എനിക്ക് ഒരു വേഷം താ, ഞാൻ ചെയ്തു കാണിക്കാം. അഭിനയം കൊള്ളാം എന്ന് ഒരു സൂപ്പർ താരവും എന്നോടു പറഞ്ഞിട്ടില്ല. അതിൽ എനിക്ക് ഒരു വിഷമവും ഇല്ല. എന്തിനാ വിഷമിക്കുന്നെ? നമ്മൾ ചെയ്യുന്നത് നമ്മുടെ ജനങ്ങൾ ഏറ്റെടുക്കുന്നു. അല്ലാതെ നമ്മുടെ കൂടെ അഭിനയിക്കുന്നവർ പറഞ്ഞിട്ട് കാര്യമില്ല. ഫൈറ്റ് സീനുകളിൽ മൂന്നു താരങ്ങളും വ്യത്യസ്തമായാണ് അഭിനയിക്കുന്നത്. മോഹൻലാൽ ഭയങ്കര ഫ്ലെക്സിബിൾ ആണ്. മമ്മൂട്ടി അങ്ങനെ അല്ല ചിലപ്പോഴൊക്കെ കൈയൊന്നും പൊങ്ങി വരില്ല. ഇവരുടെ രണ്ടുപേരുടെയും മിക്സാണ്…\nസുകന്യ അന്നും മിണ്ടാറില്ല! അവർക്ക് ഇത് ജോലിചെയ്യുന്ന സ്ഥലം മാത്രമാണ്; തൂവൽക്കൊട്ടാരത്തിൽ അഭിനയിക്കുമ്പോഴുള്ള അനുഭവം പങ്കുവച്ച് സോന നായർ\nതൂവൽക്കൊട്ടാരത്തിൽ അഭിനയിക്കുമ്പോൾ സുകന്യ തെന്നിന്ത്യയിലെ തിളങ്ങി നിൽക്കുന്ന നടിയാണ്. കാരവാനും മേക്കപ്പിന് അടക്കം സഹായികൾ എന്നിവയെല്ലാം സുകന്യയ്ക്കുണ്ടാകും. ഷോട്ട് കഴിയുമ്പോൾ ഞാനും മഞ്ജു വാര്യരും ജയറാമേട്ടനും മറ്റുള്ള മലയാളം അഭിനേതാക്കളും ഒരുമിച്ച് ഇരുന്ന് സംസാരിക്കുകയും തമാശ പറയുകയും ചെയ്യും. മഞ്ജു അന്നും വളരെ സിംപിളായിരുന്നു. അപ്പോഴും സുകന്യ അവരുടെ സഹായികൾക്കൊപ്പം മാറി ഒരിടത്തിരുന്ന് ബുക്ക് വായിക്കുകയോ മറ്റോ ചെയ്യുകയായിരിക്കും. അധികം സംസാരിക്കാൻ വരാറില്ല. പക്കാ പ്രൊഫഷണൽ നടിമാരെപ്പോലെയായിരുന്നു പെരുമാറ്റം. ഒറ്റപ്പെട്ടിരിക്കുകയാണ് എന്നുള്ള സങ്കടം അ‌വർക്കും ഉള്ളതായി തോന്നിയിട്ടില്ല. കാരണം അവർക്ക് ഇത് ജോലിചെയ്യുന്ന സ്ഥലം മാത്രമാണ്. പിന്നെ മലയാളം മനസിലാകാത്തതിനാലും അധികം സംസാരിക്കാൻ വരാത്തതാകാം. -സോന നായർ\nകുഞ്ഞില്ലായിരുന്നെങ്കില്..! ഞാനുമായി പിരിഞ്ഞതിന് ശേഷം ഭര്‍ത്താവ് മറ്റൊരാളെ വിവാഹം ചെയ്തിരുന്നു; എന്‍റെ മകളുടെ നല്ലൊരു സ്‌റ്റെപ്പ് മദറാണ് അവര്; തുറന്നുപറഞ്ഞ് ഐശ്വര്യ\nഞങ്ങള്‍ക്കിടയില് കുഞ്ഞില്ലായിരുന്നെങ്കില് ഞാന് അദ്ദേഹത്തിന്‍റെയോ അദ്ദേഹം എന്‍റെയോ മുഖത്ത് നോക്കില്ലായിരുന്നു. എന്‍റെ മകളുടെ അച്ഛന് അദ്ദേഹമാണ്. അവള്‍ക്ക് അച്ഛന്‍റെയും അമ്മയുടെയും സ്‌നേഹം വേണം. അമ്മയ്ക്ക് എത്രത്തോളം പ്രാധാന്യമുണ്ടോ അത്രയും തന്നെ അച്ഛനോടും ഉണ്ട്. ഞാനുമായി പിരിഞ്ഞതിന് ശേഷം ഭര്‍ത്താവ് മറ്റൊരാളെ വിവാഹം ചെയ്തിരുന്നു. അവരുമായും എനിക്ക് സൗഹൃദമുണ്ട്. എന്‍റെ മകളുടെ നല്ലൊരു സ്‌റ്റെപ്പ് മദറാണ്. അവരുടെ മക്കളും എന്‍റെ മോളും ആ സൗഹൃദം നിലനിര്‍ത്തുന്നുണ്ടായിരുന്നു. മോളുടെ കല്യാണം ഞങ്ങളെല്ലാം ചേര്‍ന്നാണ് നടത്തിയത്. അവളുടെ മകളുടെ മുടി ഞാന് ചീകി കൊടുത്തപ്പോള് എന്‍റെ മകളെ സാരി ഉടുപ്പിച്ചത് അവരാണ്. അത്രത്തോളം സൗഹൃദമുണ്ട്. -ഐശ്വര്യ\nഅച്ഛന്‍റെ സിനിമയായത് കൊണ്ടാണോ ചെറിയ ബഡ്ജറ്റിലൊരുങ്ങിയ ചിത്രത്തില് അഭിനയിച്ചത് ? കീർത്തിയുടെ മറുപടി സോഷ്യല് മീഡിയയില് വൈറല്\nമലയാളിയായ കീർത്തി സുരേഷ് ഇന്നു തെന്നിന്ത്യയിലാകെ കൈനിറയെ ആരാധകരുള്ള താരമാണ്. മലയാളത്തിലൂടെ സിനിമയില് എത്തിയ കീര്‍ത്തി ഇന്നു തമിഴ്, തെലുങ്ക് ഭാഷകളിലും സജീവമാണ്. വാശിയാണ് ഇനി പുറത്ത് വരാനിരിക്കുന്ന കീര്‍ത്തി സുരേഷിന്‍റെ പുതിയ ചിത്രം. ഒരു ചെറിയ ഇടവേളയ്ക്കുശേഷമാണ് നടി മലയാളത്തില് അഭിനയിക്കുന്നത്. രേവതി കലാമന്ദറിന്‍റെ ബാനറില് കീർത്തിയുടെ അച്ഛൻ സുരേഷ് കുമാറാണ് ചിത്രം നിര്‍മ്മിക്കുന്നത്. ടൊവിനോയാണ് ചിത്രത്തിലെ നായകന്. ഇതാദ്യമായിട്ടാണ് ടൊവിനോയ്‌ക്കൊപ്പം അഭിനയിക്കുന്നത്. ഇപ്പോൾ സോഷ്യല് മീഡിയയില് വൈറല് ആവുന്നത് ചിത്രത്തിന്‍റെ പ്രമോഷന്‍റെ ഭാഗമായി നടന്ന പത്രസമ്മേളനത്തിൽ കീർത്തിക്കു നേരിടേണ്ടി വന്ന ചോദ്യവും അതിന് നല്‍കിയ ഉത്തരവുമാണ്. അച്ഛന്‍റെ സിനിമയായത് കൊണ്ടാണോ ചെറിയ ബഡ്ജറ്റിലൊരുങ്ങിയ ചിത്രത്തില് അഭിനയിച്ചതെന്നായിരുന്നു ചോദ്യം. വളരെ ശാന്തയായി കൃത്യമായ ഉത്തരമായിരുന്നു കീര്‍ത്തി നല്‍കിയത്. ബഡ്ജറ്റ് നോക്കിയല്ലല്ലോ ഒരു നടനോ നടിയോ സിനിമകള് ചെയ്യുന്നത്. ആ സിനിമയുടെ കഥ, തന്‍റെ കഥാപാത്രം എന്നിവയൊക്കെയാണ്…\nഅന്നദാന ചെമ്പിൽ നിന്ന് കൈയിട്ടു വാരിയത് കോടികൾ; ശബരിമല നിലയ്ക്കൽ മെസിലെ തട്ടിപ്പ്; ദേവസ്വം മുൻ എക്സിക്യൂട്ടീവ് ഓഫീസർമാർക്കെതിരേ വിജിലൻ അന്വേഷണം\nപത്തനംതിട്ട: തിരുവിതാംകൂർ ദേവസ്വം ബോർഡിന്‍റെ നിലയ്ക്കൽ മെസിലേക്ക് ശബരിമല തീർഥാടന കാലത്ത് പലചരക്ക് സാധനങ്ങളും പച്ചക്കറികളും വാങ്ങിയ വകയിൽ ലക്ഷങ്ങളുടെ തട്ടിപ്പ് നടത്തിയ കേസിൽ മുൻ എക്സിക്യൂട്ടീവ് ഓഫീസർമാരെ അടക്കം പ്രതി ചേർത്ത് വിജിലൻസ് അന്വേഷണം പുരോഗമിക്കുന്നു. നിലയ്ക്കൽ മുൻ അഡ്മിനിസ്ട്രേറ്റീവ് ഓഫീസർ ആയൂർ നിർമ്മാല്യം വീട്ടിൽ ജെ. ജയപ്രകാശിനെ പത്തനംതിട്ട വിജിലൻസ് സംഘം ഇന്നലെ അറസ്റ്റ് ചെയ്തിരുന്നു. തിരുവനന്തപുരം വിജിലൻസ് കോടതിയിൽ ഹാജരാക്കിയ ജയപ്രകാശിനെ രണ്ടു ദിവസത്തേക്ക് വിജിലൻസിന്‍റെ കസ്റ്റഡിയിൽ വിട്ടിരിക്കുകയാണ്. ദേവസ്വം ബോർഡിന്‍റെ കൊട്ടാരക്കര ഓഫീസിലെ ഓഡിറ്ററായിരുന്ന ജയപ്രകാശ് ആറ് മാസമായി സസ്പെൻഷനിലാണ്.ദേവസ്വം ബോർഡ് മുൻ എക്സിക്യൂട്ടീവ് ഓഫീസർമാരായ സുധീഷ് കുമാർ, രാജേന്ദ്രപ്രസാദ്, ജൂണിയർ സൂപ്രണ്ടായിരുന്ന വാസു പോറ്റി എന്നിവരാണ് കേസിലെ മറ്റു പ്രതികൾ. ഇവർക്കെതിരായ അന്വേഷണം പുരോഗമിക്കുകയാണ്.2018-19 കാലയളവിൽ നടന്ന തട്ടിപ്പിനെക്കുറിച്ച് മുഖ്യമന്ത്രി, ദേവസ്വം മന്ത്രി, ബോർഡ് പ്രസിഡന്‍റ്, കമ്മീഷണർ, ദേവസ്വം വിജിലൻസ്…\nകോണ്‍ഗ്രസ് കൊടിമരത്തില് ചുവപ്പ് പെയിന്‍റടിച്ച് സിപിഎം പതാക ഉയര്‍ത്തി! ചുവപ്പ് പെയിന്‍റടിക്കുമ്പോള് പോലീസ് കാഴ്ചക്കാരായി മാറിയതായി കോണ്‍ഗ്രസ്\nകൊയിലാണ്ടി: മുത്താമ്പിയില് കോണ്‍ഗ്രസ് കൊടിമരത്തില് ചുവന്ന പെയിന്‍റടിച്ച് സിപിഎം പതാക ഉയര്‍ത്തി. ഇന്നലെ രാത്രിയിലാണ് സംഭവം. ഡിവൈഎഫ്‌ഐ പ്രവര്‍ത്തകരാണ് പെയിന്‍റുമായെത്തി മുദ്രാവാക്യം വിളികളോടെ ചുവന്ന പെയിന്‍റടിച്ച് സിപിഎം പതാക ഉയര്‍ത്തിയത്. കഴിഞ്ഞ ദിവസം കോണ്‍ഗ്രസ് കൊടിമരത്തില് കരിഓഴില് അടിച്ചിരുന്നു. ഇത് തുടച്ച് മായ്ക്കുന്നതിനിടയില് സിപിഎം പ്രവര്‍ത്തകരെത്തി കോണ്‍ഗ്രസ് പ്രവര്‍ത്തകരെ ആക്രമിച്ചിതിനെത്തുടര്‍ന്ന് മൂന്ന് പേര്‍ക്ക് പരിക്കേറ്റിരുന്നു. ഇതില് പ്രതിഷേധിച്ച് ഹര്‍ത്താല് ആചരിച്ചു. വൈകിട്ട് നടന്ന പ്രകടനത്തില് സിപിഎം കോണ്‍ഗ്രസ് പ്രവര്‍ത്തകര് തമ്മില് സംഘര്‍ഷമുണ്ടായി. സിപിഎം നേതാക്കളെ ആക്രമിച്ചെന്നാരോപിച്ച് സിപിഎം പൊതുയോഗം നടത്തി. ഇന്നലെ രാത്രി കോണ്‍ഗ്രസ് കൊടിമരം ചുവപ്പ് പെയിന്‍റടിക്കുമ്പോള് പോലീസ് കാഴ്ചക്കാരായി മാറിയതായി കോണ്‍ഗ്രസ് ആരോപിച്ചു. പോലീസ് 10 പേര്‍ക്കെതിരെ കേസെടുത്തിട്ടുണ്ട്.\nഅഗ്നിപഥ് കലാപം കൂടുതൽ രൂക്ഷം! ബിഹാറില് ഇന്നും ട്രെയിനിനു തീയിട്ടു; വിമർശനവുമായി വിരമിച്ച സൈനികരും; പ്രായപരിധി ഉയര്‍ത്തി കേന്ദ്രം\nന്യൂഡൽഹി: സൈന്യത്തില് നാലു വര്‍ഷത്തെ ഹ്രസ്വ നിയമനത്തിനായി പ്രഖ്യാപിച്ച അഗ്നിപഥ് പദ്ധതിക്കെതിരേ ബിഹാറില് ഇന്നും പ്രതിഷേധവും അക്രമവും അരങ്ങേറി. പാസഞ്ചര് ട്രെയിനിന്‍റെ രണ്ടു ബോഗികള്‍ക്ക് പ്രതിഷേധക്കാര് ഇന്നു രാവിലെ തീവച്ചു. ജമ്മുതാവി എക്‌സ്പ്രസിന്‍റെ ബോഗികള്‍ക്ക് ഹാജിപുര്-ബറൗണി റെയില്‍വേ ലൈനില് മൊഹിയുദിനഗറിലാണ് തീവച്ചത്. സംഭവത്തില് യാത്രക്കാര്‍ക്കു പരുക്കേറ്റിട്ടില്ലെന്ന് അധികൃതര് അറിയിച്ചു. യുപിയിലെ ബലിയ ജില്ലയില് റെയില്‍വേ സ്‌റ്റേഷനില് അതിക്രമിച്ചു കയറിയ പ്രതിഷേധക്കാര് ട്രെയിനും സ്‌റ്റേഷന് പരിസരവും തകര്‍ത്തു. തുടര്‍ന്ന് പൊലീസെത്തിയാണ് ഇവരെ തുരത്തിയത്. അഗ്നിപഥ് പദ്ധതിയുടെ പ്രായപരിധി 21 വയസായി നിശ്ചയിച്ചതിനെതിരെ ബിഹാര്, യുപി, മധ്യപ്രദേശ്, ഡല്‍ഹി, ഹരിയാന, രാജസ്ഥാന്, ജമ്മു, ജാര്‍ഖണ്ഡ് എന്നിവിടങ്ങളില് ഉദ്യോഗാര്‍ഥികള് തെരുവില് നടത്തിയ പ്രതിഷേധം വൻ അക്രമങ്ങള്‍ക്ക് ഇടയാക്കിയിരുന്നു. ബിഹാറിലെ ചപ്രയില് ഇന്നലെ ട്രെയിനിനു തീയിട്ടിരുന്നു. പ്രതിഷേധം ശക്തമായതോടെ പ്രായപരിധി 21 വയസില്‍നിന്ന് 23 ആയി കേന്ദ്രസര്‍ക്കാര് വര്‍ധിപ്പിച്ചിരുന്നു. വ്യാഴാഴ്ച രാത്രി വൈകിയാണ്…\nരണ്ടു മാസം മുമ്പ് ഉദ്ഘാടനം ചെയ്ത ആശുപത്രിയുടെ സീലിംഗുകള് അടര്‍ന്നു വീണു ! ഗണേഷ് കുമാര് ഡോക്ടര്‍മാരോടു ചൂടായ അതേ ആശുപത്രി…\nവൃത്തിയില്ലായ്മയുടെ പേരില് കെ.ബി.ഗണേശ് കുമാര് എംഎല്‍എ, ജീവനക്കാരെ ശകാരിച്ച പത്തനാപുരത്തെ ആയുര്‍വേദ ആശുപത്രി കെട്ടിടത്തിന്റെ സീലിംഗുകള് അടര്‍ന്നുവീണു. തലവൂര് ആയുര്‍വേദ ആശുപത്രിയിലെ കെട്ടിടത്തിന്റെ സീലിംഗുകളാണ് തകര്‍ന്നു വീണത്. കെ.ബി ഗണേശ് കുമാര് എംഎല്‍എയുടെ ആസ്തി വികസന ഫണ്ടില് നിന്നും മൂന്നു കോടി രൂപ ചെലവില് നിര്‍മിച്ച കെട്ടിടത്തിലാണ് സംഭവം. കഴിഞ്ഞ ദിവസം രാത്രി പത്തു മണിയോടെയായിരുന്നു സംഭവം നടന്നത്. ഈ സമയത്ത് രോഗികളാരും പരിസരത്ത് ഇല്ലാതിരുന്നത് വലിയ അപകടം ഒഴിവാക്കി. ആശുപത്രി പല തവണ സന്ദര്‍ശിച്ച ഗണേശ് കുമാര് ഒരിക്കല് ആശുപത്രി വൃത്തിഹീനമായി കിടക്കുന്നത് കണ്ടിട്ട് ആശുപത്രി ജീവനക്കാരെ ശകാരിച്ചത് വാര്‍ത്തയായിരുന്നു. സംസ്ഥാന സര്‍ക്കാരിന്റെ ‘നിര്‍മ്മിതി’ക്കായിരുന്നു കെട്ടിടത്തിന്റെ മേല്‍നോട്ട ചുമതല. അതേസമയം, സംഭവത്തില് അഴിമതി ആരോപണവുമായി കോണ്‍ഗ്രസും ബിജെപിയും രംഗത്തെത്തി. ആശുപത്രി കെട്ടിടത്തിന്റെ ഉദ്ഘാടന വേളയില് ആരോഗ്യമന്ത്രി വീണാ ജോര്‍ജ് വേദിയിലിരിക്കെ ആയുര്‍വേദ ഡോക്ടര്‍മാരുടെ സംഘടനകളെ ഗണേശ്…\nAll News, Loud Speakerganesh, govt.ayurveda college, thalavoorLeaveacomment


അഭിമന്യു വധം; കൊലയാളി സംഘാംഗം അറസ്റ്റില്, പിടിയിലായത് പള്ളുരുത്തി സ്വദേശി | Abhimanyu murder: One more arrested in Palluruthi - Malayalam Oneindia\n5 min ago ഒമാനില് നിന്ന് വിദേശികള് കൂട്ടത്തോടെ ഒഴിയുന്നു; ഒരുവര്‍ഷത്തിനിടെ രാജ്യംവിട്ടത് 65000 പേര്\n18 min ago സാങ്കേതിക തകരാര് പരിഹരിച്ചു? ചന്ദ്രയാന് വിക്ഷേപണം ജുലൈ 21-22 നെന്ന് റിപ്പോര്‍ട്ട്\n19 min ago വലിയ വായിലുള്ള തള്ള് മാത്രം പോര മുഖ്യമന്ത്രീ... കഴിവുകേടാണെന്ന് തിരിച്ചറിയണം, പരിഹസിച്ച് വിടി ബൽറാം\n33 min ago സൗദിയില് വന് പരിഷ്‌കാരങ്ങള്; ഉംറ തീര്‍ഥാടകര്‍ക്ക് എവിടെയും യാത്ര ചെയ്യാം, കടകള് 24 മണിക്കൂറും\nഅഭിമന്യു വധം; കൊലയാളി സംഘാംഗം അറസ്റ്റില്, പിടിയിലായത് പള്ളുരുത്തി സ്വദേശി\nPublished: July 25 2018, 16:15 [IST]\nകൊച്ചി: മഹാരാജാസ് കോളജിലെ എസ്എഫ്‌ഐ നേതാവ് അഭിമന്യുവിനെ കൊലപ്പെടുത്തിയ കേസില് ഒരാള്‍കൂടി അറസ്റ്റില്. പള്ളുരുത്തി സ്വദേശി സനീഷ് ആണ് പിടിയിലായത്. നേരത്തെ അറസ്റ്റിലായവരെ ചോദ്യം ചെയ്തതില് നിന്ന് ലഭിച്ച വിവരത്തിന്റെ അടിസ്ഥാനത്തിലാണ് സനീഷിനെ കസ്റ്റഡിയിലെടുത്തത്. ഇയാളെ വിശദമായി ചോദ്യം ചെയ്തുവരികയാണ്.\nകേസുമായി ബന്ധമുണ്ടെന്ന് സംശയിക്കുന്ന നാല് പേര് പോലീസ് കസ്റ്റഡിയിലുണ്ടെന്നാണ് വിവരം. തെളിവ് നശിപ്പിക്കാന് നടത്തിയ നീക്കങ്ങളെ കുറിച്ച് അറിയുന്നവരാണിവര്. ഇവര്‍ക്ക് കേസില് നേരിട്ട് പങ്കില്ലെന്നാണ് പോലീസ് നല്‍കുന്ന വിവരം.\nAbhimanyu murder: One more arrested in Palluruthi